cyanic-selkie/wikianc huggingface dataset:
ߛߣߊ߬ߓߊ߫ ߞߊ߬ߓߊ
ߛߣߊ߬ߓߊ߫ ߞߊ߬ߓߊ߫ ߦߋ߫ ߖߌ߬ߣߍ߫ ߓߘߍ߬ߓߘߍ߬ߟߌ߬ߟߊ ߣߌ߫ ߖߌ߬ߣߍ߬ ߞߏߕߌ߯ ߞߘߐ ߘߏ߫ ߟߋ߬ ߘߌ߫.
ߓߟߏߡߞߊߟߌ ߘߊߞߎ߲
ߊ߬ ߕߘߍ߬ ߦߋ߫ ߞߊ߲ߓߍ߲ ߞߊ߲ߕߌ߯ߘߊ ߟߊ߬ߟߌ߰ߟߌ߬ߟߊ ߟߋ߬ ߘߌ߫ ߦߊ߬ߣߴߊ߬ ߣߊ߬ߕߐ߫ ߞߍ߫ ߟߊ߫ ߘߍ߬ߒ߬ߡߊ߬ߞߏ ߟߎ߬ ߞߏߕߌ߮ ߣߌ߫ ߡߏ߬ߛߏ ߟߎ߬ ߣߌ߫ ߘߋߣߍ߲ ߠߎ߬ ߟߊ߫ ߞߏ ߛߊ߲ߞߘߐߕߊ߭ ߟߎ߫ ߞߎ߲߬ߠߊ߬ߛߌ߯ ߕߎ߲߰ߣߍ߲߬ߢߐ߲߰ߠߊ ߛߓߊ߬ ߟߎ߫ ߘߐ߫: ߛߊ߬ߌߘ ߝߏߝߣߊ ߂߲߸ ߦߎ߬ߟߊ߸ ߊ߬ ߣߌ߫ ߞߊ߬ߛߏߙߌ߫.
ߞߊ߬ߦߌ߯ ߘߓߊ߬ߕߊ ߂߀\߂߀߁߉ ߟߊ߫߸ ߊ߬ ߣߊ߬ ߘߊ߫ ߞߍ߫ ߝߊ߬ߛߏ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߟߊߘߏ߲߬ߠߌ߲ ߣߌ߫ ߘߍ߬ߘߐ߬ߞߏ ߖߋ߬ߕߌ߰ߘߊ ߘߌ߫.
ߦߟߌߣߐ ߣߌ߫ ߦߟߌߡߊߛߙߋ ߟߎ߬
ߦߌߟߡߊ:ߖߌ߬ߣߍ߬ ߞߏߕߌ߮ ߦߌߟߡߊ:ߓߘߍ߬ߓߘߍ߬ߟߌ߬ߟߊ߫ ߡߛߏ ߦߌߟߡߊ:ߖߌ߬ߣߍ߫ ߡߐ߰ߘߐ߬ߜߍ
ߣߌߥߦ ߦߐߙߞ
ߛߗߌ߬ߣ߫ߣߩߕ߬ߥ߫ߋߥߝߠ߲ߘߴߖ߫ߛߡߜ߬ߣߊߌߍߛ߫ߓ߬ߐ
ߜߊߖ߬ߘ߫ߤߑ߱ߚߖߍ߶ߥߖ߰ߊߛ߯ߥ߭ߕߖ߮ߙߝ߳ߣ
ߜ߭ߎߜ߭ߎߖߋ߫
ߜ߭ߎߜ߭ߎߖߋ߫ ߦߋ߫ ߖߌ߬ߣߍ߬ ߞߊ߲ߓߍ߲ ߡߙߊ߬ߘߊ߬ߘߎ߯ߟߊ ߘߎ߱ ߘߏ߫ ߟߋ߬ ߘߌ߫߸ߕߟߋߡߟߋ߬ ߡߙߊ߬ߓߊ߰ߘߊ ߘߐ߫߸ߞߌ߲ߘߌߦߊ߫ ߕߌ߬ߞߎߘߎ߲ ߘߐ߫߸ߖߌ߬ߣߍ߫ ߞߣߐ ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߜ߭ߎߜ߭ߎߖߋ߫ ߦߌߟߡߊ:ߕߟߋߡߟߋ߬ ߦߌߟߡߊ:ߞߌ߲ߘߌߦߊ߫ ߕߌ߲߬ߞߎߘߎ߲
ߓߎ߬ߥߊ߬ߞߋ߫ ߝߏߝߣߊ
ߓߎ߬ߥߊ߬ߞߍ߫ ߝߏߝߣߊ߫ ߡߏߦߌ߫ ߘߊ߫ ߁߉߅߇ ߟߋ߬ ߟߊ߫߫߸ ߊ߬ ߣߴߊ߬ ߦߋ߫ ߜߋ߲ߞߐ߰ߖߌ߬ߘߊ ߓߘߍ߬ߓߘߍ߬ߟߌ߬ߟߊ ߟߋ߬ ߘߌ߫.
ߝߏߣߌ߲ߞߋߦߊ
ߓߎ߬ߥߊ߬ߞߋ߫ ߝߏߝߣߊ߫ ߛߐ߬ߘߐ߲߬ ߘߊ߫ ߁߉߅߇ ߟߊ߫. ߊ߬ ߓߐߛߎ߲ ߦߋ߫ ߛߜ߭ߍߟߊ߫ ߟߋ߬ ߘߌ߫ ߜߋ߲ߞߐ߰ߖߌ߬ߘߊ ߞߐ߬ߘߎ߮ ߘߐ߫.
ߊ߬ ߖߐ߲ߓߐ߲ߦߊߣߍ߲߫ ߦߋ߫ ߊߓߌߖߊ߲߬ ߖߊ߬ߥߏ ߞߊ߬ߙߊ߲߬ߕߊ ߛߊ߲ߘߐߕߊ ߟߋ߬ ߓߟߏ߫ ߁߉߈߂ ߟߊ߫. ߏ߬ ߞߐ߫ ߊ߬ ߖߐ߲ߓߐ߲ߦߊߣߍ߲߫ ߦߋ߫ ߔߊ߬ߙߌ߫ ߞߎ߬ߛߊ߲߬ߧߊ ߣߌ߫ ߓߟߏߟߊߓߊ߯ߙߊ ߝߊ߬ߛߏ߬ߟߊ߬ߞߊ ߟߘߊ߬ߙߏ߬ߟߌ ߟߎ߬ ߟߊ߫ ߝߊ߬ߛߏ߬ߟߊ߬ߞߊ ߡߊ߬ߞߐ߬ߙߐ߲߬ߞߐ߬ߙߐ߲߲߬ߠߌ߲ ߛߋߒߞߏߟߦߊ ߖߊ߬ߕߋ߬ߓߐ ߘߋ߬ߙߌ߬ߘߊ ߓߟߏ߫ ߁߉߈߃ ߟߊ߫. ߏ߬ ߞߐ߫ ߊ߬ ߞߊ߬ ߣߊ߲߬ߝߟߏ߬ߦߊ߬ߟߌ ߖߊ߬ߕߋ߬߬ߡߌߣߊ ߟߊߓߊ߬ߕߏ߫ ߝߊ߬ߙߊ߲߬ߛߌ߫ ߁߉߉߃ ߟߊ߫. ߊ߬ ߣߌ߫ ߞߐ ߟߊ߫߸ ߞߊ߬ ߡߊߞߍߕߌ߲ (ߛߎ߯ߝߍߦߊ) ߡߊ߬ߡߙߊ߬ߟߌ ߓߟߏߡߞߊߟߌ (MBA) ߞߍ߫ ߣߐߙߑߕߝߑߥߍߛߕ ߖߊ߯ߓߘߊ ߟߊ߫߸ ߊߡߋߙߌߞߌ߬ ߞߊ߬ߝߏ߫ ߘߍ߬ߣߍ߲ ߠߊ߫߸ ߁߉߉߇ ߟߊ߫.
ߘߊߞߎ߲
߭߭
߁߉߈߁ ߞߏ߲ߓߌߕߌ߮ ߣߌ߫ ߁߉߈߂ ߕߍ߫߸ ߊ߬ ߕߘߍ߬ ߦߋ߫ ߜ߭ߙߎߔ ߞߏߟߍߛ ߍ߲ߘߎ߳ߛߑߕߙߌߍߟ ߞߣߐߘߐߟߊ ߕߟߏߡߊߟߐߟߊ (auditeur) ߘߌ߫߸ ߏ߬ ߞߐ߫ ߜߋ߲ߞߐ߰ߖߌ߬ߘߺߊ ߞߊ߲ߓߍ߲ ߛߊߘߏߝߐߛ. ߏ߬ ߞߐ߫ ߁߉߈߂ ߥߊ߬ߛߌ߬ߥߙߊ ߞߊ߬ ߥߴߊ߬ ߛߌ߰ ߁߉߈߄ ߥߊ߬ߛߌ߬ߥߙߊ ߟߊ߫߸ ߊ߬ ߕߘߍ߬ ߦߋ߫ (audit) ߊߙߑߕߎߙ ߊ߲ߘߍߙߑߛߍ߲߫ ߏߘߌߕ ߛߘߍ ߘߊߝߍߛߌ߯ߟߊ ߣߴߊ߬ ߞߌ߬߬߬ߣߊ ߘߌ߫. ߁߉߈߄ ߞߊ߬ߙߌ߬ߝߐ ߣߌ߫ ߁߉߈߇ ߞߏߟߌ߲ߞߏߟߌ߲ ߕߍ߫߸ ߊ߬ ߓߊ߯ߙߊ߫ ߘߊ߫ ߔߑߙ߭ߊߌߛ ߥߕߊ ߤߊߎߛ ߞߎߔߊ߬ߛ ߞߣߐ߬ߜߍ߲߬ߓߊ߮ ߘߌ߫߸ ߊ߬ ߣߌ߫ ߞߊ߬ ߞߴߊ߬ ߛߋ߲߲ߞߏߟߦߊ ߗߋߕߌ߮ ߘߌ߫ ߏߘߌߕ ߟߊ߫ ߞߎ߲߬ ߠߊ߫.
߁߉߈߈ ߠߊ߫߸ ߊ߬ ߞߍ߫ ߘߊ߫ ߞߙߎ ߓߊߙߌ߫-ߞߊߟߋߓߏߕ ߣߊ߲߲߬ߝߟߏ߬ߦߊ߬ߟߊ ߣߴߊ߬ ߗߋߕߌ߮ ߘߌ߫ ߤߊ߲߯ ߞߊ߬ ߥߴߊ߬ ߛߌ߰ ߁߉߉߃ ߕߎߟߊߝߌ߲ ߠߊ߫. ߏ߬ ߟߋ ߞߐ߫ ߛߊ߫߸ ߊ߬ ߣߊ߬ ߘߊ߫ ߞߍ߫ ߊߝߙߌߞߌ߬ ߕߟߋ߬ߓߐ ߋߞߏߟߊߓ ߌ߲ߞ ߘߐߛߏߘߏ߲ߜߊߟߌ ߗߋߕߌ߮ ߘߌ߫ ߣߊߌߙߏߓߌ߫߫߸ ߞߋ߲ߦߊ߫߸ ߊ߬ ߣߊ߬ ߘߊ߫ ߡߊߦߍ߬ߟߍ߫ ߏ߬ ߞߐ߫ ߞߊ߬ ߡߊ߬ߞߍ߲߰ߠߌ߲ ߗߋߕߌ߮ ߣߌ߫ ߣߊ߲߲߬ߝߟߏ߬ߦߊ߬ߟߌ ߖߊ߬ߕߋ߬ߡߌ߬ߟߊ ߘߌ߫߸ ߞߊ߬ ߓߊ߲߫ ߞߊ߬ ߞߍ߫ ߊߝߙߌߞߌ߬ ߟߊ߬ߝߏ߬ߦߌ߬ߟߌ ߗߋߕߌ߮ ߘߌ߫ ߤߊ߲߯ ߞߊ߬ ߥߴߊ߬ ߓߐ ߟߊ߫ ߦߋ߲߲߬ ߁߉߉߈ ߞߏߟߌ߲ߞߏߟߌ߲ ߠߊ߫. ߊ߬ ߓߊ߯ߙߊ߫ ߘߴߏ߬ ߞߐ߫ ߞߏߡߊߝߙߌߞ ߥߊߟߌߘߊ ߝߘߏ߬ߓߊ߬ ߗߋ߬ߕߌ߰ߦߊ ߟߐ߬ߘߎ߮ ߘߐ߫ ߁߉߉߉ ߓߌ߲ߠߊߥߎߟߋ߲ ߣߌ߫ ߂߀߀߂ ߞߏߟߌ߲ߞߏߟߌ߲ ߠߊ߫ ߞߏߡߊߝߙߌߞ ߥߊߟߌߘߊ ߗߋߕߌ߮ ߘߌ߫.
ߊ߬ ߞߍ߫ ߘߊ߫ ߛߌߟߊ߫ ߘߐߓߍ߲ ߖߋ߬߬߬߬߬߬߬߬߬߬߬߬߬߬ߕߌ߰߰ߘߊ ߗߋߕߌ߮ ߘߌ߫
ߞߎ߲߬ߕߐ߮ ߂߲
ߦߌߟߡߊ:ߜߋ߲ߞߐ߰ߖߌ߬ߘߊ ߓߘߍ߬ߓߘߍ߬ߟߌ߬ߟߊ ߦߌߟߡߊ:ߞߋ߬ߥߎ߬ߣߍ߲߬ߞߋߥߎ ߦߌߟߡߊ:ߜߋ߲ߞߐ߰ߖߌ߬ߘߊ
ߛ߭ߍߞ ߡߏߘߌߓߏ߫ ߖߙߊ߬
ߛ߭ߍߞ ߡߏߘߌߓߏ߫ ߖߙߊ߬ ߸ߦߋ߫ ߛߊ߲ߡߊߝߊߘߌ ߟߎ߬ ߘߐ߬ߞߏ߬ߦߊ߬ߟߊ ߣߌ߫ ߡߊ߬ߟߌ ߞߎ߲߬ߠߊ߬ߛߌ߮ ߢߍߡߐ߮ ߘߏ߫ ߟߋ߬ ߘߌ߫ ߸ߡߍ߲ ߡߏߦߌ߫ ߘߊ߫ ߁߉߅߂ ߟߊ߫ ߢߐ߯ߙߐ߫ ߘߎ߬ ߛߊߤߍߟ ߡߊ߬ߟߌ ߟߊ߫߸ߊ߬ ߞߍ߫ ߘߊ߫ ߡߊ߬ߟߌ ߞߏߕߌ߮ ߝߟߐ߫ ߘߌ߫ ߞߏ߲ߞߏߘߌ߬ߓߌ ߁߇ ߣߌ߫ ߞߏߟߌ߲ߞߏߟߌ߲ ߁߁ ߕߍߟߊ߫ ߘߐ߫ ߂߀߁߂.ߊߡߋߙߌߞ ߛߏߛߌ߯ߓߊ߮ ߟߋ߬ ߦߴߊ ߘߌ߫. ߊ߬ ߦߋ߫ ߊߝߙߌߞ ߡߌߞߙߏߛߐߝߕ ߞߊ߲ߕߌ߮ ߟߋ߬ ߝߣߊ߫ ߘߌ߫ ߞߊ߬ߦߌ߯ ߂߀߀߆ ߟߊ߫.
ߛߊߦߏ߲ ߞߊ߬ߡߙߊ߬
ߛߊߦߏ߲ ߞߊ߬ߡߙߊ߬ ߥߟߏ߫ ߘߊ߫ ߝߙߊߣߊ߫ ߟߋ߬ ߖߌ߬ߣߍ߫ ߟߐ߲ߠߌ߲ߠߊ ߟߎ߬ ߕߍ߫ ߡߊ߫ ، ߊ߬ ߦߋ߫ ߖߌ߬ߣߍ߬ ߘߐ߲߬ߞߟߌ߬ߟߊ ߡߛߏ ߟߋ߬ ߘߌ߫.
ߊ߬ ߜߋ߬ߙߋ
ߛߊߦߏ߲ ߞߊ߬ߡߙߊ߬ ߥߟߏ߫ ߘߊ߫ ߝߙߊߣߊ߫ ߸ ߊ߬ ߣߌ߫ ߘߐ߲߬ߞߟߌ߬ߟߊ ߟߋ߬ ߓߏ߲߬ߧߊ߬ߣߍ߲ ߢߐ߲߯ߝߍ߬ ߊ߬ ߣߴߊ߬ ߟߊ߫ ߞߊ߲ ߞߍ߲ߘߍߦߊ ߣߴߊ߬ ߟߊߘߌߦߊ.
ߊ߬ ߟߊ߫ ߘߐ߲߬ߞߟߌ߬ߟߊ ߝߏ߲߬ߝߏ߬ߠߊ
thumb|ߛߌ߬ߛߐ߮ ߣߌ߫ ߛߊߦߏ߲ ߣߌ߫ ߖߊ߬ߞߌ߬ߕߋ ߖߌߦߊߓߍ ߊ߬ ߞߵߊ߬ ߟߊ߫ ߜߊߝߋ ߝߟߐ߫ ߕߐ߯ ߞߍ߫ ߘߌ߲ߞߌߙߊߦߌ ߟߋ߬ ߘߌ߫ ، ߘߌ߲ߞߌߙߊߦߌ ߘߐ߲߬ߞߟߌ ߦߋ߫ ߞߎߡߟߊ߫ ߘߌ߲ߞߌߙߊߦߌ ߛߏ ߘߐ߬ߝߐ ߟߋ߬ ߞߊ߲߬ ߸ ߊ߬ ߣߌ߫ ߟߊ߰ߖߌ߬ ߎߡߊߙߎ߬ ߕߊߟ ߟߊ߫ ߘߐ߬ߝߐ. ߊ߬ ߞߊ߬ ߟߊ߬ߟߐ߲߬ߠߌ߲߬ ߞߴߊ߬ ߟߊ߫ ߜߊߝߋ ߝߌߟߊߣߊ߲ ߕߐ߯ ߘߐ߫ ߞߏ߫ ﴿ ߛߘߊߡߦߊ.
ߎ߳ߣߍߛߑߞߏ ߘߐ߲ߞߟߌߟߊߟߊ
ߛߊߦߏ߲ ߞߊ߬ߡߙߊ߬ ߟߋ߬ ߝߟߐ߫ ߞߍ߫ ߘߊ߫ ߜߟߏ߬ߝߌ߲߬ ߡߛߏ ߘߌ߫ ߸ ߎ߳ߣߍߛߞߏ ߡߍ߲ ߕߐ߯ߦߊ߫ ߘߐ߲߬ߞߟߌ߬ߟߊ ߞߊߡߊ߲ ߞߣߐ߫ ߞߵߊ߬ ߞߍ߫ ߖߐ ߟߊߥߙߎߞߌߓߊ߮ ߘߌ߫ ߂߀߀߂ ߟߊ߫ ، ߏ߬ ߦߋ߫ ߞߴߊ߬ ߟߊߘߍߡߍ߲ ߘߌ߫ ߞߊ߬ ߡߐ߰ ߟߎ߬ ߡߊߛߊ߬ߡߊ߲ ߞߊ߬ ߣߊ߬ ߓߍ߲߭ ߡߊ߬ ߎ߳ߣߍߛߞߏ ߣߌ߫ ߞߌߢߍ߲߫ ߞߣߐ߫ ، ߏ߬ ߞߍ߫ ߘߊ߫ ߎ߳ߣߍߛߑߞߏ ߝߘߏ߬ߓߊ߬ ߗߋߕߌ߮ ߟߋ߬ ߓߟߏ߫ ߡߍ߲ ߕߐ߯ ߕߘߍ߬ ߞߏ߫ ߞߏߥߌߗߌߙߏ ߡߊߕߑߛߎ߯ߙߊ.
ߞߐߙߍ
ߛߊߦߏ߲ ߞߊ߬ߡߙߊ߬ ߦߋ߫ ߘߊ߲߭ ߝߐߟߊ ߡߊ߬ߡߊ߬ߘߌ߬ ߟߊߞߙߊ ߛߌ߬ߛߐ߮ ߤߊߡߊ߲ߕߍ߫ ߡߊ߬ߡߊ߬ߘߌ߬ ߛߌ߬ߛߐ߮ ߝߘߎߡߛߏ ߟߋ߬ ߘߌ߫ ߞߊ߬ ߓߐ߫ ߘߌ߲ߞߌߙߊߦߌ.
ߊߡߊߘߎ߫ ߛߎ߬ߞߊ߬ߣߍ߫
ᛏᛥᛔᛢᚺᚩᚵᚲᚰᛃᛌᛥᛥᛡᛞᛜᛋᛇᛯ᛭ᛢ᛫ᛣᛥ᛬ᛪᛙᚱ
ᛅᛥᛔᛝᛖᛎᛆᛍᚥᛧ
ߞߡߊߟߊ߫ ߤߊߙߌߛ
ߞߡߊߟߊ߫ ߤߊߙߌߛ (/ˈkɑ.mə.lə ˈhæ.ɹɪs/) ߡߏߦߌ߫ ߘߊ߫ ߁߉߆߄ ߞߏ߲߲ߓߌߕߌ߮ ߕߋ߬ߟߋ߫ ߂߀ ߠߋ߬ ߡߊ߬ ߁߉߆߄ ߠߊ߫ ߏߋߞߑߟߊ߲ߘ߸ ߞߊߟߑߝߐߙߑߣߌ߫߸ ߊ߬ ߦߋ߫ ߊߡߋߙߌߞߌ߬ ߞߊ߬ߝߏ ߡߐ߰ߓߊ ߘߏ߫ ߟߋ߬ ߘߌ߫. ߊ߬ߟߋ ߟߋ߬ ߦߋ߫ ߡߛߏ߬ ߝߟߐ ߣߴߊߡߋߙߌߞߌ߬ ߝߘߊ߬ߝߌ߲߬ ߝߟߐ ߣߌ߫ ߊߖ߭ߌ߫ ߊߡߋߙߞߌߞߊ߫ (ߊߡߍߙߌߞߌ߬ ߌ߲ߘߌߞߊ) ߟߎ߬ ߝߟߐ ߘߌ߫ ߡߍ߲ ߞߍ߫ ߘߴߊߡߋߙߌߞߌ߬ ߞߊ߲ߕߌ߯ ߛߙߍߞߍ ߘߌ߫߸ ߊ߬ ߦߋ߫ ߗߋߘߊ ߏ߬ ߘߊߞߘߐ߫ ߞߊ߬ߦߌ߯ ߂߀߂߁ ߓߌ߲ߠߊߥߎߟߋ߲ ߂߁ ߠߊ߫.
ߊ߬ߟߋ ߟߋ߬ ߦߋ߫ ߊߡߍߙߌߞߌ߬ ߞߊ߲ߕߌ߯ ߛߙߍߞߍ ߄߉߲ ߘߌ߫. ߊ߬ߟߋ ߟߋ߬ ߕߘߍ߬ ߦߋ߫ ߞߊߟߌߝߐߙߑߣߌ߫ ߝߘߏ߬ߓߊ߬ ߞߕߌߞߊ߲ߘߊ ߘߌ߫ ߂߀߁߁ ߣߌ߫ ߂߀߁߇ ߟߎ߬ ߕߍ߫߸ ߞߎ߲߬ߠߊ߬ߛߌ߰ߟߊ ߖߋߙߌ߫ ߓߑߙߐ߲ߥ ߠߊ߫ ߟߐ߬ߒ߬ߞߋ߬ߟߊ ߞߎ߲߬ߕߊ߮ ߞߘߐ߫. ߊ߬ ߦߋ߫ ߓߍ߯ߦߟߊߞߊ߫ ߞߙߎߞߊ ߛߌ߲߬ߝߏ߲ ߠߋ߬ ߘߌ߫߸ ߊ߬ ߕߘߍ߬ ߦߋ߫ ߞߊ߬ߟߑߝߐ߯ߣߌ߬ߦߊ߬ ߞߊ߲߬ߜߍ߬ ߡߛߏ ߟߋ߬ ߘߌ߫ ߞߊ߬ߝߏ߫ ߘߍ߬ߣߍ߲ ߞߎ߲߬ߜߙߊ ߟߊ߫ ߂߀߁߇ ߣߌ߫ ߂߀߂߁ ߠߎ߬ ߕߍ߫.
ߊ߬ ߓߐ߫ ߘߊ߫ ߓߍ߯ߦߟߊߞߊ ߡߊ߬ߡߌ߬ߘߊ߬ߟߌ߬ߟߊ߬ ߟߊ߬ߛߌ߮ ߞߐ߫ ߂߀߂߀ ߞߊ߲ߕߌ߯ ߛߎߥߊ߲ߘߟߌ ߘߐ߫. ߊ߬ ߟߊ߫ ߝߊߘߌ߲ߧߊ ߟߊߞߙߐ߬ߛߌ ߣߴߊ߬ ߕߴߊ߬ ߟߊ߫ ߘߊߘߐߖߊߥߏ߫ ߝߟߐ ߘߐ߫߸ ߊ߬ ߣߊ߬ ߘߴߊ߬ ߛߋ߲߬ߓߐ߫ ߡߊ߬ߡߌ߬ߘߊ߬ߟߊ߬ ߛߎߥߊ߲ߘߌ (premiers) ߖߍ߬ߘߍ ߘߊߡߌ߬ߣߊ߬ ߕߐ߫. ߖߏߌ߫ ߓߊߌߘߍ߲߫ ߣߊ߬ ߘߴߊ߬ ߛߎߥߊ߲ߘߌ߫ ߞߵߊ߬ ߞߴߊ߬ ߝߌߟߊ߲߫ ߡߊ߬ߡߌ߬ߘߊ߬ߟߌ߬ߟߊ ߘߌ߫ ߓߍ߯ߦߟߊߞߊ ߡߊ߬ߡߌ߬ߟߊ ߘߌ߫ ߞߊ߬ߝߏ߫ ߘߍ߬ߣߍ߲ ߞߊ߲ߕߌ߯ ߛߙߍߞߍߦߊ ߞߊ߲ߡߊ߬. ߞߊ߲ߕߌ߯ ߛߎߥߊ߲ߘߌ ߕߟߋ߬ ߣߊ߯ߣߌ߲ ߡߵߊ߬ ߣߊ߬ ߘߊ߫ ߞߍ߫ ߞߊ߬ߝߏ߫ ߘߍ߬ߣߍ߲ ߞߊ߲ߕߌ߯ ߛߙߍߞߍ߫ ߛߎߘߊ߲ߣߍ߲ ߘߌ߫ ߣߍߣߍߓߊ ߕߟߋ߬ ߇ ߡߊ߬. ߛߎߥߊ߲ߘߌߟߊ߫ ߞߎ߲ߓߊ (grands électeurs) ߟߎ߬ ߞߵߊ߬ ߛߎߥߊ߲ߘߌ߫ ߞߊ߲ߕߌ߯ ߛߙߍߞߍ ߘߌ߫ ߂߀߂߀ ߣߍߣߍߓߊ ߕߟߋ߬ ߁߄ ߠߋ߬ ߟߊ߫. ߊ߬ ߟߊ߫ ߞߊ߲ߕߌ߯ ߛߙߍߞߍߦߊ ߟߐ߬ߘߎ߮ ߟߋ߬ ߦߴߊ߬ ߕߏ߫ ߟߵߊ߬ ߦߋ߫ ߞߍ߫ ߞߊ߲߬ߜߍ (sénat) ߟߎ߬ ߞߊ߲ߕߌ߮ ߘߌ߫. ߞߊ߲ߓߍ߲ߠߞߊ ߟߎ߬ ߣߌ߫ ߓߍ߯ߦߟߊߞߊ ߟߎ߬ ߞߎ߲߬ߘߐ߬ߞߢߊߣߍ߲ ߠߋ߬ ߕߘߍ߬ ߦߋ߫ ߦߋ߲߬ ߅߀-߅߀ ߟߊ߫߸ ߞߏ߬ߣߌ߲߬ ߂߀߂߀ ߞߊ߲ߕߌ߯ ߛߎߥߊ߲ߘߟߌ ߞߐ ߘߐ߫߸ ߊ߬ߟߎ ߦߟߍ߬ ߘߵߏ߬ ߟߎ߫ ߞߊ߲߬ ߝߊ߲߬ߓߊ߰ߦߊ ߟߊ߫ ߞߊ߬ ߛߋ߫ ߕߍߝߘߊߟߌ ߞߍ߫ ߟߊ߫ ߘߋ߬ߙߌ߬ߘߊ ߟߎ߬ ߛߎߥߊ߲ߘߟߌ ߘߐ߫.
ߓߐߖߎ ߣߌ߫ ߘߋ߲ߓߦߊ
ߞߎߡߘߊ ߓߊߖߎߡߊ:
ߞߡߊߟߊ߫ ߘߋߝ߭ߌ ߤߊߙߌߛ ߦߋ߫ ߘߏߣߊߟߘ ߖ. ߤߊߙߌߛ ߘߋ߲ߡߛߏ ߟߋ߬ ߘߌ߫߸ ߏ߬ ߡߍ߲ ߦߋ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲߬ߠߊ ߣߌ߫ ߞߊ߬ߙߊ߲߬ߝߊ ߞߐ߲ߘߐ߲ߣߍ߲ ߘߌ߫ ߛߑߕߊ߲ߝߐߙߘ ߖߊ߯ߓߘߊ ߟߊ߫߸ ߣߴߊ߬ ߓߐߖߎ ߦߋ߫ ߖߊߡߊߌߞߌ߬ ߘߌ߫ ߣߴߊ߬ ߣߊ߬ ߘߊ߫ ߞߊ߬ߝߏ߫ ߘߍ߬ߣߍ߲ ߠߊ߫ ߁߉߆߁ ߠߊ߫߸ ߛߴߊ߬ ߘߴߊ߬ ߟߊ߫ ߝߏߘߋߦߊ (doctorat) ߛߐ߬ߘߐ߲߬ ߞߊߟߑߝߐߙߑߣߌ߫ ߓߍߙߑߞߌߟߋ߫ ߖߊ߯ߓߘߊ ߟߊ߫߸ ߊ߬ ߣߌ߫ ߛ߭ߌߦߊߡߟߊ ߜ߭ߏߔߊߟߊ߲߫߸ ߞߍ߲ߘߍߞߊߙߊ߲ߠߊ ߣߌ߫ ߥߊ߲߬ߞߏ߲߬ߓߣߊ߬ߟߐ߲߬ߠߊ ߣߴߊ߬ ߘߊ߲ߘߟߊ߫ ߓߟߏߡߊߞߊ߬ߣߍ߲ ߛߌ߲ ߥߊ߲߬ߞߏ߲߬ߓߣߊ ߘߐ߫߸ ߡߍ߲ ߓߐߛߎ߲ ߦߋ߫ ߕߊߡߌߟ ߣߊߘߎ߫ ߘߌ߫ ߞߊ߬ ߓߐ߫ ߌ߲ߘߌ߫ ߣߴߊ߬ ߣߊ߬ ߘߊ߫ ߁߉߆߀ ߟߊ߫ ߞߊ߬ߝߏ߫ ߘߍ߬ߣߍ߲ ߠߊ߫ ߊ߬ ߟߊ߫ ߝߏߘߋߦߊ ߖߐ߲ߓߐ߲߫ ߞߏ ߘߐ߫ ߊ߲ߘߏߞߙߌߣߟߏߗ߭ߌ (endocrinologie) ߘߐ߫ ߊ߬ߟߋ߬ ߖߊ߯ߓߘߊ߫ ߞߋߟߋ߲ ߠߊ߫, ߣߴߊ߬ ߞߎ߲߬ߓߊ߬ߦߊ߬ ߘߊ߫ ߏߞߑߟߊߤߏߡߊ߫߸ ߞߊߟߑߝߐߙߑߣߌ߫. ߊ߬ ߡߏߦߌߓߊ߮ ߟߎ߬ ߝߘߊ߫ ߘߊ߫ ߞߵߊ߬ ߕߘߍ߬ ߞߡߊߟߊ߫ ߛߊ߲߭ ߞߐ߬ߣߐ߲߬ߘߐ ߦߋ߫߸ ߏ߬ ߞߍ ߊ߬ ߓߐ߫ ߘߴߊ߬ ߘߐ߫ ߡߐ߲ߕߑߙߋߦߊߟ ߁߉߇߆ ߣߌ߫ ߁߉߈߁ ߠߎ߬ ߕߍ߫߸ ߊ߬ ߣߊ߫ ߣߴߊ߬ ߡߊ߬ߡߛߏ߫ ߡߦߊ ߤߊߙߌߛ ߟߎ߫ ߝߍ߬߸ ߊ߬ ߓߊ߫ ߞߊ߬ ߗߋߘߊ ߘߏ߫ ߛߐ߬ߘߐ߲߬ ߦߊ߬ߤߎ߬ߘߌߦߊ ߟߎ߬ ߟߊ߫ ߝߘߏ߬ߓߊ߬ ߘߊ߲ߘߊߛߏ ߟߊ߫߸ ߊ߬ ߣߌ߫ ߞߊ߬ ߓߊ߯ߙߘߊ ߛߐ߬ߘߐ߲߬ ߟߊ߬ߞߊ߬ߟߊ߲߬ߠߌ߲ ߘߐ߫ ߖߊ߯ߓߘߊ ߡߊߞߑߜ߭ߌߟ ߟߊ߫.
ߊ߬ ߞߵߊ߬ ߟߊ߫ ߛߊ߯ߘߊ߫ ߝߟߐ ߞߊ߬ߙߊ߲ ߣߐ߬ߝߍ߬ߜߍ߲߫ ߝߊ߬ߙߊ߲߬ߛߌ߬ߞߊ߲߬ߝߐ߫ ߞߊߙߊ߲ߛߏ ߘߏ߫ ߟߊ߫߸ ߞߊ߬ ߣߊ߬ ߕߏ߫ ߛߊ߯ߘߊ߫ ߝߌߟߊߣߊ߲ ߞߊ߬ߙߊ߲ ߣߐ߬ߝߍ߬ߜߍ߲߬ ߠߊ߫ ߞߣߊߘߊ߫ ߥߍߛߕߑߡߐ߲ߕ ߛߊ߯ߘߊ߫ ߝߌߟߊߣߊ߲ ߞߊ߬ߙߊ߲߬ߕߊ ߟߊ߫ ߞߋߓߍߞ߸ ߊ߬ ߞߊ߬ ߞߊ߬ߙߊ߲ ߞߎ߲߬ߝߊ߮ ߖߐ߲ߓߐ߲ ߛߐ߬ߘߐ߲߬ ߦߋ߲߬ ߠߋ߫ ߁߉߈߁ ߠߊ߫.
ߊ߬ ߖߍ߬ߘߍ ߞߎ߲߬ߞߊ߲߬ߞߏ ߟߎ߬
ߊ߬ ߝߘߎ߫ ߘߊ߫ ߡߊ߬ߞߊ߲߬ߞߊ߲߬ߠߊ߫ ߘߎߜ߭ߑߟߊߛ ߋߡߑߤߐߝ ߓߟߏ߫߸ ߘߋ߲߫ ߝߌ߬ߟߊ߫ ߦߴߏ߬ ߡߍ߲ ߓߟߏ߫ ߊ߬ ߝߘߎߡߊ߫ ߝߟߐ ߝߍ߬.
ߊ߬ ߦߋ߫ ߓߊߔߑߕߌߛߕ ߟߋ߬ ߘߌ߫߸ ߡߍ߲ ߦߋ߫ ߕߊ߯ߙߘ ߓߊߔߑߕߌߛߕ ߗߐߗ ߛߌ߲߬ߝߏ߲ ߘߌ߫ ߛߊ߲ߝߑߙߊ߲ߛߌߛߑߞߏ߫߸ ߡߍ߲ ߦߴߊߡߍߙߌߞߌ߬ ߓߊߔߑߕߌߛߕ ߓߊߕߏߓߏ߲ ߠߎ߬ ߓߏߟߏ߲ ߘߌ߫ USA.
ߊ߬ ߟߊ߫ ߘߊߞߎ߲ ߘߊߡߌߣߊ ߛߊ߲ߝߊߙߊ߲ߛߌߛߑߞߏ߫ ߕߌ߲߬ߞߎߘߎ߲ ߘߐ߫
ߞߡߊߟߊ߫ ߤߊߙߌߛ ߕߘߍ߬ ߦߋ߫ ߊߟߊߡߍ߲ߘߊ߫ ߕߌ߲߬ߞߎߘߎ߲ ߞߕߌߞߊ߲ߘߊ߫ ߛߙߍߞߍ ߘߌ߫ ߁߉߉߀ ߣߌ߫ ߁߉߉߄ ߕߍ߫. ߊ߬ ߕߐ߯ߦߊ߫ ߘߊ߫ ߞߊߟߌߝߐߙߑߣߌ߫ ߞߊ߬ߝߏ߫ ߝߊ߬ߛߏ߬ ߜߙߊ ߞߊ߲ߕߌ߮ ߥߊߟߌ߫ ߓߑߙߐ߲ߥ ߓߟߏ߫ ߁߉߉߄ ߠߊ߫߸ ߕߍߓߊ߯ߦߊ߫ ߓߟߏߡߊߞߊ߬ߣߍ߲ ߛߊ߲ߘߐߕߊ ߟߎ߬ ߕߘߍ߬ ߦߴߊ߬ ߣߴߏ߬ ߡߍ߲ ߕߍ߫߸ ߞߕߌ߫ ߞߐߛߊߦߌߘߊ (ߞߎߙ ߘߴߊߔߍߟ) ߘߐ߫ ߓߊ߯ߙߊߒߕߊ߲ߧߊ ߟߊߘߍ߲߬ߞߣߍ߬ߦߊ ߘߐ߫߸ ߘߊ߲ߘߊߟߌ ߟߊߘߍ߲߬ߞߣߍ߬ߦߊ ߘߐ߫ (ߞߊ߬ߟߑߝߐ߯ߣߌߦߊ ߡߋߘߌ߬ߞߊߟ ߊ߬ߛߌߛߑߕߍ߲ߛ ߞߐߡߌߛ߭ߐ߲߬). ߊ߬ ߟߊ߫ ߟߐ߲߬ߞߋ߬ߟߊ ߓߟߏߕߍ߭ ߞߐ߫ ߞߊߙߏ߫ ߥߐ߯ߙߐ߫ ߖߊ߬ߕߋ߬ ߟߴߊ߬ ߟߊ߫ ߞߕߌߞߊ߲ߘߦߊ ߟߐ߬ߘߎ߮ ߘߐ߫߸ ߊ߬ ߞߵߊ߬ ߓߍ߯ ߟߊߞߊ߬ߝߏ߬ ߞߵߊ߬ ߣߴߊ߬ ߘߏ߬ߣߌ߲ ߕߐ߬ ߝߌ߬ߟߊ ߟߎ߬ ߘߟߊߘߍ߰. ߊ߬ ߣߌ߫ ߥߊߟߌ߫ ߓߑߙߐ߲ߥ ߠߊ߫ ߕߍߓߊ߮ߦߊ ߣߊ߬ ߘߊ߫ ߡߊߝߌ߲߬߸ ߞߊ߬ߕߎ߲߰ ߏ߬ ߕߘߍ߬ ߦߴߊ߬ ߟߊ߫ ߓߊ߯ߙߘߊ ߟߎ߬ ߡߞߊߘߊ߲߫ ߠߊ߫,,. ߂߀߁߉ ߟߊ߫߸ ߥߊߟߌ߫ ߓߑߙߐ߲ߥ ߞߵߊ߬ ߟߊߛߙߋߦߊ߫ ߞߏ߫ «ߞߵߊ߬ߟߋ ߟߋ߬ ߣߐ߬ ߦߋ߫ ߞߍ߫ ߟߴߊ߬ ߘߍ߬ߡߍ߲߬ ߠߴߊ߬ ߟߊ߫ ߘߊߞߎ߲\ߞߊߙߌߦߍߙ ߘߐ߫» ߊ߬ ߕߐ߯ߦߊ ߞߏߛߐ߲߬ ߁߉߉߄ ߠߊ߫. ߊ߬ ߞߵߊ߬ ߟߊ߫ ߕߍߓߊ߮ߦߊ ߓߟߏߕߍ߰ ߊ߬ ߛߎߘߊ߲ ߞߐ ߘߐ߫ ߞߊ߬ ߞߍ߫ ߛߊ߲ߝߊߙߊ߲ߛߌߛߑߞߏ߫ ߛߏߕߌ߮\ߊ߬ߟߌ߬ߞߊߟߌ ߘߌ߫ ߁߉߉߆ ߟߊ߫. ߁߉߉߈ ߠߊ߫߸ ߊ߬ ߛߎߥߊ߲ߘߌ߫ ߘߊ߫ ߞߊߟߑߝߐߙߑߣߌ߫ ߕߌ߲߬ߞߎߘߎ߲ ߞߕߌߞߊ߲ߘߊ߫ ߕߌߙߍ߲ߛ ߤߊߟߌߣߊ߲߫ ߓߟߏ߫ ߞߵߊ߬ ߞߍ߫ ߞߎ߲߬ߞߏ߬ߕߍ߮ ߓߏߟߏ߲߲ߝߘߊ ߝߛߍ߬ߝߛߍ߬ߟߌ߬ߟߊ ߘߌ߫ (Career Criminal Division)߸ ߞߕߌߞߊ߲ߘߊ߫ ߛߓߊ߬ ߜߘߍ߫ ߟߎ߫ ߕߘߍ߬ ߦߴߊ߬ ߟߊ߫ ߖߡߊ߬ߙߌ߬ߦߊ ߞߘߐ߫߸ ߊ߬ ߞߊ߬ ߣߐ߬ߝߍ߬ߜߍ߲߬ߠߌ߲ ߞߍ߫ ߞߎ߲߬ߞߏ߬ ߓߟߋߓߟߋ ߟߎ߬ ߘߐ߫߸ ߦߏ߫ ߣߊ߬ߡߌ߬ߣߊ߬ߜߋ߲߬ߦߊ (ߛߏ߲߬ߧߊ߬ߟߌ)߸ ߓߋ߬ߒߞߊ߬ߠߌ߲߸ ߊ߬ ߣߌ߫ ߓߋ߬ߡߛߏ߬ߞߊ߲߸ ߊ߬ ߜߋ߲ߜߋ߲߫ ߝߊ߲߬ߞߊ߫ ߛߊ߬ߓߊ ߞߎ߬ߙߎ߲߬ߘߎ ߘߊߘߐߓߍ߲߭. ߕߌߙߍ߲ߛ ߤߊߟߌߣߊ߲߫ ߛߙߍߞߍ ߞߊ߬ ߘߊߙߍߟ ߛߊߟߏߡߐ߲߫ ߕߐ߯ߦߊ߫ ߞߡߊߟߊ߫ ߤߊߙߌߛ ߛߌ߬ߣߊ߬ߦߊ ߟߊ߫߸ ߞߊߟߑߝߐߙߑߣߌ߫ ߂߀߀߀ ߞߎ߲߬ߦߌ߬ߘߊ߬ߟߌ߬ ߂߁߭ ߞߊ߲ߘߟߌ ߘߊߞߘߐ߫߸ ߏ߬ ߟߋ ߞߵߊ߬ ߕߏ߫ ߞߕߌߞߊ߲ߘߊ ߛߋ߫ ߘߊ߫ ߞߊ߬ ߘߋߣߍ߲߫ ߞߎ߲߬ߡߊߞߘߎ߬ߓߊߟߌ (ߛߊ߲߬ ߁߈ ߘߎ߰ߟߊ߫) ߟߎ߬ ߣߐ߬ߝߍ߬ߜߍ߲߫ ߊ߬ ߝߊ߲߬ߓߊ ߘߐ߫ ߦߊ߬ߣߌ߲߫ ߊ߬ߟߎ߬ ߦߋ߫ ߟߊߕߊ߬ߡߌ߲߬ ߘߋߣߍ߲߫ ߞߕߌߖߌ߲ ߠߊ߫. ߞߏ߬ߣߌ߲߬ ߞߊ߲ߘߟߌ ߏ߬ ߡߊ߫ ߘߌߦߊ߫ ߞߡߊߟߊ߫ ߤߊߙߌߛ ߢߍ߫. ߂߀߀߀ ߟߊ߫߸ ߊ߬ ߞߵߊ߬ ߛߋ߲߭ ߕߘߍ߬ ߛߊ߲ߝߊߙߊ߲ߛߌߛߑߞߏ߫ ߛߏߕߌ߯ߦߊ ߘߐ߫ ߞߊ߬ ߛߏ ߟߊߝߛߊ߬ߟߊ߫ ߟߎ߬ߥߌߛ ߙߍߣߌ߫ ߝߊ߲߬ߞߊߘߏ߲߬. ߞߡߊߟߊ߫ ߤߊߙߌߛ ߞߊ߬ ߓߏߟߏ߲ߝߘߊ߫ ߞߣߐ߬ߜߍ߲߬߸ ߡߍ߲ ߟߐ߬ ߘߊ߫ ߘߋ߲ߓߦߊ ߟߎ߬ ߣߌ߫ ߘߋߣߍ߲ ߠߎ߬ ߘߍ߬ߡߍ߲ ߡߊ߬߸ ߊ߬ ߣߌ߫ ߞߊ߬ ߘߊ߲ߘߓߊߟߌ ߟߎ߬ ߣߌ߫ ߖߊ߲߬ߞߊ߬ߙߏ߬ ߜߍߟߍ߲ ߠߎ߬ ߘߊ߲ߘߊ߫. ߟߎ߬ߥߌߛ ߙߍߣߌ߫ ߞߵߊ߬ ߞߐߡߊߓߌ߲ߓߌ߲߫ ߜߍߘߐ߫ ߊ߬ ߟߊ߫ ߓߙߊߡߊߖߊ߲ߓߊ߲ ߘߐ߫ ߛߎߥߊ߲ߘߟߌ ߝߍ߬ ߞߊ߬ ߞߍ߫ ߕߌ߲߬ߞߎߘߎ߲ ߞߕߌߞߊ߲ߘߊ ߘߌ߫.
ߛߊ߲ߝߊߙߊ߲ߛߌߛߑߞߏ߫ ߞߊ߬ߝߏ߬ߓߏߟߏ߲ ߞߕߌߞߊ߲ߘߦߊ
ߞߡߊߟߊ߫ ߤߊߙߌߛ ߞߊ߬ ߓߙߊߡߊߖߊ߲ߓߊ߲߫ ߜߟߐߡߌ߲ߡߊ ߞߍ߫ ߛߊ߲ߝߊߙߊ߲ߛߌߛߑߞߏ߫ ߛߏߕߌ߯ ߞߘߐ ߥߊߟߌ߫ ߓߑߙߐ߲ߥ ߘߊߝߍߛߌ߮ ߘߐ߫߸ ߞߊߟߑߝߐߙߑߣߌ߫ ߞߊ߲߬ߜߍ߬ ߡߛߏ ߘߌߊߣߌ߫ ߝߍ߲ߛߑߕߍ߲߫ ߦߋ߫߸ ߛߓߍߟߌߟߊ ߣߌ߫ ߡߊ߬ߢߊ߰ߟߌ߬ߖߌ߬ߦߊ߬ߕߊ߬ߟߊ (caricaturiste) ߊ߯ߙߐ߲ ߡߊߞ ߜ߭ߑߙߎߘߊ߬: ߊ߬ ߣߌ߫ ߝߊ߬ߥߏ߬ߟߊ߬ߓߐ߬ߟߊ ߋߘߌ ߜ߭ߑߙߌߝߍ߲߫ ߣߌ߫ ߞߑߙߊߌߛ ߙߐߞ ߟߎ߫߸ ߊ߬ ߞߵߊ߬ ߞߊߘߊ߲߫ ߛߴߊ߬ ߟߊ߫ ߞߏ ߟߎ߬ ߘߌ߫ ߓߐ߫ ߕߌߙߍ߲ߛ ߤߊߟߌߣߊ߲߫ ߕߊ ߟߎ߬ ߡߵߊ߬ ߣߌ߫ ߞߵߏ߬ ߟߊ߫ ߖߊ߬ߕߋ߬ߓߐ߬ߥߟߊ (bilan) ߦߙߊ߬ߞߌ߫. ߊ߬ ߞߵߊ߬ ߡߊߜߟߍ߬ߦߊ߫ ߞߴߊ߬ ߓߘߊ߫ ߓߐ߫ ߏ߬ ߟߊ߫ ߞߕߌߓߋߟߋ߲ (parquet) ߘߐ߫߸ ߞߏ߫ ߓߊߏ߬ ߞߴߏ߬ ߕߴߛߋ߫ ߝߏߦߌ߬ ߟߊ߫ ߛߋ߲ߒߞߏߟߦߊߓߟߏߡߊ߬߸ ߊ߬ ߣߌ߫ ߝߣߴߊ߬ ߕߍ߫ «ߓߊ߯ߙߊ߫ ߟߊ߫» ߸ ߞߵߊ߬ ߞߊ߲ߘߐߜߟߍ߬ߦߊ߫ ߏ߬ ߟߊ߫ ߟߊ߬ߥߛߎ߬ߟߌ ߘߊ߲߬ߠߊߕߊ߬ߡߌ߲ ߞߊ߲߬ ٪߅߂ ߞߎ߲߬ߞߏ߬ ߜߍߟߍ߲ ߠߎ߬ ߘߐ߫߸ ߞߵߊ߬ ߕߘߍ߬ ߞߊߟߌߝߐߙߑߣߌ߫ ߘߌߡߌ߲ߣߍ߲ߓߊ ߦߋ߫ ٪߈߃ ߟߋ߬ ߘߌ߫. ߊ߬ ߞߊ߬ ߕߌߙߍ߲ߛ ߤߊߟߌߣߊ߲߫ ߡߊߝߌ߲߬ ߞߴߊ߬ ߦߋ߫ ߡߐ߱ ߟߎ߬ ߟߐ߬ ߟߊ߫ ߞߏ߫ ߟߴߊ߬ ߟߊ߫ ߞߕߌߓߋߟߋ߲ ߠߴߊ߬ ߡߊ߫ ߡߍ߲ ߠߎ߬ ߓߊߓߋ߬߸ ߊ߬ ߣߌ߫ ߞߵߊ߬ ߢߡߊߘߏ߲߰ ߣߐ߬ߝߍ߬ߜߍ߲߬ߠߌ߲ ߠߊ߫ ߞߏ߫ ߟߎ߫ ߘߐ߫߸ ߡߍ߲ ߠߎ߬ ߟߊߜߍߣߍ߲߫ ߕߍ߫. ߊ߬ ߞߵߊ߬ ߦߌ߬ߘߊ߬ ߝߣߊ߫ ߞߴߏ߬ ߟߊ߫ ߞߕߌߓߋߟߋ߲ ߣߐ߬ ߕߴߊ߬ ߘߐߖߊ߬ ߟߊ߫ ߞߊ߬ ߡߏ߬ߙߌ߬ߝߊ߬ߟߊ߫ ߕߌߢߍߟߌ ߟߊߟߐ߬ ߛߏ ߞߣߐ߫߸ ߊ߬ ߜߋ߲ߜߋ߲߫ ߘߐ߰ߕߐ߬ ߞߌ߲ߘߊ ߟߎ߬ ߟߊ߫ ߦߏ߫ ߓߋߦߑߝ߭ߌߎ ߣߌ߫ ߕߌ߲ߘߊߟߐߍ߲ߣ ߠߎ߫߸ ߊ߬ ߣߌ߫ ߞߵߊ߬ ߡߊߝߌ߲߬  ߊ߬ ߟߊ߫ ߝߊ߲ߞߊ߲ ߘߐ߫ ߟߎߞߣߐ߫ ߕߌߢߍߟߌ ߟߎ߬ ߓߌ߲߬ߓߊߏ ߘߝߐߟߌ ߘߐ߫.
ߊ߬ ߡߊߝߌ߲߬ ߘߊ߫ ߓߙߊߡߊߖߊ߲ߓߊ߲ ߕߎ߬ߡߊ ߟߴߊ߬ ߟߊ߫ ߥߊߟߌ߫ ߓߑߙߐ߲ߥ ߡߊߕߎ߬ߙߍ߬ߕߎߙߍ ߘߐ߫. ߊ߬ ߞߵߊ߬ ߝߴߏ߬ ߖߋ߬ߓߌ ߘߐ߫߸ ߞߴߊ߬ߟߋ߬ ߟߊ߫ ߞߎ߲߬ߕߊ߮\ߝߏ߲߬ߝߏ߲ (carrière) «ߦߴߏ߬ ߟߋ ߞߕߐ߫»߸ ߊ߬ ߣߴ«ߊ߬ ߣߌ߫ ߝߏߦߌ߬ ߡߊ߲ߞߊ߲߫ ߏ߬ ߦߋ߫»߸ ߊ߬ ߞߵߊ߬ ߓߊ߲߬ «ߖߌ߰ߟߌ ߓߍ߲߬ߢߐ߲߰ߦߊ߫ ߟߊ߫ ߓߙߊߡߊߖߊ߲ߓߊ߲ ߘߐ߫ ߡߊ߬ߝߌ߲ ߘߐ߫» ߥߊߌߟߌ ߓߑߙߐ߲ߥ ߠߊ߫ ߞߏ߫ ߘߐ߫.
߂߀߁߇ ߟߊ߫߸ ߊ߬  ߓߐ߫ ߘߊ߫ ߟߐ߲߬ߞߋ߬ߟߊ߬ ߝߌߟߊߣߊ߲ ߞߐ߫ ߞߐߘߏ߲ߓߊ߯ ߕߊ߲ߧߊ ߘߐ߫. ߦߌߟߡߊ:ߞߊߟߌߝߐߙߑߣߌ߫ ߝߘߏ߬ߓߊ߬ ߞߕߌߞߊ߲ߘߊ ߦߌߟߡߊ:ߞߊߟߌߝߐߙߑߣߌ߫ ߞߊ߲߬ߜߍ ߦߌߟߡߊ:ߊߡߋߙߌߞߌ߬ ߞߊ߲ߕߌ߯ ߛߙߍߞߍ ߦߌߟߡߊ:ߊߡߋߙߌߞߌ߬ ߝߘߊ߬ߝߌ߲߫
ߊߤߡߊߘߎ߬ ߕߊߟ
ߊߤߡߊߘߎ߫ ߕߊߟ (߁߈߃߆ ߥߊ߬ߛߌ߬ߥߙߊ ߂߁߸ ߛߞߏߕߏ߫ – ߞߊ߬ ߛߊ߬ ߛߞߏߕߏ߫ ߕߌ߲߬ߞߎߘߎ߲ ߘߐ߫߸ ߁߈߉߇ ߞߏߟߌ߲ߞߏߟߌ߲ ߁߅ ߡߊ߬) ߕߞߎߟߍߙߌ߫ ߝߊ߯ߡߟߊ ߡߐ߬ߟߐ߲߬ߕߌ߮ ߟߋ߬ ߘߌ߫ ߛߋߜ߭ߎ߫ (ߓߌ߲߭ ߡߊ߬ߟߌ) ߁߈߆߄ ߞߵߊ߬ ߛߌ߰ ߁߈߉߀ ߟߊ߫.
ߞߊ߲߬ߛߓߍߟߌ
thumb|ߊߤߊߡߊߘߎ߬ ߕߊߟ ߟߊ߫ ߞߎߓߋ߸ ߛߋߜ߭ߎ߫ (߁߈߇߂)
ߕߞߎߟߍߙߌ߫ ߡߊ߲ߛߊ߫ ߛߋߞߎ߫ ߎߡߊߙߎ߫ ߕߊߟߌ߫ ߘߋ߲ߞߍ߫ ߟߋ߬ ߦߋ߫߸ ߊ߬ߟߋ ߟߋ߬ ߓߌ߬ߟߊ߫ ߘߴߊ߬ ߝߊ߬ ߣߐ߭ ߘߐ߫ ߊ߬ ߝߊ߬ ߟߊ߫ ߛߊ߬ߦߊ ߞߐ ߘߐ߫ ߁߈߆߄ ߠߊ߫ ߛߋߜ߭ߎ߫߸ ߖߋ߬ߟߌߓߊ߬ ߝߍ߬. ߁߈߇߉-߁߈߈߀ ߠߎ߬ ߟߊ߫߸ ߊ߬ ߞߊ߬ ߜ߭ߊߟߌߋߣߌ߫ ߟߊ߫ ߗߋߦߊߟߌ ߟߎ߬ ߟߊߡߙߊ߬ ߥߛߎ ߟߊ߫ ߛߊ߲߬ ߞߋߟߋ߲ ߡߊߜߍ߲ ߞߘߐ߫߸ ߏ߬ ߡߍ߲ ߡߊ߫ ߛߋ߫ ߓߍ߲߬ߘߐ߬ ߡߊߟߐ߲ߣߍ߲߫ ߛߐ߬ߘߐ߲߬ ߠߴߊ߬ ߟߊ߫ ߝߊ߬ߙߊ߲߬ߛߌ߫ ߟߊ߫ ߟߊ߬ߞߊ߲߬ߘߊ߬ߟߌ߫ ߞߏ ߘߐ߫. ߊ߬ ߓߊ߲ ߞߐ ߘߐ߫ ߛߌ߰ߞߊ߬ߝߐ ߘߏ߫ ߞߍ߫ ߟߊ߫ ߝߊ߬ߙߊ߲߬ߛߌ߫ ߝߍ߬ ߖߐ߮ ߘߝߐߟߌ ߘߏ߫ ߟߎ߫ ߞߊ߲߬ ߸ ߁߈߈߇\߁߈߈߈ ߠߎ߫ ߝߊ߲߭ ߝߍ߬߸ ߊ߬ ߞߵߊ߬ ߟߊ߫ ߝߏߟߌ ߟߎ߬ ߘߊߡߌ߬ߣߊ߫ ߒ߬ߞߵߊ߬ ߛߋ߫ ߘߊ߫ ߜߍ߲߫ ߠߊ߫ ߞߵߊ߬ ߟߊߓߐ߫ ߛߋߜ߭ߎ߫ ߸ ߝߊߙߌ߲ ߊߙߌߛ߭ߌߣߊߙߘ ߓߟߏ߫ (߁߈߉߀) ߟߊ߫. ߊ߬ ߥߊ߫ ߘߴߊ߬ ߡߊߛߌ߰ ߡߊߛߌ߬ߣߊ߫߸ ߏ߬ ߝߣߊ߫ ߟߊߓߊ߲߫ ߘߊ߫ ߞߐ߲ߛߐ߲ߧߊ ߡߊ߬ ߝߊ߬ߙߊ߲߬ߛߌ߬ߞߊ ߟߎ߬ ߓߟߏ߫ (߁߈߉߃) ߟߊ߫߸ ߊ߬ ߞߵߊ߬ ߟߊ߫ ߟߐ߬ߘߎ߮ ߓߍ߯ ߓߟߏߕߍ߰ ߦߋ߲߬ ߠߋ߸ ߊ߬ ߣߌ߫ ߊ߬ߟߌ߬ߡߊߡߌ߲߫ ߛߊ߲߭ߡߏ߬ߙߌ߫ ߟߊ߫ ߢߌ߲߬ߧߊ ߓߍ߯ ߣߴߊ߬ ߣߊ߫ ߕߊ߫.
ߖߌ߬ߦߊ߬ߕߊ߬ߟߊ߫ ߗ߭ߏߊߣߍߛ ߓߊߙߑߓߌߋ߫ ߞߊ߬ ߟߊ߲ߝߊ߲ߠߌ߲ ߘߏ߫ ߘߐ߬ߛߙߋ߬ߦߊ߫ ߁߈߉߁ ߠߊ߫.
ߟߊ߲ߝߊ߲ߠߌ߲ ߖߌ߬ߦߊ ߕߊ߬ߣߍ߲ ߠߎ߬
thumb|[[ߗ߭ߏߊߣߍߛ ߓߊߙߑߓߌߋߙ ߞߊ߬ ߟߊ߲ߝߊ߲ߠߌ߲ ߣߐ ߘߏ߫ ߖߌ߬ߦߊ߬ߓߍ ߕߊ߬ ߖߋ߬ߟߌߓߊ߬ ߘߊ߫ ߟߊ߫ ߁߈߉߁ ߠߊ߫߸ ߏ߬ ߞߍߣߍ߲߫ ߘߌ߫ ߞߍ߫ ߊߡߊ߬ߘߎ߫ ߟߋ߬ ߓߟߏ߫ ]] thumb|ߓߊߞߍߟ ߘߎ߰ߘߋ߲ ߘߏ߫ ߛߌ߰ߣߍ߲߫ ߦߋ߫ ߥߛߎߟߊߘߋ߲߫ ߞߎ߲߭ ߕߍ߰ߣߍ߲ ߘߏ߫ ߟߎ߫ ߞߎ߲߬ߞߟߏ ߘߊߝߍ߬߸ ߁߈߉߁ ߠߊ߫, ߖߌ߬ߦߊ߬ߓߍ ߣߌ߲߬ ߕߊ߬ߣߍ߲߫ ߦߋ߫ ߗ߭ߏߊߣߍߛ ߓߊߙߑߓߌߋߙ ߟߋ߬ ߓߟߏ߫
ߞߎߡߘߊ ߜߋ߲߬ߞߘߎ߬ߢߐ߲߮ ߠߎ߬
ߦߌߟߡߊ:ߡߊ߬ߟߌ ߘߐ߬ߝߐ ߦߌߟߡߊ:ߊߝߙߌߞߌ߬ ߕߟߋ߬ߓߋ ߡߊ߲߬ߛߊ߫ ߞߘߐ ߘߏ߫ ߦߌߟߡߊ:ߕߞߎߟߍߙߌ߫ ߝߊ߯ߡߟߊ ߦߌߟߡߊ:ߛߋߜ߭ߎ߫
ߥߊߙߑߛ
ߥߙߑߛ ߊߣߊߝߌ߫ ( ߊߙߊߓߎ߫ ߘߐ߫ :ورش عن نافع)ߦߋ߫ ߘߐ߬ߛߊߙߌ ߘߝߐ ߓߊߛߎ߲ ߘߏ߫ ߟߋ߬ ߘߌ߫.
ߘߐ߬ߛߊߙߌ ߘߝߐߢߊ ߡߍ߲ ߡߊߟߐ߲ߣߍ߲߫ ߊߙߊߓߎ߫ ߘߐ߫ ߣߴߊ߬ ߦߋ߫ ߞߌߙߊߑߊߕ ߘߌ߫ ߏ߬ ߟߎ߬ ߦߋ߫ ߞߍ߫ ߟߊ߫ ߞߎ߬ߙߎ߲߬ߘߎ ߡߊߟߐ߲ߣߍ߲߫ ߘߏ߫ ߟߋ߬ ߟߊ߫ ߣߴߊ߬ ߕߊߖߑߥߌߘ ߞߎ߬ߙߎ߲߬ߘߎ ߘߌ߫. ߏ߬ ߞߍߞߌߦߊ ߏ߬ ߘߍ߬ߡߍ߲߬ߘߌ߬ߣߍ߲ ߢߍߓߊ߮ ߥߊߙߑߛ ߟߋ߬ ߟߊ߫߸ߏ߬ ߝߣߴߊ߬ ߛߐ߬ߘߐ߲߬ ߊ߬ ߞߙߊ߬ߡߐ߮ ߣߊߝߌ߫ ߊߟߑߘߊߣߌ߫ ߟߋ߬ ߟߊ߫ ،ߏ߬ ߡߍ߲ ߦߋ߫ ߘߐ߬ߛߊߙߌ ߘߝߐߢߊ ߇ ߟߊߛߋߓߊ߮ ߟߎ߬ ߘߐ߫ ߘߌ߫. ߥߊߙߑߛ ߊߣߊߝߌ߫ ߟߊ߫ ߘߝߐߟߌߢߊ ߟߋ߬ ߦߋ߫ ߘߝߐߟߌߢߊ ߡߊߟߐ߲ߣߍ߲߫ ߝߌ߬ߟߊ ߟߎ߬ ߘߏ߫ ߘߌ߫߸ ߘߝߐߢߊ ߕߐ߬ ߞߋߟߋ߲ ߦߋ߫ ߤߊߝߑߖߎ߫ ߊߣ ߊߛߌߡ
ߘߐ߬ߝߐ
ߢߍߓߊ߮ ߥߊߙߑߛ ( ߁߁߀-߁߉߇) ߊ߬ ߘߍ߰ߜߍ߬ߕߐ߮ ߟߋ߬ ߎߛߑߡߊߣ  ߌߓߑߣ ߛߊߦߌߘߐ ߊߟ ߞߎߕߑߓߌ߫ ،ߊ߬ ߛߐ߬ߘߐ߲߬ ߘߊ߫ ߟߋ߬ ߡߌߛߌ߬ߙߊ߲߬ ߟߋ߬. ߊ߬ ߞߊ߲߬ߕߐ߮ ߟߋ߬ ߥߊߙߑߛ ߘߌ߫ ،ߏ߬ ߦߋ߫ ߣߐߣߐ ߝߊ߲߭ ߘߏ߫ ߟߋ߬ ߘߌ߫ ،ߊ߬ ߞߙߊ߬ߡߐ߰ߞߍ߫ ߣߊ߬ߝߌ߫  ߟߋ߬ ߞߴߊ߬ ߞߟߌ ߕߐ߯ ߏ߬ ߟߊ߫  ߞߴߏ߬ ߞߍ߫ ߝߊ߬ߘߌ߫ ߞߐ߬ߟߐ ߜߍߢߊ ߘߌ߫. ߣߊ߬ߝߌ߫ ߕߊ ߝߐߟߌ ߘߐ߫ ߞߴߊ߬ ߟߊ߫ ߞߊ߬ߙߊ߬ߢߊ ߏ߬ ߘߞߋ߬ ߡߊ߬ߘߌ߬ߣߊ߫ ߟߋ߬. ߊ߬ ߓߊ߲ ߞߐ߫ ߘߐ߫ ߞߊ߬ߙߊ߲ ߠߊ߫ ،ߊ߬ ߞߴߊ߬ ߞߐߛߊ߬ߦߌ ߡߌߛߌ߬ߙߊ߲߬ ،ߊ߬ ߣߊ߬ ߘߊ߫ ߞߍ߫ ߘߐ߬ߛߊߙߌ ߞߊ߬ߙߊ߲߬ߓߊ߮ ߤߏߞߌ ߘߌ߫.
ߝߊ߯ߘߐߞߍ߫ ߁߀߲ ،ߟߐ߲ߞߏߕߌ߮ ߡߎ߬ߖߊ߬ߤߌߘ ߞߊ߬ ߘߐ߬ߛߊߙߌ ߞߊ߬ߙߊ߲߬ߢߊ ߥߐߙߐ߲ߥߌ߬ߟߊ߫ ߓߍ߯ ߟߊߘߏ߲߬ ߥߙߏ߬ߝߋ߬ ߜߟߊ߬ ߞߋߟߋ߲߫ ߝߍ߬،ߥߊߙߑߛ ߊߣ ߣߊߝߌ߫ ߝߣߊ߫ ߞߊ߬ߙߊ߲߬ߛߋ߲ ߕߘߍ߬ ߘߴߏ߬ ߘߐ߫ ،ߏ߬ ߕߎ߬ߡߊ ߝߍ߬ ߥߊߙߑߛ ߣߌ߫ ߊߛߌߡ ߠߎ߬ ߟߊ߫ ߞߊ߲߬ߙߊ߲߫ߢߊ ߟߋ߬ ߞߊ߬ ߝߊ߲߬ߞߊ ߛߐ߬ߘߐ߲߬. ߥߊߙߑߛ ߟߊ߫ ߞߊ߬ߙߊ߲߬ߢߊ ߓߊ߲ ߞߐ߫ ߡߌߛߌ߬ߙߊ߲߬ ߠߊߝߏ߬ ߟߊ߫ ߊ߬ ߖߍ߲ߛߍ߲ ߘߊߡߌ߬ߣߊ߬ ߘߊ߫ ߝߘߊ߬ߝߌ߲߬ߠߊ߫ ߞߐ߰ߘߎ߮ ߘߐ߫. ߕߍߡߊ ߥߛߎ ߝߊ߲߭ ߝߍ߬، ߊ߬ ߟߋ߫ ߟߋ߬ ߕߘߍ߬ ߞߎ߬ߙߣߊ ߞߊ߬ߙߊ߲߬ߢߊ ߢߣߊߡߊ ߘߌ߫ ߟ|ߊߟ ߊ߲ߘߊߟߎߛ ߘߐ߫.
ߥߊߙߑߛ ߊ߲ߣ ߣߊߝߌ߫ ߟߊ߫ ߞߊ߬ߙߊ߲߬ߢߊ ߏ߬ ߟߋ߬ ߓߌ߬ߟߊ߬ߒߢߐ߰ߘߐ ߣߊ߬ߣߍ߲ ߞߍ߫ ߟߊ߫ ߦߋߢߐ߲߯ߠߊ ߘߌ߫ ߡߊ߬ߘߌ߬ߣߊ߫ ߸ߞߊ߬ ߤߊߝߑߖ߭ ߊߣ ߊߛߌߡ ߕߊ ߞߍ߫ ߦߋߢߐ߲߯ߠߊ ߘߌ߫ ߞߙߎߝߊ߫، ߞߊ߬ߙߊ߲߬ߢߊ ߝߌ߬ߟߊ ߣߌ߲߬ ߠߋ߬ ߓߎ߯ߣߍ߲߫ ߖߘߍ߬ߞߟߏ߬ߓߊ߰ߦߊ ߖߡߊߣߊ ߟߎ߬ ߘߐ߫.
ߞߎ߬ߙߊ߬ߣߊ ߞߊ߬ߙߊ߲߬ߢߊ ߟߊߖߐ߲ߖߐ߲ߦߊߣߍ߲ ߡߍ߲ ߠߊߖߍ߲ߛߍ߲߫ ߘߊ߫ ߡߌߛߌ߬ߙߊ߲߬ ߁߉߂߄ ߠߊ߫ ߏ߬ ߜߟߌߡߊ߲߫ ߤߊߝߑߖ߭ ߊߣ ߊߛߌߡ ߠߊ߫ ߞߊ߬ߙߊ߲߬ߢߊ ߟߋ߬ ߞߊ߲߬.
ߘߊ߲߬ߕߍ߰ߓߐ ߡߍ߲ ߦߋ߫ ߥߊߙߑߛ ߣߌ߫ ߤߊߝߑߖ ߟߎ߬ ߟߊ߫ ߞߊ߬ߙߊ߲߬ߢߊ ߕߍ߫
ߥߊߙߑߛ ߟߊ߫ ߘߐ߬ߛߊߙߌ ߞߊ߬ߙߊ߲߬ ߗߏ߮ ߣߌ߫ ߤߊߝߑߖ ߕߊ߫ ߓߐߣߍ߲߫ ߢߐ߲߯ ߡߊ߬ ߛߓߍߟߌ߫ ߞߎ߬ߙߎ߲߬ߘߎ ߘߐ߫. ߊ߬ ߘߊ߲߬ߕߍ߰ߓߐ ߝߊ߲߬ߓߊ ߕߍ߫ ߛߋ߫ ߟߴߊ߬ ߞߘߐ߫ ߡߊ߬ ،ߦߙߐ߫ ߘߏ߫ ߟߎ߫ ߞߏ߬ߣߌ߲ ߘߐ߫ ،ߊ߬ߟߎ߬ ߟߊ߫ ߘߊ߲߬ߕߍ߰ߓߐ ߦߋ߫ ߟߊߝߊߙߌ ߟߊ߬ߢߌߣߌ߲ ߓߐ߫ ߟߊ߫ ߢߐ߲߮ ߡߊ߬. ߣߴߌ ߞߊ߬ ߝ ߂ ߟ ߁߈߄ ߝߟߍ߫ ߤߊߝߑߖ ߦߋ߫ ߟߝߊߙߌ ߏ߬ ߞߊ߬ߙߊ߲߬ ߠߊ߫ ߟߋ߬ ߞߏ߫(..... ߞߴߏ߬ ߞߍ߫ ߘߐ߰ߕߐ ߘߏ߫ ߓߊߟߏ ߘߌ߫….. ) ߥߊߙߑߛ ߘߏ߲߬ ߕߊ ߞߊ߬ߙߊ߲߬ ߗߏ߮ ߘߐ߫ ߞߏ߫(.... ߞߴߏ߬ ߞߍ߫ ߘߐ߰ߕߐ ߟߎ߬ ߓߊߟߏ ߘߌ߫…… )
ߛߓߍߗߏ߮ ߓߐߣߍ߲ߢߐ߲߰ߡߊ ߜߘߍ߫ ߟߎ߫
ߘߊ߲߬ߕߍ߰ߓߐ ߓߟߋߓߟߋ߫ ߡߍ߲ ߘߏ߫ ߟߎ߫ ߦߋ߫ ߥߊߙߑߛ ߣߌ߫ ߤߊߝߑߖ ߟߊ߫ ߞߊ߬ߙߊ߲߬ߢߊ ߕߍ߫.
ߞߊ߲ߡߊߛߙߋ ߡߍ߲ ߞߟߌ߫ ߟߊ߫ ߞߏ߫( ߕߊߛߞߌߟ) ߏ߬ ߦߋ߫ ߘߐ߬ߛߊߙߌ ߞߊ߬ߞߎ߬ߘߊ߬ߡߊ ߟߎ߬ ߟߊ߫. ߦߙߐ߫ ߘߏ߫ ߟߎ߫ ߝߣߊ߫ ߘߐ߫ ߞߎߡߊߘߋ߲ ߝߐߢߊ ߓߊ ߓߐ߫ ߢߐ߲߮ ߡߊ߬ ߌߞߘߐ߫ ߏ߬ ߘߴߊ߬ߟߎ߬ ߞߍ߫ ߓߐߣߍ߲ߢߐ߲߰ߡߊ ߟߎ߬ ߘߌ߫ .ߏ߬ ߟߊߒߡߊ ߘߏ߫ ߟߎ߫ ߝߟߍ߫:
ߦߟߌߡߊߛߙߋ ߟߎ߬
ߦߌߟߡߊ:ߘߐ߬ߛߊ߬ߙߌ߬ߟߊ
ߢߍߓߌߟߊߓߊ߮
ߢߍߓߌߟߊߓߊ߮ (ߝߊ߬ߙߊ߲߬ߛߌ ߘߐ߫ ߸ ߔߙߋߞߎ߳ߙߑߛߍߙ): ߡߐ߱ ߡߍ߲ ߦߋ߫ ߘߏ߫ ߝߐ߫ ߟߊ߫ ߟߐ߲ߞߏ ߞߊ߲߬ ߥߟߊ߫ ߥߘߋ߬ߥߘߋ߬ߦߊ ߘߏ߫ ߞߊ߲߬ ߤߊߡߊ߲߫ ߡߙߌߦߊ ߘߏ߫ ߞߊ߲߬ ߊ߬ ߛߌ߲ߘߌ ߖߍ߬ߘߍ-ߖߍ߬ߘߍ߫ ߢߍ߫ ߸ ߏ߬ ߦߋ߫ ߞߏ ߏ߬ ߢߍߓߌߟߊߓߊ߮ ߟߋ߬ ߘߌ߫. ߣߌ߫ ߡߐ߰ ߘߴߊ߬ ߟߊߓߐ߫ ߞߎߡߊ߫ ߝߍ߬ ߸ ߡߐ߱ ߡߍ߲ ߠߎ߬ ߞߵߊ߬ߟߎ߬ ߛߎߡߊ߲߫ ߒߞߏ ߛߓߍ ߘߐ߫ ߦߊ߬ߣߌ߲߬ ߒߞߏ ߖߍ߬ߘߍ ߛߌ߲ߘߌ ߕߍ߫ ߞߊ߬ߙߊ߲߬ߡߐ߰ ߓߟߏ߫߸ ߏ߬ ߟߎ߬ ߦߋ߫ ߞߊ߲ߕߍ߫ ߛߎ߬ߟߋ߬ߡߊ߯ߣߊ߫ ߢߍߓߌߟߊߓߊ߮ ߟߋ߬ ߘߌ߫ ߦߏ߫ (ߖߊ߰ߞߊ߬ߜߍ߬ ߕߊߟߓߌ ߞߓߊ߬ ߕߊ߫ ߛߘߍ ߟߎ߬ ߞߊ߬ߣߌ߲߫). ߦߌߟߡߊ:ߢߍߓߌߟߊߓߊ߮ ߦߌߟߡߊ:ߞߐ߲߬ߞߐ߲߬ߢߍ߬ߓߊ߮ ߦߌߟߡߊ:ߟߊ߬ߕߎ߲߰ߠߊ
ߓߍ߲߬ߕߎ߯ ߝߙߊߣߊ߫
ߓߍ߲߬ߕߎ߯ ߦߋ߫ ߛߏ ߘߏ߫ ߟߋ߬ ߘߌ߫ ߊ߬ ߦߋ߫ ߖߌ߬ߣߍ߫ ߡߙߊ߬ߓߊ߰ߘߊ߬ ߘߎ߯ߟߊ ߘߏ߫ ߟߋ߬ ߘߌ߫ ߊ߬ ߦߋ߫ ߝߙߊߣߊ߫߫ ߡߙߊ߬ߓߊ߰ߘߊ ߣߌ߫ ߝߙߊߣߊ߫ ߕߌ߲߬ߞߎߘߎ߲ ߠߋ߬ ߝߣߊ߫.
ߡߌ߬ߙߌ߲߬ߘߌ
߂߀߁߆ ߟߊ߫،ߊ߬ ߛߏߛߌ߯ߓߊ߮ ߘߊ߬ߡߊ ߓߙߍ߬ߦߊ ߕߘߍ߬ ߡߐ߰ ߁߇߇߈߆،ߏ߬ ߕߊ߬ߣߍ߲߫ ߟߊ߬ߝߘߏ߬ߓߦߊ߬ߟߌ ߞߎ߲߬ߠߊ߬ߛߌ߰ߡߊ ߕߊ߫ ߡߊ߬ߘߊ߲߬ߠߌ߲ ߠߋ߬ ߘߐ߫ ߂߀߁߄ ߠߊ߫ ߏ߬ ߡߍ߲ ߞߐ߲ߕߍ߲ ߕߘߍ߬ ߁߆߆߃߀ [߁]
ߦߟߌߣߐߕߊ ߣߌ߫ ߦߌߟߡߊߛߙߋ
ߖߍ߬ߣߍ߫ ߞߊ߲ߓߍ߲،ߘߋ߬߬ߙߌ߬ߘߊ ߝߊ߬ߛߏ߬ߟߊ߬ߞߊ ߖߊ߬ߕߋ߬ߛߎ߬ߓߐ،߂߀߁߆ ߛߊ߲߬ߞߎ߲߬ߓߍ߲ ߖߊ߬ߕߋ߬ߛߎ߬ߓߐ p51 ߦߌߟߡߊ:ߖߌ߬ߣߍ߫ ߛߏ ߦߌߟߡߊ:ߝߙߊߣߊ߫ ߕߌ߲߬ߞߎߘߎ߲ ߦߌߟߡߊ:ߖߌ߬ߣߍ߫ ߘߎ߰ߡߊ߬ߛߓߍ ߛߌ߰ߝߏ߲
ߞߊ߬ߞߘߐߞߘߐ
ߞߊ߬ߞߘߐ߬ߞߘߐ (ߝߊ߬ߙߊ߲߬ߛߌ ߘߐ߫ ߊ߲ߕߞߌߕߋ): ߘߐ߬ߝߐ ߥߎ߬ߛߎ ߡߍ߲ ߘߊߡߌ߬ߣߊ߬ ߘߊ߫ ߊߘߡߊߘߋ߲ ߠߊ߫ ߛߏߡߐ߯ߦߊ ߡߊ߬߸ ߞߵߊ߬ ߛߌ߰ ߝߊ߯ߘߐߞߍ ߟߏ߯ߟߎ ߟߊ߫ ߌߛߊ߫ ߡߏߦߌ ߞߐ߫، ߏ߬ ߞߎ߲߬ߕߊ߮ ߓߍ߲߬ ߘߊ߫ ߥߊ߲߬ߞߙߊ߬ ߞߏ ߣߌ߫ ߞߙߏ߬ߜߊ߬ ߞߟߍ ߣߌ߫ ߛߊ߲ߞߊߙߊ߲߫ ߞߏ ߟߋ߬ ߡߊ߬ ߡߊ߲߬ߘߋ߲߫ ߘߐ߬ߝߐ ߘߐ߫ ߸ ߤߊ߲߯ ߞߵߊ߬ ߛߋ߫ ߡߊ߲߬ߘߋ߲߫ ߘߏ߲߬ ߕߎߡߊ ߟߊ߫ ߥߊ߰ߘߎ߯ ߟߊ߫ ߡߊ߬ߙߊ ߘߐ߫. ߦߌߟߡߊ:ߘߐ߬ߝߐ ߦߌߟߡߊ:ߞߊ߬ߞߘߐߞߘߐ ߥߎ߬ߛߎ
ߌߓߑߙߊߤߌߡ ߒߗ߭ߏߦߊ߫
ߌߓߑߙߊߤߌߡ ߒߗ߭ߏߦߊ߫߸ ߓߊߡߎ߲ߛ ߡߊ߲߬ߛߊ (ߞߊߡߋߙߎߣߌ߲߬ ߕߟߋ߬ߓߋ ߘߐ߫)߸ ߝߊ߯ߘߐߞߍ߫ ߁߇߲ ߠߊ߫ ߒߗߊߙߌ߫ ߦߍ߲ߣ ߡߊ߲߬ߛߊ߬ߓߏ߲ ߞߣߐ߫߸ ߊ߬ ߡߊ߲߬ߛߦߊ߬ ߘߊ߫ ߁߈߈߇ ߣߌ߫ ߁߉߃߃ ߟߋ߬ ߕߍ߫. ߸ ߝߊ߯ߘߐߞߍ߫ ߁߇߲ ߠߊ߫ ߒߗߊߙߋ ߦߍ߲ ߡߊ߲߬ߛߊ߬ߓߏ߲ ߞߣߐ߫߸ ߣߴߊ߬ ߡߊ߲߬ߛߊ߬ߦߊ߫ ߘߊ߫ ߁߈߈߇ ߣߌ߫ ߁߉߃߃ ߟߎ߬ ߕߍ߫.
ߡߊ߲߬ߛߊ߬ ߌߓߑߙߊߤߌߡ ߒߗ߭ߏߦߊ߫
ߘߋߣߍ߲ߦߊ ߡߙߊ߬ߟߌ
ߊ߬ ߕߏ߫ ߘߊ߫ ߘߋߣߍ߲ߦߊ ߟߋ߬ ߘߐ߫ ߞߵߊ߬ ߕߘߍ߬ ߊ߬ ߣߊ߫ ߒߖߊߔߘߑߣߎ߲ߞߍ߫ ߕߘߍ߬ ߦߋ߫ ߡߊ߲߬ߛߊ߬ߦߊ ߘߊߞߘߐ߫߸ ߡߙߊ߬ߟߌ߬ߟߊ߫ ߞߎ߲ߓߊ ߜߋߕߣߑߞߐߡ ߒߘߐ߲ߓߎ߬  ߟߊ߫ ߘߍ߬ߡߍ߲߬ߠߌ߲ ߛߘߊ߫ ߘߐ߫. ߊ߬ ߞߎ߲߬ߡߊߞߘߎ߬ߣߍ߲ ߁߈߉߂ ߟߊ߫߸ ߞߵߊ߬ ߕߏ߫ ߛߊ߲߬ ߁߆ ߘߐ߫߸ ߒߖߏߦߊ߫ ߞߊ߬ ߜߋߕߣߑߞߐߡ ߡߊߓߐ߫ ߊ߬ ߟߊ߫߸ ߏ߬ ߞߍ ߏ߬ ߞߊ߬ ߡߙߊ߬ߡߊ߬ߝߋ߲ ߕߊ߬. ߏ߬ ߞߍ ߣߊ߲߬ߕߊ߲߬ ߞߟߍ ߘߏ߫ ߥߟߌ߬ ߘߊ߫ ߞߊ߬ ߖߡߊ߬ߣߊ ߡߊߝߌߘߊ߲߫ (߁߈߉߂-߁߈߉߅), ߒߖߏߦߊ߫ ߡߊ߫ ߛߴߊ߬ ߟߊ߫ ߝߊ߲߬ߞߊ ߡߙߊ߬ ߟߊ߫ ߝߏ߫ ߝߌߟߊ߫ ߞߎ߲ߕߌ߮ ߘߏ߫ ߟߊ߫ ߘߍ߬ߡߍ߲߬ߠߌ߲ ߛߘߊ߫ ߘߐ߫߸ ߞߏ߫ ߟߊߡߌߣߏ߫ ߎߡߊߙߎ߫ ߞߊ߬ ߓߐ߫ ߓߊ߲ߦߐ߫. ߊ߬ߟߎ߬ ߟߊ߫ ߢߐ߲߯ߦߋ ߝߍ߬߸ ߒߖߏߦߊ߫ ߣߴߊ߬ ߡߌ߬ߙߌ߲߬ߘߌ ߟߎ߬ ߓߍ߯ ߘߏ߲߬ ߘߊ߫ ߛߌ߬ߟߡߊ߬ߦߊ ߘߐ߫ ߞߐߘߍ߫߸ ߊ߬ ߣߌ߫ ߞߵߊ߬ߟߎ߬ ߕߊ߫ ߛߓߍߛߎ߲߫ ߓߟߏߡߊߞߊ߬ߣߍ߲ ߛߌ߲ߘߌ߫ ߛߴߊ߬ߟߎ߬ ߘߌ߫ ߛߋ߫ ߞߎ߲߬ߠߊ߬ߛߌ߰ߟߌ ߢߊߓߘߍ ߓߌ߬ߟߊ߬ ߟߊ߫ ߛߋ߲߬ ߠߊ߫.
ߞߎ߬ߛߊ߲߬ߧߊ ߣߌ߫ ߟߐ߲ߣߌ߲ߦߊ ߟߎ߬ ߟߊߛߓߊ߬ߕߌ
thumb|ߒߖߏߦߊ߫ ߦߋ߫ ߓߐߙߐ߲ߜߍ ߘߏ߫ ߟߊߛߣߍ ߞߊ߲߬ (ߞߊߡߋߙߎ߲ߣ ߊߟߏߡߊ߲) thumb|ߓߊ߲߬ߖߌ߬ ߘߎ߲ߘߋ߲ ߘߏ߫ ߟߊߘߊ߲ߣߍ߲ ߓߏ߬ߟߌ߲ ߘߐ߫߸ ߡߍ߲ ߠߊ߫ ߥߊ߫ ߘߊ߫ ߜ߭ߎߦߏ߲ߡ ߂߲ ߡߊ߬ ߒߖߏߦߊ߫ ߓߟߏ߫
ߞߎ߬ߛߊ߲߬ߧߊ ߦߟߍ߬ߦߟߍ߬ߟߊ߲
. ߡߊ߲߬ߛߊ߬ ߒߖߏߦߊ߫ ߞߊ߬ ߢߟߊߞߋߥߎߦߊ ߣߌ߫ ߛߋ߲ߞߏߟߦߊ ߦߟߍ߬ߦߟߍ߬ߟߊ߲ ߠߎ߬ ߟߊߣߐ߰ߦߊ߫߸ ߊ߬ ߣߌ߫ ߟߐ߲ߣߌ߲ߦߊ ߘߟߊߞߊߟߌ ߟߎ߬. ߊ߬ ߞߊ߬ ߞߎߓߋ ߘߏ߫ ߟߐ߬ ߝߎ߲ߓߊ߲߫߸ ߏ߬ ߟߎ߬ ߕߐ߮ ߓߘߊ߫ ߛߓߍ߫ ߡ.ߟ.ߛ ߘߎߢߊ߫ ߝߘߏ߬ߓߊ߬ߗߍ ߟߎ߬ ߛߙߍߘߍ ߟߎ߬ ߘߐ߫.
ߝߊ߬ߛߏ߬ߟߊ߬ߞߊ ߘߌ߯ߣߊ ߛߌ߲ߘߟߌ
߁߉߁߅ ߝߊ߲߭ ߝߍ߬߸ ߊ߬ ߞߊ߬ ߝߊ߬ߛߏ߬ߟߊ߬ߞߊ ߘߌ߯ߣߊ ߘߏ߫ ߛߌ߲ߘߌ߫ ߡߍ߲ ߖߌ߱ ߛߌ߰ߣߍ߲߬ ߦߋ߫ ߛߌ߬ߟߡߊ߬ߦߊ ߘߐ߫߸ ߌߛߟߊߞߦߊ ߘߐ߫߸ ߊ߬ ߣߌ߫ ߝߘߊ߬ߝߌ߲߬ ߘߌ߯ߣߊ ߟߎ߬ ߘߐ߫߸ ߡߍ߲ ߓߊߖߎ ߟߎ߫ ߛߓߍߣߍ߲߫ ߦߋ߫ ߒߞߎߥߋߕ ߞߑߥߊߟ ߘߐ߫ (ߏ߬ ߘߊߓߊ߲߫ ߘߊ߫ ߞߊ߬ ߘߊߓߌ߬ߟߊ߬). ߁߉߂߀ ߠߊ߫߸ ߒߖߏߦߊ߫ ߞߊ߬ ߛߌ߬ߟߡߊ߬ߦߊ ߟߊߞߎߘߦߊ߫ ߏ߬ ߡߍ߲ ߛߋ߲߬ߠߊ߬ߞߊߟߌߦߊ߫ ߘߊ߫ ߦߟߍ߬ߦߟߍ߬ߟߌ ߘߐ߫. thumb|ߒߖߏߦߊ߫ ߣߴߊ߬ ߟߊ߫ ߛߏ߬ߝߊ ߟߎ߬ ߘߐߓߍ߲߬ߣߍ߲ ߦߋ߫ ߖߌ߬ߦߊ߬ߓߍ߫ ߕߊ߬ ߞߊ߲ ߡߊ߬ [[ߊߟߏߡߊ߲ߘߎ߯|ߊߟߏߡߊ߲ߘߎ߯ߞߊ ߟߎ߬ ߢߊߞߘߐ߫]]
ߊ߬ ߣߌ߫ ߋߙߐߔߎߞߊ ߟߎ߬ ߟߊ߫ ߢߐ߲߯ߦߋ߫ ߝߟߐ
ߓߊ߬ߡߎ߲ ߣߴߊߟߏߡߊ߲ߘߎ߯ ߞߐ߲ߛߐߧߟߊ ߟߎ߬ ߞߵߊ߬ߟߎ߫ ߢߐ߲߮ ߠߊߛߐ߬ߘߐ߲߬ ߝߟߐ ߞߴߊ߬ ߟߊ߫ ߡߊ߲߬ߛߊ߬ߦߊ ߕߎ߬ߡߊ ߟߋ߬ ߟߊ߫ (߁߈߈߅-߁߉߁߆) ߟߊ߫߸ ߊ߬ ߣߴߏ߬ ߞߐ߫ ߝߊ߬ߙߊ߲߬ߛߌ߬ߞߊ ߟߎ߬ ߝߣߊ߫ ߖߊ߯ߓߊ߫ ߞߟߍ߫ ߝߌߟߊߣߊ߲ ߞߐ ߘߐ߫. ߋߙߐߔߎߞߊ ߟߎ߬ ߞߊ߬ ߌߛߟߊߞߦߊ ߟߊߘߏ߲߬ ߦߋ߲߬ ߊ߬ ߣߌ߫ ߞߊ߬ ߡߊ߲߬ߛߊ߬ߟߊ ߓߘߍ߬ߓߘߍ߬ߟߌ ߞߊ߲ߞߋ ߡߊߖߌ߭ ߝߍ߬ߙߍ ߟߎ߬ ߓߌ߬ߟߊ߫ ߛߋ߲߬ߠߊ߫.
ߡߊ߲߬ߛߊ߫ ߌߓߑߙߊߤߌߡߊ߬ ߒߖߏߦߊ߫ ߛߊ߬ ߘߊ߫ ߁߉߃߃ ߟߊ߫ ߦߊߎ߲ߘߋ߫߸ ߊ߬ ߕߎ߲߬ ߓߘߊ߫ ߓߌ߬ߟߊ߫ ߡߊ߬ߞߍ߬ߦߙߐ߫ ߜߋ߬ߟߎ߲߬ߣߍ߲ ߡߍ߲ ߘߐ߫ ߞߊ߬ߦߌ߯ ߁߉߃߁ ߠߊ߫ ߝߊ߬ߙߊ߲߬ߛߌ߫ ߞߎ߲߬ߠߊ߬ߛߌ߰ߟߊ ߓߟߏ߫. ߦߌߟߡߊ:ߊߝߙߌߞߌ߬ ߘߏ߲߬ߘߊ ߦߌߟߡߊ:ߡߊ߲߬ߛߊ߬ ߞߘߐ ߦߌߟߡߊ:ߞߊߡߋߙߎ߲ߣ ߘߏ߲߬ߘߊ
ߛߋߜ߭ߎ߫ ߓߊ߲ߓߊߙߊ߲߫ ߡߊ߲ߛߟߊ
ߛߋߜ߭ߎ߫ ߓߊ߲ߓߊߙߊ߲߫ ߡߊ߲ߛߟߊ ߘߐߥߛߊ߬ߣߍ߲߫ ߕߘߍ߬ ߦߋ߫ ߓߌ߲߭ ߡߊ߬ߟߌ ߝߊ߲߬ߓߊ ߟߋ߬ ߞߐߞߊ߲߬ ߝߊ߯߯߯ߘߐߞߍ߫߫ ߁߇߲ ߓߊ߲߫ ߕߎߡߊ ߣߌ߫ ߁߈߆߁ ߠߎ߬ ߕߍ߫.
ߓߐߖߎ
ߝߊ߯ߘߐߞߍ߫ ߁߇߲ ߕߟߊߒߕߍ ߟߊ߫߸ ߓߊ߲ߓߊߙߊ߲ ߠߎ߬ ߞߊ߬ ߞߵߊ߬ ߜߙߋ߬ߡߊߕߍ߰ ߞߟߊ߬ߖߊ߲߫ ߞߎ߬ߟߌߓߊ߬ߟߌ߫ ߓߟߏߟߊ߫ ߛߏߡߊ߫ ߡߊ߲ߛߟߊ ߘߌ߫ ߛߋߜ߭ߎ߫ ߟߊߡߌߣߌ߲ ߘߐ߫. ߡߊ߲߬ߛߊ߬ߓߏ߲߫ ߝߌ߬ߟߊ߫ ߟߎ߫ ߟߋ߬ ߞߵߊ߬ߟߎ߬ ߢߐ߲߮ ߣߐ߬ߘߐߓߌ߬ߟߊ߬ ߦߋ߲߬: ߞߟߎ߬ߓߊ߬ߟߌ߬ߟߊ߬ߞߊ ߟߎ߬ ߣߌ߫ ߖߙߊ߬ߟߊ߬ߞߊ ߟߎ߫. ߡߊ߲߬ߛߊ ߡߍ߲ ߠߎ߬ ߡߊߟߐ߲߫ ߘߊ߫ ߓߘߍߞߍ߭߸ ߏ߬ ߟߎ߫ ߟߋ߬ ߦߋ߫ ߓߌߕߐ߲߬ ߞߎ߬ߟߌߓߊ߬ߟߌ߫ ߣߌ߫ ߡߐ߲߬ߛߐ߲߫ ߖߊ߬ߙߊ߫ ߟߎ߫ ߘߌ߫߸ ߡߍ߲ ߠߎ߬ ߞߊ߬ ߡߊ߲߬ߛߊ߬ߟߊ ߟߊߛߓߊ߬ߕߌ߫ ߊ߬ߟߎ߫ ߕߋ߬ߟߋ ߘߐ߫. ߞߟߊ߬ߖߊ߲߫ ߞߎ߬ߟߌߓߊ߬ߟߌ߫ ߞߊ߬ ߡߊ߲߬ߛߊ߬ߦߊ ߞߍ߫ ߛߊ߲߬ ߁߃ ߞߘߐ߫ (߁߆߅߂-߁߆߈߂)߸ ߒ߬ߞߊ߬ ߏ߬ ߡߊ߫ ߛߋ߫ ߞߊ߬ ߡߊ߲߬ߛߊ߬ߟߊ߫ ߓߊߛߌ߰ߣߍ߲ ߘߊߘߐߓߍ߲߬. ߊ߬ ߣߐ߬ߘߐߓߌߟߊ ߞߍ߫ ߘߊ߫ ߡߊ߲߬ߛߊ߫ ߘߊ߲߬ߝߊ߰ߛߊߙߌ߫ (߁߆߆߈߂-߁߆߉߇) ߣߌ߫ ߛߏߡߊ߫ (߁߆߉߇-߁߇߁߂) ߟߎ߬ ߘߌ߫.
ߡߍ߲ߢߐ߲߯ߠߊ ߓߐߖߎ
ߓߊߘߋ߲ߡߊ ߗߍ߬ ߝߌ߬ߟߊ ߢߌ߲߬ ߠߎ߫ ߟߋ߬ ߥߟߌ߬ ߘߊ߫ ߞߐ߲߫ (ߓߌ߲߭ ߜߋ߲ߞߐ߰ߖߌ߬ߘߊ) ߣߊߟߌ߬ߡߎ߲߫ ߢߊ߲߬ߜ߭ߟߏ߬ ߣߌ߫ ߓߙߊߡߊ߲ߜ߭ߟߏ߫ ߟߎ߫ ߘߌ߫߸ ߏ߬ ߟߎ߫ ߟߋ߬ ߣߊ߬ ߘߊ߫ ߞߊ߬ ߛߋߜ߭ߎ߫ ߓߊ߲ߓߊߙߊ߲߫ ߡߊ߲ߛߟߊ ߣߌ߫ ߞߙߊ߬ߕߊ߫ ߟߎ߫ ߜߘߌ ߛߌ߰.
ߞߵߊ߬ ߕߘߍ߬ ߊ߬ߟߎ߬ ߜߍ߲ ߦߴߌ ߘߐ߫ ߊ߬ߟߎ߫ ߡߌ߬ߘߊ߬ߓߊ߮ ߟߎ߬ ߓߟߏ߫߸ ߊ߬ߟߎ߬ ߛߋ߫ ߖߋ߬ߟߌߓߊ߬ ߡߊ߬ ߞߵߊ߬ ߕߘߍ߬ ߞߎߟߎ߲߫ ߕߍ߫ ߦߋ߲߬ ߕߍ߰ ߘߌ߫ ߛߋ߫ ߞߍ߫ ߟߊ߫ ߡߍ߲ ߞߣߐ߫. ߊ߬ߟߎ߬ ߛߋ߫ ߘߊ߫ ߕߍ߰ ߟߊ߫ ߖߍ߮ ߘߏ߫ ߛߘߊ߫ ߘߐ߫߸ ߡߊ߬ߣߐ߮ ߞߊ߬ߣߌ߲߬߸ ߡߍ߲ߢߐ߲߯ߠߊ ߕߊ߫ ߝߐߟߌ߫ ߘߐ߫ ߞߴߏ߬ ߟߎ߫ ߞߍ߫ ߘߴߊ߬ߟߎ߬ ߦߋ߫ ߛߍ߲ ߘߌ߫߸ ߏ߬ ߟߋ߬ ߞߵߊ߬ߟߎ߬ ߟߴߊ߬ ߞߐ ߘߐ߫ ߞߊ߬ ߓߊ ߕߍ߰ ߊ߬ߟߎ߬ ߘߌ߫. ߖߊ߲߬ߖߏ߲ ߏ߬ ߟߋ ߞߏߛߐ߲߬ ߛߊ߫߸ ߓߊߘߋ߲ߡߊ ߗߍ߬ ߝߌ߬ߟߊ ߏ߬ ߟߎ߫ ߞߊ߬ «ߞߟߎ߬ߓߊ߬ߟߌ߬» ߛߌ ߕߊ߬ ߞߎߟߎ߲߫-ߓߊߟߌ («ߞߎߟߎ߲߫ ߓߊߟߌߦߊ»\ ߞߎߟߎ߲߫ ߕߊ߲ߧߊ) ߘߌ߫߸ ߏ߬ ߟߋ ߞߊ߬ ߡߊ߬ߣߐ߰ ߘߊߥߎ߲ ߠߊߕߐ߲߫ ߞߎ߬ߟߌߓߊ߬ߟߌ ߟߎ߬ ߡߊ߬ ߥߟߊ߫ ߞߵߊ߬ ߞߴߊ߬ߟߎ߫ ߕߊ߬ߣߊ ߘߌ߫.
ߓߌߕߐ߲߬ ߞߎ߬ߟߌߓߊ߬ߟߌ߫ ߦߋ߫ ߢߊ߲߬ߜ߭ߟߏ߫ ߕߟߏߡߌߘߊ ߟߋ߬ ߘߌ߫. ߊ߬ ߝߊ߬ ߦߋ߫ ߛߏߡߊ߫ ߘߌ߫ ߊ߬ ߣߴߊ߬ ߓߋ߲ߓߊ߫ ߦߋ߫ ߢߊ߲߬ߜ߭ߟߏ߬ ߘߋ߲߫ ߘߊ߲߬ߝߊ߰ߛߊߙߌ߫ ߘߌ߫. ߊ߬ ߥߊ߫ ߘߊ߫ ߓߙߊ߬ ߓߊ ߖߌߣߊ ߝߊߙߏ߫ ߘߋ߲ ߠߋ߬ ߘߐ߫ ߞߵߊ߬ ߕߘߍ߬ ߏ߬ ߦߋ߫ ߖߊ߰ߘߏ߬ ߛߏ߲ߧߊ ߟߊ߫ ߝߏ߬ߘߏ ߘߐ߫߸ ߊ߬ ߞߵߏ߬ ߣߌ ߟߊߞߛߌ ߡߍ߲ ߞߍ߫ ߛߊ߬ߦߊ ߡߊ߬߸ ߝߊߙߏ߫ ߞߵߊ߬ ߞߐ߲ߘߐ߲ ߞߴߊ߬ ߛߌ߲ߖߌ ߕߏ߲ߘߋ ߟߋ߬ ߘߴߊ߬ ߕߟߏ߫ ߝߌ߬ߟߊ ߞߣߐ߫߸ ߏ߬ ߟߋ ߞߵߊ߬ ߕߏ߫ ߊ߫ ߕߘߍ߬ ߦߋ߫ ߞߍ߫ ߟߊ߫ ߓߍ߲߬ߓߍ߲߬ߓߍ߲ ߓߍ߯ ߞߊ߬ߟߊߡߊ߬߸ ߡߍ߲ ߠߎ߬ ߕߘߍ߬ ߦߋ߫ ߘߐߓߍ߲߬ ߠߴߊ߬ ߞߊ߲ߡߊ߬.
ߣߘߐ߬ߟߐ߲߬ߠߊ ߟߎ߬ ߕߊ߫ ߝߐߟߌ߫ ߘߐ߫
ߕߍߕߍ߮ ߣߌ߲߬ ߘߐߞߏߟߏ߲ ߠߋ߬߸ ߊ߬ ߘߐ߬ߥߛߊ߬ߣߍ߲߬ ߕߍ߫ ߥߟߴߊ߬ ߘߝߊߣߍ߲߫ ߕߍ߫߸ ߌ ߟߊ߫ ߘߍ߬ߡߍ߲߬ߠߌ߲ ߣߌ߫ ߛߣߍ߫߹
ߜߘߌ ߛߌ߰ (߁߇߁߂-߁߇߅߅)
thumb|[[ߓߌߕߐ߲߬ ߞߎ߬ߟߌߓߊ߬ߟߌ߫ ߛߊ߬ߙߌ߸ ߛߋߜ߭ߎ߫ ߞߘߐ߫]] .
߁߇߁߂ ߟߊߡߌߣߌ߲ ߠߋ߬ ߘߐ߫߸ ߓߌߕߐ߲߬ ߞߎ߬ߟߌߓߊ߬ߟߌ߫ ߞߊ߬ ߝߊ߲߬ߞߊ ߕߊ߬ ߛߋߜ߭ߎ߫߸ ߊ߬ ߟߊ߫ ߕߐ߲ ߠߎ߬ ߛߘߊ߫ ߘߐ߫߸ ߏ߬ ߕߘߍ߬ ߦߋ߫ ߞߏߟߊߘߍߢߐ߲߯ߦߊ߫ ߛߏ߯ߙߏߣߍ߲ ߠߋ߬ ߘߌ߫ ߞߊ߬ߙߌ߬ߢߐ߲߰ߡߊ ߟߎ߬ ߘߌ߫. ߕߐ߲ ߏ߬ ߟߎ߬ ߘߟߊߘߍ߰ߣߍ߲߬ ߦߋ߫ ߓߍ߯ ߘߐߞߢߊ ߖߊ߬ߡߊߙߌ ߟߋ߬ ߟߊ߫߸ ߞߊ߬ ߡߐ߱ ߟߎ߬ ߘߟߊߘߍ߰ ߞߊ߬ ߓߐ߫ ߛߌߦߊ ߓߍ߯ ߘߏ߫ ߘߐ߫߸ ߊ߬ ߣߌ߫ ߛߏߡߊ ߟߎ߬ ߣߌ߫ ߛߌ߬ߟߊ߬ߡߊ ߟߎ߬ ߘߌ߫. ߓߌߕߐ߲߬ ߞߎ߬ߟߌߓߊ߬ߟߌ߫ ߝߊ߬ ߕߘߍ߬ ߦߋ߫ ߘߏ߲߬ߛߏ ߟߋ߬ ߘߌ߫߸ ߊ߬ ߡߊߟߐ߲ߣߍ߲߫ ߕߘߍ߬ ߦߴߊ߬ ߞߢߊ ߟߎ߬ ߓߟߏ߫ ߦߏ߫ ߕߐ߲߫ ߞߎ߲ߕߌ߮߸ ߊ߬ ߓߐ߫ ߘߊ߫ ߜߍ ߘߐ߫ ߛߋߜ߭ߎ߫ ߞߵߊ߬ ߛߍ߲߫ ߖߊ߬ߡߊ ߢߊߞߘߐ߫ ߞߴߊ߬ ߘߴߊ߬ ߕߋߟߋ߲߫ ߊ߬ ߞߏߟߊߘߍߢߐ߲߮ ߏ߬ ߟߎ߬ ߢߍ߫߸ ߝߐߟߌ߫ ߘߐ߫ ߞߴߊ߬ ߕߐ߮ ߓߘߍ ߕߘߍ߬ ߦߋ߫ ߡߊ߬ߡߊߘߌ߫ ߟߋ߬ ߘߌ߫. ߒ߬ߓߊ߬ ߥߊ߯ߕߌ ߏ߬ ߟߋ ߟߊ߫ ߛߊ߫߸ ߡߊ߲߬ߛߊ߬ߟߊ ߓߌ߬ߟߊ߬ ߘߴߊ߬ ߟߊ߫ ߖߊ߬ߡߊߙߌ ߞߘߐ߫.
ߓߌߕߐ߲߬ ߞߎ߬ߟߌߓߊ߬ߟߌ߫ ߞߊ߬ ߕߐ߲ ߠߎ߬ ߛߌ߲߬ߝߏ߲߬ߧߊ߫ ߞߊ߬ ߞߍ߫ ߣߊ߲߬ߕߌ߮ ߖߍ߬ߘߍߖߍ߬ߘߍ ߘߌ߫ ߊ߬ߟߎ߬ ߓߊ߯ߙߘߊ ߘߌ߫߸ ߡߍ߲ ߛߏ߯ߙߏߣߍ߲߫ ߦߋ߫ ߓߐߒߖߘߍߘߐߡߐ߮ ߟߎ߬ ߟߊ߫߸ ߕߐ߲ߖߐ߲ ߠߎ߬ ߟߊ߫ (ߕߐ߲ ߠߎ߬ ߓߛߏߞߘߐߡߐ߮ ߟߎ߬)߸ ߏ߬ ߟߎ߬ ߕߘߍ߬ ߦߋ߫ ߞߍ߬ߟߍ ߡߌ߬ߘߊ߬ߟߌ߬ߘߋ߲߫ ߠߊߕߘߍ߬ߣߍ߲ ߠߎ߬ ߟߋ߬ ߘߌ߫ ߛߏ߬ߝߊ߬ߞߎ߲ ߠߎ߬ ߓߟߏ߫߸ ߊ߬ ߣߌ߫ ߡߌ߬ߙߌ߲߬ߘߌ ߡߍ߲ ߠߎ߬ ߡߊ߫ ߛߋ߫ ߣߌߛߐ߲ߞߐ߫ ߞߘߊߡߊߣߍ߲ ߛߙߊ߬ ߟߊ߫ ߘߐ߬ߟߐ ߟߊ߫. ߊ߬ ߘߏ߲߬ ߘߊ߫ ߛߡߐ߬ߣߐ߬ߦߊ ߘߐ߫߸ ߞߊ߬ ߞߟߍ߬ߞߍ߬ ߞߎߟߎ߲ ߘߏ߫ ߟߊߘߊ߲߫ ߞߵߏ߬ ߓߌ߬ߟߊ߬ ߖߋ߬ߟߌߓߊ߬ ߞߊ߲߬. ߓߌߕߐ߲߬ ߡߊ߲߬ߛߦߊ߬ ߘߊ߫ ߁߇߁߂ ߟߋ߬ ߟߊ߫ ߤߊ߲߯ ߞߊ߬ ߥߴߊ߬ ߛߵߊ߬ ߟߊ߫ ߛߊ߬ߦߊ ߟߊ߫ ߁߇߅߅ ߟߊ߫. ߊ߬ ߟߊ߫ ߡߊ߲߬ߛߊ߬ߦߊ ߕߎ߫ߡߊ ߟߊ߫߸ ߡߊ߲߬ߛߊ߬ߟߊ  ߘߊ߲߭ ߘߐߦߙߌߥߊ߫ ߘߊ߫ ߘߊ߫ ߞߊ߬ ߥߴߊ߬ ߓߌ߬ߟߊ߬ ߖߋ߬ߟߌߓߊ߬ ߓߊ߫ ߝߌ߬ߟߊ ߟߎ߬ ߝߍ߬ߟߊ ߟߎ߬ ߡߊ߬߸ ߞߊ߬ ߓߐ߫ ߓߡߊ߬ߞߐ߫ ߡߊ߬ ߞߊ߬ ߥߴߊ߬ ߛߌ߰ ߕߎ߲ߓߕߎ߫ ߟߊ߫.
ߓߘߍ߬ߓߘߍ߬ߟߌ ߛߌ߲߬ߝߏ߲߬ߧߊ߬ߟߌ (߁߇߅߅-߁߇߆߆)
ߓߌߕߐ߲߬ ߘߋ߲ߞߍ߫ ߘߋ߲ߞߘߐ߫ ߛߌ߰ ߘߴߊ߬ ߝߊ߬ ߣߐ߭ ߘߐ߫ ߡߊ߲߬ߛߊ߬ߦߊ ߟߊ߫ ߁߇߅߅ ߟߊ߫. ߊ߬ ߝߊ߰ ߘߊ߫ ߁߇߅߇ ߟߴߊ߬ ߟߊ߫ ߕߐ߲ߖߐ߲ ߠߎ߬ ߓߟߏ߫߸ «ߏ߬ ߞߎ߲߭ ߞߍ߫ ߘߊ߲߬ߠߊ߬ߕߊߡߌ߲ ߠߋ߬ ߘߌ߫». ߊ߬ ߘߋ߲ߞߍ߫ ߊ߬ߟߌ ߞߎ߬ߟߌߓߊ߬ߟߌ߫ ߟߊߛߌ߰ ߘߴߊ߬ ߣߐ߭ ߘߐ߫ ߡߊ߲߬ߛߊ߬ߦߊ ߟߊ߫߸ ߏ߬ ߕߘߍ߬ ߦߋ߫ ߛߌ߬ߟߊ߬ߡߊ ߟߋ߬ ߘߌ߫߸ ߏ߬ ߟߋ ߞߊ߬ ߕߐ߲ ߛߌ߰ ߓߋ߲ߓߊ ߟߎ߬ ߟߊ߫ ߟߐ߲ߠߌ߲ߦߊ ߣߌ߫ ߟߊ߲߬ߘߊ ߟߎ߬ ߟߊ߫߸ ߊ߬ ߣߌ߫ ߘߟߐ߬ ߡߌ߲ ߠߎ߬. ߏ߬ ߝߣߊ߫ ߣߊ߬ ߘߊ߫ ߝߊ߰ ߕߎ߲߯ߣߌ߲߫. ߞߎ߲߬ߠߊ߬ߛߌ߰ ߕߊ߲ߧߊ ߞߍ߫ ߘߊ߫ ߥߎ߬ߛߎ ߏ߬ ߞߘߐ߫߸ ߞߊ߬ ߡߊ߲߬ߛߊ ߟߎ߬ ߛߌ߰ ߢߐ߲߮ ߣߐ߭ ߘߐ߫ ߊ߬ ߣߌ߫ ߞߊ߬ ߕߴߊ߬ߟߎ߫ ߝߊ߰ ߟߊ߫ ߞߊ߬ߝߏ߬ߖߊߛߏ߲ ߠߎ߬ ߘߐ߫ ߕߐ߲ߖߐ߲ ߠߎ߬ ߓߟߏ߫.
ߒ߬ߜ߭ߟߏ߬ߛߌ ߟߎ߬ ߟߊ߫ ߡߊ߲߬ߛߊ߬ߦߊ (߁߇߆߆-߁߈߆߁)
thumb|ߓߊ߲ߓߊߙߊ߲߫ ߞߟߊߕߌ߮ ߘߏ߫.
ߒ߬ߜ߭ߏ߬ߟߏ߫ ߖߊ߬ߙߊ߫ ߞߍ߫ ߘߊ߫ ߡߌ߬ߘߊ߬ߟߌ߬ߘߋ߲ ߘߌ߫ ߁߇߆߆ ߟߊ߫߸ ߞߵߏ߬ ߛߊߓߎ ߞߍ߫ ߣߌߛߐ߲ߞߐ߫ ߖߟߎ ߡߍ߲ ߖߡߊ߬ߙߌ߬ߦߊ߬ߣߍ߲߫ ߕߘߍ߬ ߦߋ߫ ߞߟߎ߬ߓߊ߬ߟߌ߬ ߡߊ߲ߛߊ ߟߎ߬ ߓߟߏ߫߸ ߊ߬ ߣߊ߬ ߓߐ߫ ߝߊ߲߬ߞߊ ߞߊ߲߬ ߞߵߊ߬ ߟߊ߫ ߖߊ߬ߡߊߙߌ ߟߊߓߏ߬ߙߌ߬ ߕߐ߲ߖߐ߲ ߠߎ߬ ߞߊ߲߬. ߊ߬ ߡߊ߲߬ߛߦߊ߬ ߘߊ߫ ߤߊ߲߯ ߞߊ߬ ߥߴߊ߬ ߛߌ߰ ߁߇߉߀ ߟߊ߫ (ߥߟߊ߫ ߁߇߉߂ ߟߊ߫). ߊ߬ ߞߊ߬ ߖߊ߬ߡߊߙߌ ߟߊߛߓߊ߬ߕߌ߫ ߡߊ߲߬ߛߊ߬ߟߊ ߞߣߐ߫ ߞߊ߬ ߕߌ߲߬ߞߎ߬ߘߎ߲߬ ߓߐߣߍ߲ߢߐ߲߰ߡߊ ߟߎ߫ ߡߊ߬ߡߙߊ߬ߟߌ ߞߊ߬ߙߌ߬ߝߴߊ߬ ߘߋ߲ ߠߋ߲ ߠߎ߬ ߟߊ߫. ߊ߬ ߛߊ߬ ߘߊ߫ ߞߵߊ߬ ߓߕߐ ߕߏ߫ ߓߙߊߡߊߖߊ߲ߓߊ߲ ߘߏ߫ ߟߊ߫ ߡߐ߰ߛߌ ߟߎ߬ ߞߊ߲ߡߊ߬߸ ߏ߬ ߞߍ߫ ߘߊ߫ ߙߌߖ߭ߌߦߊߡ ߠߋ߬ «ߓߌ߲߭ ߓߙߎߞߌߣߊ߫ ߝߊ߬ߛߏ߫».
ߊ߬ ߘߋ߲ߞߍ߫ ߡߐ߲߬ߛߐ߲߫ ߖߊ߬ߙߊ߫ ߟߋ߬ ߞߵߊ߬ ߣߐ߬ߘߐߓߌ߬ߟߊ߬߸ ߏ߬ ߡߊ߲߬ߛߦߊ߬ ߘߊ߫ ߁߇߉߀ (ߤߊߡߊ߲߫ ߁߇߉߂) ߟߋ߬ ߟߊ߫ ߞߊ߬ ߥߴߊ߬ ߛߌ߰ ߁߈߀߈ ߠߊ߫߸ ߞߵߊ߬ ߕߘߍ߬ ߊ߬ ߦߋ߫ ߡߊ߲߬ߛߊ߬ߦߊ ߟߊ߫߸ ߊ߬ ߞߊ߬ ߞߙߊ߬ߕߊ߬ ߓߊ߲ߓߊߙߊ߲߫ ߡߊ߲ߛߟߊ ߡߊߜߐ߬ߙߐ߲߬ߞߕߐ߫߸ ߊ߬ ߣߌ߫ ߞߊ߬ ߕߎ߲ߓߕߎ߫ ߞߐ߲ߛߐ߲ߧߊ߫ ߁߈߀߀ ߠߊ߫. ߊ߬ ߘߋ߲ߞߍ߫ ߘߊ߬ ߖߊ߬ߙߊ߫ (߁߈߀߈-߁߈߂߇) ߟߋ߬ ߞߵߊ߬ ߣߐ߬ߘߐߓߌ߬ߟߊ߬߸ ߏ߬ ߞߊ߬ ߡߊ߲߬ߛߊ߬ߟߊ ߟߊߥߊ߬ߙߊ ߣߐ߬ߝߍ߬ߜߍ߲߫. ߊ߬ ߞߵߊ߬ ߞߟߏߜߟߍ߬ߦߊ߫ ߡߊߛߌ߬ߣߊ߫ ߝߌߟߊ߫ ߝߊ߯ߡߟߊ ߞߘߐ߫ ߛߋߞߎ߬ ߊߡߊߘߎ߫ ߓߟߏ߫߸ ߏ߬ ߡߍ߲ ߞߊ߬ ߖߤߊ߬ߘߌ߬ ߞߟߍ ߟߊߥߟߌ߬ ߛߏߡߊ ߟߎ߬ ߞߊ߲ߡߊ߬. ߘߊ߬ ߡߊ߬ߞߍ ߟߎ߬ ߝߣߊ߫ ߞߵߊ߬ ߣߐ߬ߘߐߓߌ߬ߟߊ߫ ߏ߬ ߞߐ߫: ߗߍ߬ߝߟߐ ߖߊ߬ߙߊ߫ (߁߈߂߇-߁߈߄߉)߸ ߞߌߙߊ߲ߜ߭ߏ߬ ߓߊ (߁߈߄߀-߁߈߄߈)߸ ߣߊߟߋ߲ߞߏߡߊ (߁߈߅߁-߁߈߅߄)߸ ߡߊ߬ߛߊ߫ ߘߋ߲߬ߓߊ߫ ߁߈߅߁-߁߈߅߄)߸ ߓߌߣߊ߫ ߡߊ߰ߙߌ ߞߏ߬ߣߵߊ߬ ߦߋ߫ ߝߐ߫ ߟߴߊ߬ ߡߊ߬ ߞߏ߫ ߕߙߏ߬ߞߘߐ߫ ߡߊ߰ߙߌ (߁߈߅߄-߁߈߅߅)߸ ߥߋߕߟߊ߫ ߊ߬ߟߌ (߁߈߅߅-߁߈߆߁)߸ ߓߊ߲ߓߊߙߊ߲߫ ߡߊ߲ߛߟߊ ߝߊ߲߬ߞߊ ߣߊ߬ ߘߊ߫ ߡߊߓߍ߲߬.
ߓߍ߲߬ߡߊ߬ߞߊ߲
߁߈߅߉ ߟߊ߫߸ ߍߟߑߤߊߖߌ߬ ߎߡߊߙߎ߫ ߕߊߟ ߥߊ߫ ߘߊ߫ ߓߋ߬ ߡߊ߲߬ߛߊ߬ߟߊ ߞߊ߲߬. ߊ߬ ߞߊ߬ ߡߊ߲߬ߛߊ߬ߟߊ ߟߊ߫ ߞߟߍ߬ߘߋ߲ ߠߎ߬ ߘߊ߬ߘߌ߬ ߒߜ߭ߊߣߏ߫ ߁߈߆߀ ߘߓߊ߬ߕߊ ߂߂ ߡߊ߬߸ ߏ߬ ߞߐ߫ ߕߌߦߏ߫ ߝߣߊ߫ ߁߈߆߁ ߞߏ߲ߞߏߜߍ ߂߀ ߡߊ߬߸ ߊ߬ ߓߊ߲߫ ߘߊ߫ ߞߊ߬ ߘߏ߲߬ ߛߋߜ߭ߎ߫ ߛߋ߬ߞߘߐ߫ ߛߊ߲߬ ߞߋߟߋ߲ ߏ߬ ߡߎ߰ߡߍ ߕߙߊߓߊ ߕߋ߬ߟߋ߫ ߉ ߡߊ߬߸ ߏ߬ ߞߍ߸ ߊ߬ ߞߊ߬ ߓߊ߲ߓߊߙߊ߲߫ ߡߊ߲ߛߟߊ ߟߊߛߴߊ߬ ߘߊ߲߬ ߠߊ߫.
ߛߋߜ߭ߎ߫ ߣߌ߫ ߒߞߏ ߛߓߍߛߎ߲
ߕߌߙߌ߲ߠߌ߲߫ ߘߏ߫ ߞߍ߫ ߘߊ߫ ߞߊ߬ ߓߍ߲߬ ߤߊߦߕߌߞߊ ߟߎ߬ ߟߊ߫ ߥߎ߬ߦߊ߲߬ߞߌ߬ߟߌ ߘߏ߫ ߡߊ߬ ߞߏ߫ ߛߓߍߛߎ߲ ߕߘߍ߬ ߦߋ߫ ߛߋߜ߭ߎ߫ ߝߊ߰ߡߊ߬ߟߊ ߞߣߐ߫ ߁߇߉߁ ߠߊ߫. ߏ߬ ߟߊߛߙߋߦߊ߫ ߘߊ߫ ߕߡߍߙߑߟߊ߲߬ ߓߟߏ߫ ߕߊ߲߬ ߠߋ: ߏ߬ ߕߘߍ߬ ߦߋ߫ ߓߟߏߡߐ߮ ߛߓߍߛߎ߲ߧߊߣߍ߲ ߠߋ߬ ߘߌ߫ ߛߍ߲ߕ ߘߏߡߌ߲ߜ߭ߏ߫ (ߓߌ߲߭ ߤߊߦߕߌ߫) ߏ߬ ߞߊ߬ ߒ߬ߜ߭ߏ߬ߟߏ߫ ߟߊ߫ ߞߏ ߢߡߊߞߊ߬߸ ߏ߬ ߞߊ߬ ߞߊ߬ߙߊ߲ ߞߍ߫ ߕߎ߲ߓߎߞߑߕߎ߫ ߟߋ߬ ߊ߬ ߟߊ߫ ߘߋߣߍ߲ߦߊ ߘߐ߫߸ ߞߴߊ߬ߟߋ ߟߋ߬ ߞߊ߬ ߒߞߏ ߛߓߍߛߎ߲ ߛߌ߲ߘߌ߫߸ ߛߓߍߛߎ߲ ߡߍ߲ ߦߋ߫ ߒߞߏߝߐߟߊ ߟߎ߬ ߟߊ߫ ߞߊ߲ ߛߓߍ߫ ߟߊ߫. ߕߡߍߙߑߟߍ߲߫ ߕߘߍ߬ ߦߋ߫ ߞߏ߬ߡߊ߬ߕߌ߮ ߟߋ߬ ߘߌ߫߸ ߊ߬ ߣߴߊ߬ ߕߘߍ߬ ߦߋ߫ ߒ߬ߜ߭ߏ߬ߟߏ߫ ߘߋ߲ߞߍ߫ ߝߟߐ ߓߊ߲߬ߓߜ߭ߎ߫ ߒ߬ߗߌ߫ ߞߊ߬ߙߊ߲߬ ߠߊ߫. ߊ߬ ߕߘߍ߬ ߦߋ߫ ߥߊ߫ ߟߊ߫ ߡߊ߲߬ߛߊ߬ߘߋ߲ ߝߍ߬ ߦߙߐ ߟߎ߬ ߘߐ߫ ߛߐ߲߬߸ ߏ߬ ߝߊ߰ߣߍ߲߸ ߕߊ߬ߡߍߙߑߟߊ߲߫ ߡߌ߬ߣߊ߬ ߘߊ߫ ߞߵߊ߬ ߞߍ߫ ߖߐ߲߭ ߘߌ߫.
ߞߏ߬ߣߌ߲߬ ߤߊߟߵߌ ߓߊ߯ ߞߎߡߊ ߣߌ߲߬ ߝߐ߫ ߞߊ߲ ߡߍ߲߫߸ ߌ ߘߴߊ߬ ߟߐ߲߫ ߞߏ߫ ߞߎߡߊ ߏ߬ ߦߋ߫ ߥߎߦߊ߫ ߘߐߓߍ߲߬ߣߍ߲ ߠߋ߬ ߘߌ߫. ߊ߬ߟߋ߬ ߝߊ߬ߙߊ߲߬ߛߌ߬ߞߊ ߟߎ߬ ߘߏ߲߬ ߕߎߡߊ ߟߊ߫ ߡߊ߲߬ߘߋ߲߫߸ ߊ߬ ߝߐ߫ ߊ߬ߟߎ߫ ߞߊ߬ ߛߓߍߛߎ߲߫ ߜߘߍ߫ ߛߐ߬ߘߐ߲߫ ߒ߬ ߓߘߊ ߦߊ߲߬ ߣߌ߫ ߊ߬ߙߊ߬ߓߎ ߕߍ߫؟
ߒߞߏ ߡߊ߫ ߛߌ߲ߘߌ߫ ߡߐ߰ ߜߘߍ߬ ߛߌ߫ ߓߟߏ߫ ߝߏ߫ ߡߊ߲߬ߘߋ߲߫ ߣߊ߲߬ߒߞߡߊ ߛߟߏ߬ߡߊ߯ߣߊ߫ ߞߊ߲ߕߍ߫߸ ߏ߬ ߘߐ߫ ߞߎߡߊ ߏ߬ ߝߊ߲߭ ߓߍ߯ ߦߋ߫ ߝߎߦߊ߫ ߡߊߘߓߊ߬ߙߌ߬ߣߍ߲ ߠߋ߬ ߘߌ߫ ߝߊ߬ߙߊ߲߬ߛߌ ߟߎ߬ ߓߟߏ߫.
ߊ߬ ߓߐߖߎ ߡߍ߲ߞߊ߲ߠߊ ߣߌ߫ ߛߓߍߟߌ ߟߎ߬
ߛߋߜ߭ߎ߫ ߡߊ߲߬ߛߊ߬ߟߊ ߘߐ߬ߝߐ ߓߐߖߎ߫ ߓߊߖߎߡߊ ߦߋ߫ ߛߋߜ߭ߎ߫ ߓߊ߲ߓߊߙߊ߲߫ ߠߎ߬ ߟߊ߫ ߖߊ߲߬ߖߏ߲ ߠߎ߬ ߟߋ߬ ߘߌ߫߸ ߡߍ߲ ߢߊߝߐ߫ ߘߊ߫ ߘߊߘߝߐߟߌ ߘߐ߫ ߞߊ߬ ߣߊ߬ ߕߴߊ߬ ߛߓߍ߫ ߟߴߏ߬ ߞߐ߫.
ߦߟߌߣߐ ߣߌ߫ ߦߟߌߡߊߛߙߋ ߟߎ߬
ߦߌߟߡߊ:ߛߋߜ߭ߎ߫ ߓߊ߲ߓߊߙߊ߲߫ ߡߊ߲ߛߟߊ ߦߌߟߡߊ:ߊߝߙߌߞߌ߬ ߡߊ߲߬ߛߊ߬ߟߊ ߦߌߟߡߊ:ߡߊ߲߬ߛߊ߬ߟߊ߫ ߓߋ߬ߣߍ߲ ߦߌߟߡߊ:ߡߊ߬ߟߌ
ߞߊ߲ߞߊ߲߫ߘߋ
ߞߊ߲ߞߊ߲߫ߘߋ ߦߋ߫ ߞߊ߬ߦߊ ߓߏߟߏ߲ߝߘߊ ߦߟߌߟߊߦߙߐ ߘߏ߫ ߟߋ߬ ߘߌ߫ ߛߡߊߕߍ߲ߜߊ ߡߙߊ߬ߓߊ߰ߘߊ ߘߐ߫ ߕߌ߲߬ߞߎߘߎ߲ ߞߐ߬ߘߎ߮ ߕߍߡߟߊ ߘߐ߫ ߓߙߎߞߌߣߊ߫ ߝߊ߬ߛߏ߬.
ߊ߬ ߘߎ߰ߡߊ߬ߛߓߍ
ߞߎߘߍ߫ ߃ ߦߋ߫ ߛߏ ߢߌ߲߬ ߣߌ߫ ߛߌߟߊ ߓߏߟߏ߲ߝߘߊ ߁߈ ߞߊ߬ ߕߊ߯ ߞߊ߬ߦߊ ߓߊߙߑߛߊߟߏߜ߭ߏ
ߟߊ߬ߞߟߏ߬ߞߟߏ߬ߟߌ ߣߌ߫ ߞߍ߲ߘߍߦߊ
ߘߊ߲ߘߊߛߏ ߡߍ߲ ߞߊߛߎ߬ߘߎ߲ ߞߊ߲ߞߊ߲߫ߘߋ ߟߊ߫ ߞߏߛߓߍ߫ ߸ ߏ߬ ߟߋ߬ ߦߋ߫ ߘߍ߭ ߕߎ߬ߡߊ߬ߢߐ߲߰ߧߊ߬ ﴿CSPS﴾ ߘߊ߲ߘߊߛߏ ߘߌ߫ ߞߊ߬ߟߊ߲ߓߊߥߏߜ߭ߏ ، ߞߴߊ߬ ߕߘߍ߬ ߘߏ߲߬ ߘߊ߲ߘߊߛߏ ߝߊ߬ߛߏ߬ߟߊ߬ߞߊ ߘߏ߫ ߦߋ߫ ߞߊ߬ߦߊ ߛߏ ߞߣߐ߫.
ߝߘߏ߬ߓߊ߬ ߘߞߋߘߊ ߛߊ߯ߘߊ ߝߟߐ ߦߋ߫ ߞߊ߲ߞߊ߲߫ߘߋ.
ߞߎߡߘߊ ߟߊߒߞߊ߲ ߠߎ߬
ߦߌߟߡߊ:ߘߎ߰ߡߊ߬ߛߓߍ
ߖ߭ߍ߲ߘߊ ߞߊߓߏߙߋ߫
ߞߊߓߏߙߋ ߓߍߓߑߖ߭ߍ߲ߘߊ߫߸ ߊ߬ ߡߊߟߐ߲ߣߍ߲߫ ߦߋ߫ ߝߟߌߔ ߖ߭ߍ߲ߘߊ ߞߊߓߏߙߋ߫ ߕߐ߮ ߡߊ߬ (߁߉߂߀ ߣߍߣߍߓߊ ߁߈ ߠߊ߫ ߞߎߘߜ߭ߎ߫߸ ߓߙߎߞߌߣߊ߫ ߝߊ߬ߛߏ߫ - ߁߉߄߇ ߘߓߊ߬ߕߊ ߂߅ ߡߊ߬ ߊߓߌߖߊ߲߬߸ ߞߘߏߥߊߙߌ߫) ߕߘߍ߬ ߦߋ߫ ߥߊߟߌߕߊ ߛߊ߲ߘߐ ߓߘߍ߬ߓߘߍ߬ߟߌ߬ߟߊ ߘߏ߫ ߟߋ߬ ߘߌ߫.
ߞߊ߲߬ߛߓߍߟߌ
ߖ߭ߍ߲ߘߊ ߞߊߓߏߙߋ߫ ߕߘߍ߬ ߦߋ߫ ߡߐ߰ߛߌ߬ ߘߎ߰ߣߍ߲ ߘߏ߫ ߞߎ߲߬ߕߌ߮ ߘߋ߲ ߠߋ߬ ߘߌ߫߸ ߡߍ߲ ߕߘߍ߬ ߦߋ߫ ߞߊ߬ߙߊ߲߬ߠߊ߬ߘߋ߲ ߘߌ߫ ߓߍ߲ߗ߭ߍߙߑߝ߭ߌߟ (ߞߘߏߥߊߙߌ߫) ߊ߬ ߣߌ߫ ߘߊ߬ߞߊ߯ߙߎ߫ (ߛߣߍ߬ߜ߭ߊߟߌ߫). ߊ߬ ߛߎߘߊ߲߫ ߘߊ߫ ߤߏ߬ߝߏߦߌ߫ ߓߎ߬ߥߊ߰ߢߍ ߣߌ߫ ߥߍ߲ߖ߭ߍ߲߫ ߞߎ߬ߟߌߓߊ߬ߟߌ߫ ߟߎ߫ ߝߍ߬ ߁߉߄߆ ߣߍߣߍߓߊ ߁߀ ߡߊ߬߸ ߞߊ߬ ߞߍ ߞߘߏߥߊߙߌ߫ ߥߙߎߣߍ ߟߊ߫ ߡߐ߰ ߓߐߣߍ߲߫ ߛߊ߬ߓߊ ߘߌ߫ ߞߊ߬ ߥߊ߫ ߥߙߎߣߍ ߞߐߦߌ߬ߘߊ߬ ߝߊ߬ߙߊ߲߬ߛߌ߫ ߞߎߡߊߓߏ߲ ߠߊ߫. ߊ߬ ߛߊ߬ ߘߴߏ߬ ߞߊߙߏ߫ ߘߊ߲ߘߐ ߡߊ߬ ߁߉߄߇ ߘߓߊ߬ߕߊ ߂߅ ߡߊ߬ ߊߓߌߖߊ߲߬ (ߞߘߏߥߊߙߌ߫)߸ ߞߵߊ߬ ߛߌ߭ ߕߏ߫ ߛߊ߲߭ ߂߆ ߘߐ߫. ߥߎ߬ߣߎ߲߬ߥߎ߬ߣߎ߲߬ߞߊ߲ ߘߏ߫ ߘߙߎ߬ ߘߊ߫ ߞߴߊ߬ ߞߣߐߞߍߣߍ߲߫ ߠߋ߬ ߓߊ߱ ߟߊ߫߸ ߓߊ߬ߙߌ߬ ߘߊ߲ߘߟߊ ߟߊ߫ ߡߊ߬ߝߍ߬ߣߍ߲߬ߠߌ߲ ߞߵߊ߬ ߦߌ߬ߘߊ߬ ߞߏ߫ ߛߐ߲߭ ߠߊ ߞߏߖߊ ߟߋ߬ ߣߐ߬ ߦߋ߫ [ߖߐ߲߫ ߘߌ߫ ߟߊ߫ ߏ߬ ߟߊ߫؟].
ߞߣߐ߬ߘߐ߬ߝߟߌ
ߞߣߐ߬ߘߐ߬ߝߟߌ :
ߕߊ߯ߝߊ߲߫ ߟߐ߲ߓߊߟߌߦߊ ߞߏ ߕߍߡߊ߬ ،ߞߏ ߡߌ߬ߘߢߊ߬ ߞߋߟߋ߲ ߟߐ߲ߓߊߟߌߦߊ ߡߐ߰ ߓߟߏ߫ ߏ߬ ߟߋ ߞߣߐ߬ߘߐ߬ߝߟߌ ߘߌ߫ ، ߌ ߓߊ߯ ߊ߬ ߡߍ߲߫ ߞߏ߫ ߣߌ߲߬ ߞߏ ߓߘߊ߫ ߒ ߞߣߐ߬ߘߐ߬ߝߟߌ߬ ،ߏ߬ ߞߘߐ ߟߋ߬ ߞߏ߫ : ( ߒ ߡߊ߫ ߡߌ߬ߣߢߊ߬ ߟߐ߲߫ ߣߌ߲߬ ߞߏ ߟߊ߫).
ߊ߬ ߛߌ߬ߣߊ ߟߋ߬ ߞߣߐ߬ߘߐ߬ߞߊ߲ߘߊ ߘߌ߫ ߸ߌ ߓߊ߯ ߞߣߐ߬ߘߐ߬ߞߊ߲ߘߊ߫ ߞߏ-ߏ-ߞߏ߫ ߡߊ߬ ،ߝߍ߬ߙߍ ߛߐ߬ߘߐ߲߬ߺߣߍ߲ ߓߍ߯ ߟߵߏ߬ ߘߴߌ ߓߟߏ߫ ߏ߬ ߡߊ߬. (ߊ߬ߟߎ߫ ߞߘߐߓߘߍ ߟߵߏ߬ ߘߌ߫).
ߊ߬ ߞߘߐߡߊߛߐߘߐ߲ߝߍ ߟߎ߬ ߝߟߍ߫ :
ߛߊ߲߬ߘߊ :(( ߞߣߐ߬ߘߐ߬ߝߟߌ ߡߊ߲߫ ߓߏ߲߬ ،ߞߣߐ߬߸ߊ߬ ߟߊߘߌߦߊ ߟߋ߬ ߛߌߦߊߡߊ߲߫ )).
ߞߍߡߐߞߏ ߞߊ߬ߡߙߊ߬
ߞߍߡߐߞߏ ߞߊ߬ߡߙߊ߬ ߕߎ߲߬ ߦߋ߫ ߖߌ߬ߣߍ߬ ߕߏ߬ߟߊ߲߬ߕߊ߲ߠߊ ߖߊ߯ߓߊߞߊ߲ߞߋߡߊ ߟߋ߬ ߘߌ߫ ߸ ߊ߬ ߥߟߏߘߊ ߞߏ߲ߞߏߘߌ߬ߓߌ ߕߟߋ߬ ߅ / ߁߉߇߅ ߞߐߣߊߞߙߌ߫ ﴿ߖߌ߬ߣߍ߬﴾ ، ߊ߬ ߕߘߴߊ߬ ߕߎ߬ߜߍ߬ߕߎ߬ߜߍ߬ ߟߊ߫ ߡߊ߬ߞߊ߲߬ߞߊ߲߬ߠߌ߲ ߠߋ߬ ߟߊ߫.
ߊ߬ ߜߋ߬ߙߋ
ߞߍߡߐ߯ߞߏ ߞߊ߬ߡߙߊ߬ ߦߋ߫ ߣߊ߬ߡߏߙߌ ߣߌ߫ ߡߊߣߌ߲ߓߊ ߝߊ߬ߘߌ߬ߜ߭ߊ ߘߋ߲ ߠߋ߬ ߘߌ߫
ߊ߬ ߟߊ߫ ߘߞߋ߬ߟߌ ߟߎ߬
ߞߍߡߐ߯ߞߏ ߞߵߊ߬ ߟߊ߫ ߘߞߋ߬ߟߌ ߛߊ߯ߘߊ߫ ߝߟߐ ߞߍ߫ ߟߊ߲ߛߋߓߎ߲ߖߌ ߞߵߊ߬ ߟߊ߫ ߝߌߟߊ߲ߛߊ߯ߘߊ ߞߍ߬ ߞߐ߬ߟߍ߬ߦߊ߬.
ߕߏ߬ߟߊ߲߬ߕߊ߲߲ ߣߊ߬ ߘߴߊ߬ ߘߞߋ߬ߟߌߞߏ ߢߊߘߐߞߍ ، ߞߏ߬ߣߌ߲߬ : ߊ߬ ߝߊ߬ ߟߊ߫ ߟߊ߬ߢߌߣߌ߲߫ ߕߘߍ߬ ߦߋ߫ ߞߵߊ߬ ߦߋ߫ ߘߏ߲߬ ߣߊ߲߬ߒߕߌ߯ߦߊ ߘߐ߫ ، ߊ߬ ߕߎ߲߬ ߞߊ߫ ߞߊ߲߫ ߞߊ߬ ߞߊߙߏ߫ ߆ ߟߊߞߐ߯ ߘߐߙߐ߲߫ ߞߍ߫ ߦߋ߲߬ ߡߍ߲ ߘߐ߫.
ߕߏ߬ߟߊ߲߬ߕߊ߲ ߝߏ߲߬ߝߏ߲߬ߠߊ
ߊ߬ ߓߊ߲߫ ߞߐ߫ ߘߐ߫ ߘߍ߲߬ߞߣߍ߬ߦߊ߬ ߟߊ߫ ߕߏ߬ߟߊ߲߬ߕߊ߲ ߞߏ ߡߊ߬ ߸ ߊ߬ ߞߵߊ߬ ߟߊ߫ ߓߊ߯ߙߊߟߞߊ ߝߏ߲߬ߝߏ߲߬ߠߊ ߘߊߡߌ߬ߣߊ߬ ߞߐߣߊߞߙߌ߫ ﴿ l'olympique﴾ ߝߍ߬ ، ߊ߬ ߕߏߟߏ߲߫ ߘߊ߫ ߦߋ߲߬ ߡߍ߲ ߘߐ߫ ߤߊ߲߯ ߛߊ߲ߖߌ ߝߌ߬ߟߊ ߞߵߊ߬ ߕߊ߬ ߁߉߉߁ ߡߊ߫ ߞߵߊ߬ ߛߌ߰ ߁߉߉߃ ߟߊ߫.
ߊ߬ ߣߊ߬ ߘߊ߫ ߘߏ߲߬ ﴿SOGEAG﴾ ߛߘߍ ߘߐ߫ ߞߊ߬ ߛߊ߲߬ ߞߋߟߋ߲߫ ߞߍ߫ ߦߋ߲߬ ߸ ߏ߬ ߟߊߛߌ߲ߓߊ߮ ߕߘߍ߬ ߣߌߦߕߊߞߏߟߌ ߟߋ߬ ߘߌ߫. thumb|ߞߍߡߐ߯ߞߏ ߖߌ߬ߦߊ߬ߓߍ߬ ߂߀߀߇ ߟߊ߫ ߊ߬ ߕߌ߱ ߘߏ߲߬ ﴿ ߊ. ߍߛ ߞߊߟߎߡ﴾ ߘߐ߫ ߊ߬ ߣߴߏ߬ ߟߎ߬ ߞߊ߬ ߛߊ߲ߖߌ߫ ߄ ߞߍ߫ ߢߐ߲߯ ߓߟߏ߫ ߸ ߊ߬ ߞߊ߬ ߞߊߝ ߟߊߓߊ߲߫ ߞߍ߫ ߁߉߉߅ ߟߊ߫.
ߊ߬ ߞߊ߬ ߜߟߏ߬ߝߌ߲߬ߠߊ ߡߌ߬ߙߌ߲߬ߘߌ ߕߏ߬ߟߊ߲߬ߕߊ߲ߠߊ ߟߎ߬ ߟߊ߫ ߖߌߟߊߝߍ ߁߉߉߈ ߕߘߍ߬ߒ߬ߘߐ߬ߦߊ ߸ ߡߍ߲ ߛߌ߲߬ߝߏ߲߬ߧߊ߬ ߘߊ߫ ߓߙߎߞߌߣߊ߫ ߝߊ߬ߛߏ߬. ߓߙߊߘߓߐ ߏ߬ ߘߐ߫ ߸ ߊ߬ ߕߏߟߏ߲ߘߊ ߓߌ߬ߟߊ߬ߢߐ߲߰ߠߊ ߂ ߘߐ߫.
ߜߟߏ߬ߝߌ߲߬ߠߊ ߡߌ߬ߙߌ߲߬ߘߌ ߕߏ߬ߟߊ߲߬ߕߊ߲ߠߊ ߟߎ߬ ߟߊ߫ ߖߌߟߊߝߍ ߁߉߉߈ ߞߐߝߍ߬ ߸ ߊ߬ ߕߏߟߏ߲ߘߊ ߓߍߟߑߖ߭ߌߞߌ ߛߘߍ ߘߏ߫ ߘߐ߫ ߡߍ߲ ߕߐ߯ ߞߏ߫ ﴿ ߤߊߙߋߟߑߓߋߞߋ﴾ ߸ ߊ߬ ߞߊ߬ ߛߊ߲ߖߌ߫ ߣߊ߯ߣߌ߲߫ ߠߋ߬ ߞߍ߫ ߦߋ߲߬ ، ߊ߬ ߞߴߊ߬ ߘߊߡߌ߬ߣߊ߬ ߛߘߍ ߏ߬ ߘߐ߫ ߞߊ߬ ߓߌ߬ߟߊ߬ߢߐ߲߰ߠߊ ߃߅ ߕߘߍ߬ߒ߬ߘߐ߬ߦߊ ߓߍߟߑߖ߭ߌߞߌ ߟߌߜ߭ߌ ߁߭ ߘߐ߫. ߊ߬ ߕߏߟߏ߲ߘߊ ߝߣߊ߫ ߌߛߑߙߊߦߍߟ ߛߊ߲ߖߌ ߝߌ߬ߟߊ ߞߘߐ߫ ߂߀߀߃ - ߂߀߀߅ ߸ ߊ߬ ߕߎ߬ ߞߋߟߋ߲߫ ߘߏ߲߬ ߡߍ߲ ߖߊ߲߬ߧߊ ߕߘߍ߬ ߦߋ߫ ߜߟߊ߬ߜߟߊ߬ ߉߅ ߘߐ߫.
ߓߙߊߘߓߐ ߏ߬ ߘߐ߫ ߸ ߊ߬ ߕߏߟߏ߲ߘߊ ߓߌ߬ߟߊ߬ߢߐ߲߰ߠߊ ߄ ߠߋ߬ ߘߐ߫، ߓߊߏ߬ ߖߌ߬ߣߍ߬ ߟߊߓߐ߫ ߘߊ߫ ߡߊ߬ߟߌ ߓߟߏ ﴿ quart de finale﴾ ߟߋ߬ ߟߊ߫.
߂߀߀߆ ߟߊ߫ ߸ ߊ߬ ߞߴߊ߬ ߟߊ߫ ߜߟߏ߬ߝߌ߲߬ߠߊ ߡߌ߬ߙߌ߲߬ߘߌ ߕߏ߬ߟߊ߲߬ߕߊ߲ߠߊ ߟߎ߬ ߟߊ߫ ߖߌߟߊߝߍ ߕߘߍ߬ߒ߬ߘߐ߬ߦߊ ߞߏ ߃߲ ߞߍ߫ ߸ ߞߏ߬ߣߌ߲߬ : ߊ߬ ߕߘߍ߬ ߣߐ߰ ߘߐߓߌ߬ߟߊ߬ ߟߋ߬ ߘߌ߫ ߞߏ߲߬ߘߏ߫ ߞߊ߲߬.
ߖߌ߬ߣߍ߬ ߟߊߓߐ߫ ߘߊ߫ ߛߣߍ߬ߜ߭ߊߟߌ߫ ߟߋ߬ ߓߟߏ߫ ﴿ quart de finale﴾ ߟߊ߫.
ߊ߬ ߟߊ߫ ߟߊ߬ߘߋ߬ߙߌ߬ߟߌ߬ ߝߏ߲߬ߝߏ߲߬ߠߊ
ߊ߬ ߟߊ߫ ߕߏ߬ߟߊ߲߬ߕߊ߲ ߝߏ߲߬ߝߏ߲߬ߠߊ ߞߐߝߍ߬ ߸ ߊ߬ ߣߊ߬ ߘߊ߫ ߞߍ߫ ߤߙߐߦߊ ߟߊ߬ߞߊ߲߬ߘߊ߬ߟߌ߬ߟߊ ߟߎ߬ ߟߊ߫ ߟߊ߬ߘߋ߬ߙߌ߬ߟߌ߬ߟߊ ߘߌ߫، ߊ߬ ߣߌ߫ ߖߌ߬ߣߍ߬ ߛߘߍߞߎߘߎ߲ ߝߊ߬ߛߏ߬ߟߊ߬ߞߊ.
ߛߘߌ߬ߜߋ߲ ߠߎ߬ ߞߐߞߊ߲ߕߊ ߟߎ߬
ߦߌߟߡߊ:ߝߊ߬ߘߌ߬ߡߊ߬ߞߟߏ߬ߟߊ ߦߌߟߡߊ:ߕߏ߬ߟߊ߲߬ߕߊ߲߬ߠߊ ߦߌߟߡߊ:ߖߌ߬ߣߍ߫ ߝߊ߬ߘߌ߬ߡߊ߬ߞߟߏ߬ߟߊ
ߘߊߣߌߍߟ ߥߍ߲ߖ߭ߍ߲߫ ߞߎ߬ߟߌߓߊ߬ߟߌ߫
ߘߊߣߌߍߟ ߥߍ߲ߖ߭ߍ߲߫ ߞߎ߬ߟߌߓߊ߬ߟߌ߫ ߛߐ߬ߘߐ߲߬ ߘߊ߫ ߁߉߀߉ ߟߋ߬ ߟߊ߫ ߞߊ߬ ߛߊ߬ ߁߉߅߈ ߠߊ߫߸ ߊ߬ ߕߘߍ߬ ߦߋ߫ ߥߊߟߌߕߊ ߛߊ߲ߘߐ ߓߘߍ߬ߓߘߍ߬ߟߌ߬ߟߊ ߘߏ߫ ߟߋ߬ ߘߌ߫.
ߘߋ߲ߓߦߊ
߁߉߃߀ ߟߊ߫߸ ߊ߬ ߞߊ߬ ߡߊߞߏߞߎ ߕߙߊߥߟߋ߫ ߝߘߎ߫. ߏ߬ ߛߊ߲߬ߠߊ߬ߞߊ߸ ߊ߬ ߣߴߊ߬ ߝߘߎߡߊ ߘߏ߲߬ ߘߊ߫ ߌߛߟߊߞߦߊ ߘߐ߫߸ ߏ߬ ߡߍ߲ ߕߐ߮ ߦߟߍ߬ߡߊ߲߬ ߘߊ߫ ߞߏ߫ ߛߟߋߛߑߕߌߣ ߥߍߖ߭ߍ߲߫ ߞߎ߬ߟߌߓߊ߬ߟߌ߫.
ߓߘߍ߬ߓߘߍ߬ߟߌ ߜߋ߬ߙߋ
ߣߍߣߍߓߊ ߕߟߋ߬ ߁߀, ߁߉߄߆ ߟߊ߫߸ ߊ߬ ߛߎߘߊ߲߫ ߘߊ߫ ߥߛߊ߬ߘߋ߲ ߘߌ߫ ߞߊ߬ ߥߊ߫ ߞߘߏߥߊߙߌ߫ ߞߐߦߌ߬ߘߊ߬ ߝߊ߬ߙߊ߲߬ߛߌ߫ ߞߎߡߊߓߏ߲ ߠߊ߫߸ ߊ߬ ߣߌ߫ ߤߏ߬ߝߏߦߌ߫ ߓߎ߬ߥߊ߰ߢߍ ߟߋ߬ ߛߎߘߊ߲߫ ߘߊ߫ ߢߐ߲߮ ߝߍ߬߸ ߏ߬ ߡߍ߲ ߛߎߘߊ߲ߣߍ߲߫ ߕߘߍ߬ ߦߋ߫ ߞߘߏߥߊߙߌ߫ ߥߛߊ߬ߘߋ߲߬ ߢߍߕߊ ߘߌ߫ ߝߊ߬ߙߊ߲߬ߛߌ߫ ߝߊ߬ߛߏ߬ ߜߙߊ߬ ߝߟߐ߫ ߛߏ߯ߙߏߣߍ߲ ߘߐ߫ ߁߉߄߅ ߣߍߣߍߓߊ ߄ ߠߊ߫߸ ߊ߬ ߣߌ߫ ߝߟߌߔ ߖ߭ߍ߲ߘߊ ߕߙߊߥߟߋ߫.
ߊ߬ ߡߊ߫ ߛߎߘߊ߲߫ ߁߉߅߁ ߠߊ߫߸ ߊ߬ ߞߍ߫ ߘߊ߫ ߞߘߏߥߊߙߌ߫ ߘߎ߰ߞߟߏ ߞߊ߲߬ߜߍ ߘߌ߫ ߁߉߅߃ ߁߉߅߆ ߟߎ߫ ߕߍ߫.
߁߉߅߆ ߓߌ߲ߠߊߥߎߟߋ߲ ߂ ߥߛߊ߬ߘߋ߲߬ ߢߣߊߕߊߟߌ ߝߍ߬ ߝߊ߬ߙߊ߲߬ߛߌ߫ ߝߊ߬ߛߏ߬ ߜߙߊ ߟߊ߫߸ ߊ߬ ߣߌ߫ ߝߋ߬ߟߌߞߛ ߤߎߝߏ߬ߦߌ ߓߎ߬ߥߊ߰ߢߍ ߟߎ߬ ߛߎߘߊ߲߫ ߘߊ߫ ߞߘߏߥߊߙߌ߫ ߟߊ߫ ߡߐ߰ ߓߐߣߍ߲߫ ߝߌ߬ߟߊ ߟߎ߬ ߘߌ߫ ߞߊ߬ ߥߊ߫ ߝߊ߬ߛߏ ߞߐߦߌ߬ߘߊ߬.
߁߉߅߈ ߠߊ߫߸ ߊ߬ ߞߍ߫ ߘߊ߫ ߞߎ߲߬ߠߊ߬ߛߌ߮ ߟߊ߫ ߟߊ߬ߟߌ߰ߟߌ ߞߊ߲ߕߌ߮ ߘߌ߫ ߥߊߟߌߕߊ ߛߊ߲ߘߐ ߘߐ߫߸ ߟߊ߬ߟߌ߰ߟߌ ߡߍ߲ ߓߌ߬ߟߊ߬ ߘߊ߫ ߛߋ߲߬ ߠߊ߫ ߛߊ߬ߙߌ߬ߦߊ ߡߊ߬ߞߟߐ (ߟߎߥߊ߫ ߞߊ߯ߘߙ) ߓߟߏ߫߸ ߞߊ߬ ߓߊ߲߫ ߞߵߊ߬ ߞߍ߫ ߥߊߟߌߕߊ ߛߊ߲ߘߐ ߞߊ߲ߓߍ߲ ߞߊ߲ߕߌ߯ ߛߙߍߞߍ ߘߌ߫.
ߜߟߌߦߊ
߁߉߄߀ ߠߊ߫߸ ߕߏ߬ߟߊ߲߬ߕߊ߲߬ ߝߊߝߊ ߥߍ߲ߖ߭ߍ߲߫ ߞߎ߬ߟߌߓߊ߬ߟߌ߫ ߟߐ߬ ߘߊ߫ ߓߡߊ߬ߞߐ߫.
ߞߐߞߊ߲߫ ߛߘߌߜߋ߲ ߠߎ߬
ߦߌߟߡߊ:Category:ߞߊ߬ ߛߊ߬ ߛߊ߲߬ ߄߉ ߡߊ߬ ߦߌߟߡߊ:Category:ߟߞߊ߬ߙߊ߲߬ߠߌ߲߬ ߞߊߙߊ߲ߕߊ ߞߊ߬ߙߊ߲߬ߘߋ߲ ߦߌߟߡߊ:Category:ߞߊ߬ ߛߊ߬ ߔߊ߬ߙߌ߫ ߦߌߟߡߊ:Category:ߜߋ߲ߞߐ߰ߖߌ߬ߘߊ ߥߛߊ߬ߘߋ߲ ߦߌߟߡߊ:Category:ߞߘߏߥߊߙߌ߫ ߞߏߕߌ߮ ߦߌߟߡߊ:Category:ߝߊ߬ߙߊ߲߬ߛߌ߫ ߓߘߍ߬ߓߘߍ߬ߟߌ ߘߏ߲߬ߘߊ
ߔߌߟߊߕߐ߲߫
alt=ߔߌߟߊߕߐ߲߫ ߖߌ߬ߦߊ߬ߘߐ ߟߋ߬ ߣߌ߲߬|thumb|286x286px|ߔߌߟߊߕߐ߲ ߖߌ߬ߦߊ߬ߘߐ ߝߟߍ߫ ߣߌ߲߬ ߔߌߟߊߕߐ߲߫ (߄߂߇-߃߄߇ ߌ.ߡ. ߢߍ߫) thumb
ߦߌߟߡߊ:ߥߘߋ߬ߥߘߋ߬ߟߌ ߦߌߟߡߊ:ߘߍ߬ߟߐ߲߬ߘߐ߬ߦߊ ߦߌߟߡߊ:ߜ߭ߙߍ߬ߞߌ߫
ߖߌߣߍ߫ ߓߌ߬ߛߊ߬ߏ߫ ߘߍ߲ߒߖߘߍߟߦߊ߫ ߢߌߣߌ߲߫ ߞߟߍ
ߖߌߣߍ߫ ߓߌ߬߬ߛߊ߬߬߬ߏ߫߫ ߘߍ߲ߒߖߘߍߟߦߊ߫ ߢߌߣߌ߲߫ ߞߟߍ ߦߋ߫ ߞߍ߬߬߬߬ߟߍ ߟߋ߬ ߘߌ߫߸ ߡߍ߲ ߞߍ߫ ߘߊ߫ ߖߌߣߍ ߺ ߓߌߛߊߥߏ߫ ߁߉߆߃ ߣߌ߫ ߁߉߇߄ ߠߎ߬ ߕߍ߫. ߦߌߟߡߊ:ߘߐ߬ߝߐ ߦߌߟߡߊ:ߘߍߒߖߘߍߟߦߊ߫ ߢߌߣߌ߲߫ ߞߟߍ ߦߌߟߡߊ:ߔߐ߬ߙߑߕߐ߬ߜ߭ߊߟߌ߫ ߞߐ߲ߛߐ߲ߧߊߟߌ߫ ߞߟߍ
ߊߟߌߓߍߙ ߘߊߡߊ߲ߕߊ߲߫ ߞߡߊ߬ߙߊ߫
ߊߟߌߓߍߙ ߘߊߡߊ߲ߕߊ߲߫ ߞߡߊ߬ߙߊ߫ ߡߏߦߌ߫ ߘߊ߫ ߁߉߆߄ ߠߋ߬ ߟߊ߫ ߖߌ߬ߣߍ߫߸ ߡߍ߲ ߖߐ߲ߓߐ߲ߦߊߣߍ߲߫ ߦߋ߫ ߥߊߟߌߘߊ ߟߎ߬ ߤߊߞߍ ߣߌ߫ ߖߊ߬ߥߏ ߘߊߘߐߓߍ߲ߠߌ߲ ߠߎ߬ ߘߐ߫߸ ߊ߬ ߦߋ߫ ߖߌ߬ߣߍ߫ ߓߘߍ߬ߓߘߍ߬ߟߌ߬ߟߊ ߘߏ߫ ߟߋ߬ ߘߌ߫ ߊ߬ ߣߌ߫ ߟߊ߬ߞߊ߲߬ߘߊ߬ߟߌ ߞߏߕߌ߮ ߣߌ߫ ߣߊ߲߬ߕߊ߲ ߠߎ߬ ߟߊߕߊ߲߬ߞߊ߸ ߞߵߊ߬ ߕߊ߬ ߣߍߣߍߓߊ ߁߁\߂߀߁߉ ߟߊ߫ ߞߊ߬ ߥߴߊ߬ ߛߌ߰ ߕߎߟߊߝߌ߲ \߅\߂߀߂߁ ߠߊ߫.
ߜߋ߬ߙߋ ߟߎ߬
ߊ߬ ߞߵߊ߬ ߟߊ߫ ߘߊߞߎ߲ ߘߊߡߌ߬ߣߊ߫ ߝߊ߬ߙߊ߲߬ߛߌ߫ ߟߋ߬ ߜߍߓߏ߲ ߘߏ߫ ߟߊ߫ ߡߍ߲ ߘߐ߫ ߣߴߊ߬ ߘߐ߱ߘߏ߲߬ߣߍ߲߫ ߕߘߍ߬ ߦߋ߫ ߟߊߒߠߊߒߕߋ ߟߎ߬ ߞߎ߲߬ߠߊ߬ߕߌ߬ߘߌ߲߬ߠߌ߲ ߘߌ߫.
߁߉߉߉ ߟߊ߫߸ ߊ߬ ߝߊ߲ߞߊ߲߫ ߘߊ߫ ߣߊ߬ߟߌ ߞߊ߲߬ ߖߌ߬ߣߍ߫ ߞߊ߬ ߣߊ߬ ߥߊ߯ߕߌ߫ ߟߊߕߊ߬ߡߌ߲߫ ߕߏߕߊߟ ߖߌ߬ߣߍ߫ ߟߊ߫ ߘߐ߬ߖߊ߬ߥߏ߬ߟߊ ߣߌ߫ ߞߕߌߦߟߊ ߘߌ߫. ߊ߬ ߞߵߊ߬ ߖߘߍ߬ߞߊ߬ߣߌ߲߬ ߟߊ߬ߟߌ߰ߟߌ߫ ߛߓߍߘߊ ߟߊߘߊ߲߫߸ ߊ߬ ߣߌ߫ ߞߊ߬ ߕߘߍ߬ ߞߊ߬ߙߊ߲߬ ߠߎ߬ ߘߐ߫ ߡߍ߲ ߠߎ߬ ߟߐ߬ߣߍ߲ ߕߘߍ߬ ߦߋ߫ ߟߊ߬ߞߊ߲߬ߘߊ߬ߟߌ ߞߎߘߎ߲ ߣߌ߫ ߖߌ߬ߣߍ߫ ߞߕߌߟߊ ߟߊߞߎߘߦߊ ߟߎ߬ ߘߐ߫.
ߞߏߕߌ߮
߂߀߂߂ ߞߏ߲ߓߌߕߌ߮ ߟߊ߫߸ ߊߟߌߓߍߙ ߘߊߡߊ߲ߕߊ߲߫ ߞߡߊ߬ߙߊ߫ ߓߌ߬ߟߊ߬ ߘߊ߫ ߝߘߊ ߟߊ߫. ߊ߬ ߣߐ߬ߝߍ߬ߜߍ߲߫ ߘߴߊ߬ ߟߊ߫ ߞߏ߫ ߞߍߣߍ߲߫ ߞߘߐ ߟߎ߬ ߟߋ߬ ߞߏߛߐ߲߬ ߝߘߏ߬ߓߊ߬ ߣߊ߲ߝߟߏ ߟߎ߬ ߞߊ߲ߛߏ߲ߠߌ߲ ߣߌ߫ ߞߊ߲ߛߏ߲ߠߌ߲ߠߊ ߟߎ߬ ߘߍ߬ߡߍ߲߸ ߞߊ߬ ߓߣߊ߬ߦߊ߫ ߛߌߟߊ߫ ߟߊߘߤߊ߬ߓߊߟߌ ߞߊ߲߬߸ ߘߏ߲߬ߞߘߐ߬ߓߐ߲ߞߘߐ ߣߌ߫ ߥߏߘߌ߫ ߞߊ߲ߛߏ߲ߣߍ߲ ߠߎ߬ ߟߊߜߍߟߌ (ߞߊ߬ ߓߊ߯ߙߘߊ ߘߏ߫ ߟߎ߫ ߟߊߞߊ߬ ߛߴߊ߬ ߘߌ߫ ߝߐ߫ ߞߏ߫ ߥߏߘߌ ߛߐ߬ߘߐ߲߬ߣߍ߲߫ ߦߴߏ߬ ߟߎ߫ ߟߋ߬ ߘߐ߫.
ߦߟߌߣߐ ߣߌ߫ ߦߟߌߡߊߛߙߋ ߟߎ߫
ߦߌߟߡߊ:ߖߌ߬ߣߍ߫ ߞߏߕߌ߮ ߦߌߟߡߊ:ߞߊ߬ ߡߏߦߌ߫ ߁߉߆߄ ߠߊ߫ ߦߌߟߡߊ:ߖߌ߬ߣߍ߫ ߓߘߍ߬ߓߘߍ߬ߟߌ߬ߟߊ
ߞߐ߰ߖߌ߬ ߝߙߌߛߌߡߊ ߘߐ߬ߓߛߏ߬ߟߌ
ߞߐ߰ߖߌ߬ ߝߙߌߛߌߡߊ ߘߐ߬ߓߛߏ߬ߟߌ (ߔߐߙߑߕߏߜ߭ߍߛߌ ߘߐ߫: ߏߔߋߙߊߛߊߏ߫ ߡߊߙ ߝ߭ߍߙߘ / ߖߌ߬ߣߍ߬: ߛߍ߲ߞߍߡ ߞߐߟߐ߲) ߕߘߍ߬ ߦߋ߫ ߓߋ߬ߒ߬ߞߊ߬ߣߌ߲ ߘߏ߫ ߟߋ߬ ߘߌ߫ ߖߌ߬ߣߍ߬ ߞߎߓߋߘߊ ߞߐߣߊߞߙߌ߫ ߞߊ߲߬߸ ߔߐߙߑߕߏߜ߭ߍߛߌ ߣߌ߫ ߖߌ߬ߣߍ߫ ߓߌ߬ߛߊߏ߫ ߣߊ߲߬ߕߌ߮ ߃߅߀ ߺ ߄߂߀ ߟߎ߬ ߣߌ߫ ߖߌ߬ߣߍ߫ ߞߊ߲ߓߍ߲ ߞߟߍ߬ߟߊ ߡߍ߲ ߠߎ߬ ߣߎ߲ߖߟߎ ߕߘߍ߬ ߦߋ߫ ߔߐߙߑߕߏߜ߭ߍߛߌ ߟߎ߬ ߓߟߏ߫߸ ߁߉߇߀ ߣߍߣߍߓߊ ߟߊ߫.
ߘߐ߬ߓߛߏ߬ߟߌ ߘߐߓߍ߲߬ߣߍ߲ ߕߘߍ߬ ߦߋ߫ ߞߊ߲ߕߌ߮ ߊߤߊߡߍߘ ߛߋߞߎ߬ ߕߎ߬ߙߋ ߟߊ߫ ߞߎ߲߬ߠߊ߬ߛߌ߮ ߟߊߥߟߏ߫ ߞߊ߲ ߠߋ߬ ߡߊ߬߸ ߞߊ߬ ߖߌ߬ߣߍ߫ ߣߌ߫ ߞߊߔ-ߝ߭ߍߙߕ ߟߎ߫ ߊߝߙߌߞߌ߬ ߘߍ߲ߖߘߍߟߦߊ ߞߙߎߞߊ (ߖ.ߞ.ߊ.ߘ.ߞ) (PAIGC)߸ ߞߊ߬ ߊߡߌߟߑߞߊߙ ߞߊߓߑߙߊߟ ߡߌ߬ߘߊ߬߸ ߞߊ߬ ߖ.ߞ.ߊ.ߘ.ߞ ߟߎ߬ ߟߊ߫ ߖߌߞߊ߲ߝߋ߲ ߠߎ߬ ߣߌ߫ ߛߊ߲ߡߊߕߊ ߟߎ߬ ߓߍ߯ ߘߐߕߌߢߍ߫߸ ߊ߬ ߣߌ߫ ߖߍ߬ߣߍ߬ ߞߊ߲ߓߍ߲ ߡߍ߲ ߦߴߊ߬ߟߎ߬ ߞߐߡߊߓߌ߲ߓߌ߲ ߞߊ߲߬, ߊ߬ ߣߌ߫ ߞߊ߬ ߔߐߙߑߕߏߜ߭ߍߛߌ ߞߍ߬ߟߍ ߥߛߎߘߋ߲ ߠߎ߬ ߟߊߕߟߊ߫߸ ߏ߬ ߟߎ߬ ߡߍ߲ ߠߎ߬ ߦߋ߫ ߥߛߎ ߟߊ߫ ߞߐߣߊߞߙߌ߫ ߛߏ ߞߣߐ߫. ߔߐߙߑߕߏߜ߭ߍߛߌ ߟߊ߫ ߞߟߍ߬ߘߋ߲ ߠߎ߬ ߓߊ߲ ߞߐ ߘߐ߫ ߞߍ߬ߟߍ ߥߛߎߘߋ߲ ߠߎ߬ ߟߊߓߐ߫ ߟߊ߫߸ ߊ߬ ߣߌ߫ ߞߊ߬ ߖ.ߞ.ߊ.ߘ.ߞ ߟߎ߬ ߟߊ߫ ߖߌߞߊ߲ߝߋ߲ ߘߏ߫ ߟߎ߫ ߘߐߕߌߢߍ߫ ߟߊ߫߸ ߊߟߎ߫ ߞߵߊ߬ߟߎ߫ ߡߊߛߊ߬ߦߌ߬߸ ߒ߬ߞߊ߬ ߝߛߍߞߘߎ߫߸ ߊ߬ߟߎ߬ ߡߊ߫ ߛߋ߫ ߖ.ߞ.ߊ.ߘ.ߞ ߞߎ߲߬ߕߌ߰ ߊߡߌߟߑߞߊߙ ߞߊߓߑߙߊߟ ߡߌ߬ߘߊ߬ ߟߊ߫߸ ߞߎߡߊ߫ ߕߍ߫ ߛߋߞߎ߬ ߕߎ߬ߙߋ ߟߊ߫ ߞߎ߲߬ߠߊ߬ߛߌ߮ ߟߊߥߟߏ߫ ߞߏ ߡߊ߬.
ߞߟߏߜߍߢߐ߲ ߠߎ߬
ߦߌߟߡߊ ߓߊߖߎߡߊ: ߔߐߙߑߕߏߜ߭ߍߛߌ ߥߙߎߣߍߦߊߟߌ߫ ߞߟߍ ߁߉߅߂ ߟߊ߫߸ ߛߋߞߎ߬ ߕߎ߬ߙߋ ߞߍ߫ ߘߊ߫ ߖߌ߬ߣߍ߬ ߓߍ߯ߦߊ ߞߙߎߞߊ ߞߊ߲ߕߌ߮ ߖ.ߓ.ߞ ߘߌ߫. ߁߉߅߇ ߟߊ߫߸ ߛߎߥߊ߲ߘߟߌ ߘߏ߫ ߞߍ߫ ߘߊ߫ ߖߌ߬ߣߍ߫߸ ߖ.ߓ.ߞ ߞߊ߬ ߟߐ߬ߦߙߐ߫ %߅߆ ߛߐ߬ߘߐ߲߬ ߆߀ ߘߐ߫. ߖߌ߬ߣߍ߫ ߞߊ߬ ߞߊ߲ߘߌ ߘߏ߫ ߛߌ߰ ߛߋ߲߬ߠߊ߫ ߁߉߅߈ ߠߊ߫߸ ߡߍ߲ ߘߐ߫ ߣߌ߫ ߖߌ߬ߣߍ߬ߞߊ ߝߊ߲߬ߓߊ ߞߊ߬ ߘߍ߲ߒߖߘߍߟߦߊ߫ ߖߏߣߊ ߛߎߥߊ߲ߘߌ߫ ߝߊ߬ߙߊ߲߬ߛߌ߫ ߞߏߟߊߘߍߢߐ߲߯ߦߊ ߘߊߓߊ߲ ߡߊ߬. ߝߊ߬ߙߊ߲߬ߛߌ߫ ߞߵߊ߬ ߛߋ߲߬ߓߐ߫ ߖߌ߬ߣߍ߬ ߞߏ ߘߐ߫ ߔߋߎ߫߸ ߏ߬ ߞߍ ߖߌ߬ߣߍ߫ ߞߵߊ߬ ߟߊ߫ ߘߍ߲ߒߖߘߍߟߦߊ ߕߊ߬ ߁߉߅߈ ߞߏ߲ߓߌߕߌ߮ ߂ ߡߊ߬߸ ߞߊ߬ ߞߍ߫ ߞߊ߲ߓߍ߲߫ ߡߊ߲߭ߕߎ߬ߙߋ ߘߍ߲ߒߖߘߍߟߊߣߍ߲ ߘߌ߫߸ ߞߊ߬ ߛߋߞߎ߬ ߕߎ߬ߙߋ ߞߴߊ߬ ߞߊ߲ߕߌ߮ ߘߌ߫. ߝߊ߬ߙߊ߲߬ߛߌ߬ ߓߊ߲߫ ߘߊ߫ ߞߵߊ߬ ߟߊ߫ ߡߊ߬ߞߟߐ ߟߎ߬ ߣߌ߫ ߞߋ߬ߥߎ߬ߣߍ߲߬ߞߋߥߎ ߟߎ߬ ߡߊߞߟߌ߫ ߓߐߟߌ ߟߊ߫ ߖߌ߬ߣߍ߫߸ ߊ߬ ߣߌ߫ ߞߵߊ߬ ߟߊ߫ ߝߏ߬ߘߏ ߟߎ߬ ߣߌ߫ ߕߙߏ߬ߞߏ ߟߎ߬ ߓߍ߯ ߟߊ߲ߝߊ߲߫ ߞߘߐ߫߹ ߞߊ߬ ߖߌ߬ߣߍ߫ ߓߌ߬ߟߊ߫ ߞߣߐ߬ߘߐ߬ߝߟߌ ߔߍ߬ߘߍ߲ߞߍ߲߬ߛߍ߲ ߘߐ߫. ߏ߬ ߞߍ߸ ߖߌ߬ߣߍ߫ ߞߍ߫ ߘߴߊߝߙߌߞߌ߬ ߘߍ߲ߒߖߘߍߟߦߊ߫ ߢߌߣߌ߲ߠߊ ߟߎ߬ ߖߌ߱ ߘߌ߫߸ ߦߋ߲߬ ߠߎ߫ ߡߊ߬ߞߟߐ ߟߎ߬ ߣߊ߬ ߘߴߊ߬ߟߎ߬ ߞߊ߬ߙߌ߬ߝߊ߫ ߖߌ߬ߣߍ߬ ߟߊ߫߸ ߛߋߞߎ߬ ߝߣߊ߫ ߞߵߊ߬ ߓߟߏ ߛߌ߰ ߏ߬ ߟߎ߬ ߓߍ߯ ߞߘߐ߫߸ ߊߡߌߞߊߟ ߞߊߓߑߙߊߟ ߣߌ߫ ߖ.ߞ.ߊ.ߘ.ߞ ߛߌ߲߬ߝߏ߲ ߕߐ߭ ߟߎ߬ ߕߘߍ߬ ߦߴߏ߬ ߟߎ߬ ߘߏ߫ ߟߋ߬ ߘߌ߫, ߏ߬ ߟߎ߬ ߡߍ߲ ߠߎ߬ ߕߘߍ߬ ߦߋ߫ ߖߌ߬ߣߍ߫ ߓߌ߬ߛߊ߬ߏ߫ ߟߊ߫ ߘߍ߲ߒߖߘߍߟߦߊ߫ ߢߌߣߌ߲ ߞߊ߲߬ ߔߐߙߑߕߏߜ߭ߍߛߌ߫ ߞߘߐ߫߸ ߊ߬ ߣߌ߫ ߜߙߋߞߎ߲߫ ߝߙߌߛߌ. ߁߉߆߃ ߟߊ߫߸ ߖ.ߞ.ߊ.ߘ.ߞ ߟߎ߫ ߞߊ߬ ߖߌ߬ߣߍ߫ ߓߌ߬ߛߊ߬ߏ߫ ߟߊ߫ ߘߍ߲ߒߖߘߍߟߦߊ߫ ߢߌߣߌ߲߫ ߞߟߍ ߘߊߡߌ߬ߣߊ߬.
ߓߋ߬ߒ߬ߞߊ߲߬ߠߌ߲
thumb|ߣߍߣߍߓߊ ߂߂ ߝߎߙߕߎ ߁߉߇߀ ߟߊ߫
thumb|ߔߕߏߞߌ߫ ߕߊߞߎߟߎ߲ ߘߏ߫ ߓߍߟߍ߲ߕߐߟߊ ߔߕߏߞߌ߫ ߞߐ߲ߛߐ߲ߧߊߟߌ߫ ߞߟߍ ߕߎ߬ߡߊ ߟߊ߫. ߖߌ߬ߣߍ߬ߞߊ ߡߙߊ߬ߡߊ߬ߝߋ߲߬ߕߌ߮ ߂߀߀ ߖߊ߬ߕߋ߬ ߟߎ߫ ߖߌ߰ ߘߊ߫ ߞߐߣߊߞߙߌ߫ ߞߐ߰ߖߌ߬ߘߊ ߟߎ߬ ߟߊ߫߸ ߞߵߊ߬ߟߎ߫ ߕߎ߬ߣߍ߲ ߕߏ߫ ߖߌ߬ߣߍ߫ ߣߊ߲߬ߕߌ߰ ߝߊ߯ߣߌ߲ ߟߊߡߎߣߎ߲ߧߊ ߟߎ߬ ߘߐ߫߸ ߞߵߊ߬ߟߎ߫ ߢߍߡߌ߬ߣߊ߬ߣߍ߲ ߕߏ߫ ߔߐߙߑߕߎߜ߭ߊߟߌ߫ ߛߏ߬ߝߊ ߟߎ߬ ߓߟߏ߫߸ ߊ߬ ߣߌ߫ ߔߐ߬ߙߑߕߎߜ߭ߍߛߌ߫ ߝߘߊ߬ߝߌ߲߬ ߣߊ߲ߕߌ߯ ߂߂߀ ߟߎ߫ ߣߌ߫ ߔߐ߬ߙߑߕߎߜ߭ߍߛߌ߫ ߞߟߍ߬ߘߋ߲ ߠߎ߬ ߞߊ߬ ߖߌ߬ߣߍ߬ ߘߌ߲߬ߞߌߙߊ ߘߏ߫ ߟߎ߫ ߘߐߕߌߢߍ߫ ߞߐߣߊߞߙߌ߫ ߟߊߡߌߣߌ߲ ߘߐ߫. ߞߟߍ߬ߘߋ߲ ߏ߬ ߟߎ߫ ߖߌ߰ ߘߊ߫ ߖߌߞߊ߲ߝߋ߲߫ ߟߊߓߌ߬ߟߊ߬ߣߍ߲߬ ߣߊ߯ߣߌ߲߫ ߠߎ߬ ߟߋ߬ ߘߐ߫߸ ߏ߬ ߟߎ߫ ߘߐ߫ ߟ.ߛ.ߕ (LST) ߞߋߟߋ߲߫ ߣߌ߫ ߞߊߙߑߜ߭ߏ߫ ߞߋߟߋ߲߫ ߠߎ߫ ߞߊ߬ ߖ.ߞ.ߊ.ߘ.ߞ ߟߎ߬ ߡߊߛߐ߫ ߖߌߞߊ߲ߝߋ߲ ߄ ߥߟߊ߫ ߅ ߟߎ߫ ߘߐߕߌߢߍ߫. ߊ߬ ߕߐ߭ ߟߎ߬ ߖߌ߰ ߘߊ߫ ߞߊ߲ߕߌ߯ ߛߋߞߎ߬ ߕߎ߬ߙߋ ߟߊ߫ ߕߙߊߘߐ߫ ߓߏ߲ (ߞߊߛ ߓߍߟ ߝ߭ߎ߳) ߘߊߝߍ߬߸ ߊ߬ߟߎ߬ ߥߊ߫ ߘߊ߫ ߦߋ߲߰ ߖߋ߬ߣߌ߲߬ ߡߍߎ߲߫. ߡߊ߬ߜߐ߬ߙߐ߲߬ߞߕߐ߬ߟߊ ߟߎ߬ ߞߵߊ߬ߟߎ߬ ߓߌ߲ߓߌ߲߫ ߖߌ߬ߣߍ߬ ߣߌ߫ ߜߙߋߞߎ߲߫ ߝߙߌߛߌ ߊߝߙߌߞߌ߬ ߘߍ߲ߒߖߘߍߟߦߊ߫ ߞߙߎߞߊ (ߔߋ.ߊ.ߌ.ߗ߭ߋ.ߛߋ߫) ߟߎ߬ ߡߊߞߍߦߙߐ ߟߎ߬ ߘߐߕߌߢߍ߫߸ ߊ߬ ߣߌ߫ ߞߵߊ߬ߟߎ߫ ߛߊ߯ߛߊ߫ ߊ߬ ߞߎ߲߬ߕߌ߰ ߊߡߌߞߊߟ ߞߊߓߑߙߊߟ ߡߌ߬ߘߊ߬ߞߏ ߘߐ߫߸ ߏ߬ ߡߍ߲ ߕߘߍ߬ ߦߴߋߙߐߔߎ߬ ߥߊ߯ߕߌ ߏ߬ ߟߊ߫. ߊ߬ߟߎ߬ ߘߏ߫ ߟߎ߫ ߥߊ߫ ߘߴߊ߬ߟߎ߫ ߞߎ߲߬ߓߐ߫ ߓߘߍ߬ߓߘߍ߬ߟߌ ߥߛߎߘߋ߲ ߠߎ߬ ߘߊ߮ ߞߣߐ߫߸ ߊ߬ ߣߴߊ߬ߟߎ߫ ߞߊ߬ ߥߛߎߘߋ߲ ߏ߬ ߟߎ߫ ߛߌߦߊߡߊ߲߫ ߠߎ߫ ߟߊߓߐ߫߸ ߔߐߙߑߕߎߜ߭ߊߟߌ߫ ߣߊ߲߬ߕߌ߮ ߣߴߊ߬ ߛߊ߲ߡߊߞߎߟߎ߲ߓߏߙߌߟߊ ߡߍ߲ ߠߎ߬ ߡߌ߬ߣߊ߬ߣߍ߲ ߕߘߍ߬ ߖ.ߞ.ߊ.ߘ.ߞ ߞߟߍ߬ߞߍ߬ߟߊ ߟߎ߬ ߓߟߏ߫߸ ߞߵߏ߬ ߟߎ߬ ߟߊߕߊ߬ߡߌ߲߬ ߖߌ߬ߣߍ߬ߞߊ ߟߎ߬ ߡߊ߬߸ ߞߴߊ߬ߟߎ߬ ߦߴߊ߬ߟߎ߫ ߞߣߐ߬ߜߍ߲߫: ߊ߬ ߘߏ߫ ߟߎ߫ ߕߘߍ߬ ߓߘߊ߫ ߛߊ߲߬ ߇ ߞߍ߫ ߥߛߎ ߟߊ߫ ߦߋ߲߬. ߓߋ߬ߒߞߊ߲߬ߠߌ߲߬ ߝߊ߲ߞߊ ߓߊߖߎߡߊ ߟߎ߬ ߥߊ߫ ߘߊ߫ ߛߊ߲ߡߊߘߊ߲ ߞߊ߲ߡߊ߬߸ ߞߏ߬ߣߵߊ߬ߟߎ߫ ߣߊ߬ ߘߴߏ߬ ߡߊߓߌ߬ߟߊ߬ ߞߐ ߟߊ߫ ߞߊ߬ ߥߊ߫ ߦߙߐ ߘߏ߫ ߞߊ߲ߡߊ߬߸ ߊ߬ߟߎ߫ ߕߘߍ߬ ߦߋ߫ ߡߍ߲ ߖߌ߰ ߟߊ߫ ߥߎߢߊ߲ߓߍ߲ (ߊ߬ߙߊ߬ߘߌ߬ߦߏ߬ ߛߏ) ߘߌ߫߸ ߞߏ߬ߣߵߊ߬ߟߎ߫ ߕߎ߲߬ ߕߴߊ߬ ߞߊ߬ߟߊߡߊ߬ ߞߴߏ߬ ߓߘߊ߫ ߓߐ߫ ߊ߬ ߣߐ߭ ߘߐ߫ ߞߵߊ߬ ߟߊߕߊ߯ ߦߙߐ߫ ߜߘߍ߫. ߖߊ߰ ߕߎ߬ߙߋ ߕߘߍ߬ ߦߋ߫ ߞߊ߲ߕߌ߯ߘߊ߮ ߞߎߓߋ ߟߊ߫ ߛߋߞߕߎߙߋߦߊ߫߸ ߞߟߍ߬ߘߋ߲ ߘߏ ߟߎ߬ ߞߊ߬ ߣߊ߲߬ߕߌ߰ ߟߐ߬ߘߊ߮ ߝߌ߬ߟߊ߫ ߡߌ߬ߘߊ߬߸ ߞߊ߬ ߛߏ ߢߎߡߍ߫ ߕߊ߲ߓߊ߲ ߓߊߖߎߡߊ ߝߌ߬ߟߊ߫ ߡߌ߬ߘߊ߬߸ ߞߊ߬ ߔߋ.ߊ.ߌ.ߗ߭ߋ߫.ߛߋ ߡߊߞߍߦߙߐ ߡߌ߬ߘߊ߬ (ߞߏ߬ߣߌ߲߬ ߊߡߌߞߊߟ ߞߊߓߑߙߊߟ ߡߊ߫ ߕߍ߬ߘߍ߫ ߦߋ߲߫)߸ ߞߊ߬ ߔߕߏߞߌ߫ ߞߍ߬ߟߍ ߥߛߎߘߋ߲߫ ߂߆ ߟߎ߫ ߟߊߕߟߊ߫ ߦߋ߲߬ ߡߍ߲ ߠߎ߬ ߕߘߍ߬ ߦߋ߫ ߖ.ߞ.ߊ.ߘ.ߞ ߟߎ߫ ߓߟߏ߫ ߓߎߥߊߙߏ ߘߊ߮ ߞߣߐ߫. ߖߌ߬ߣߍ߬ ߞߊ߲ߓߍ߲ ߕߐ߲ߘߋ߲ (ߡߣߌߛߍ߲) ߠߎ߬ ߞߊ߬ ߓߋ߲߬ߒ߬ߞߊ߲߬ߠߌ߲߬ߠߊ ߟߎ߫ ߞߟߍ߬ ߊ߬ ߣߌ߫ ߞߊ߬ ߟߊ߬ߥߛߊ ߛߐ߬ߘߐ߲߬ ߊ߬ߟߎ߫ ߡߊ߬ ߣߍ߲߯ߞߍ߫ (ߏߕߊ߲ ߘߏ߲߬ ߓߴߊ߬ ߝߐ߫ ߞߏ߫ ߣߍ߲߯ߞߍ߫߸ ߏ߬ ߞߘߐ ߟߋ߬ ߦߋ߫ ߓߊߞߍ ߘߌ߫). ߕߎ߬ߙߋ ߣߌ߫ ߞߊߓߑߙߊߟ ߟߎ߫ ߡߊ߫ ߛߐ߬ߘߐ߲߬ ߡߍ߲ ߞߍ߫߸ ߔߕߏߞߌ߫ ߓߋ߲߬ߒ߬ߞߊ߲߬ߠߌ߲߬ߠߊ ߟߎ߬ ߞߵߊ߬ߟߎ߬ ߡߊߛߊ߬ߡߊ߲߬߸ ߞߵߊ߬ ߕߘߍ߬ ߊ߬ߟߎ߫ ߓߘߊ߫ ߓߊ߲߫ ߓߣߐ߬ ߣߍ߲߫ ߛߐ߬ߘߐ߲߬ ߠߊ߫. ߒ߬ߓߊ߬ ߓߋ߲߬ߒ߬ߞߊ߲߬ߠߌ߲߬ߠߊ ߝߊ߲߬ߞߋߟߋ߲ ߠߎ߬ ߞߵߊ߬ߟߎ߬ ߡߊߛߊ߬ߡߊ߲߬ ߥߛߎߟߊߘߋ߲ ߟߊߕߟߊߣߍ߲ ߠߎ߬ ߝߍ߬ ߕߊߞߎߟߎ߲ ߞߣߐ߫ ߘߏ ߟߎ߬ ߡߊߞߐ߬ߣߐ߲ ߠߊ߫߸ ߊ߬ ߦߴߊ߬ߟߎ߫ ߢߣߊ߫ ߞߴߊ߬ߟߎ߫ ߕߐ߬ߢߐ߲߮ ߠߎ߬ ߘߌ߫ ߛߋ߫ ߖߌ߬ߣߍ߫ ߞߎ߲߬ߠߊ߬ߛߌ߮ ߟߎ߬ ߟߊߥߟߏ߫ ߟߊ߫߸ ߏ߬ ߟߎ߫ ߡߍ߲ ߠߎ߬ ߖߊ߬ߕߋ߬ߛߎ߬ߓߐ߬ߣߍ߲ ߕߘߍ߬ ߦߋ߫ ߡߐ߰ ߁߅߀ ߘߌ߫. ߏ߬ ߟߎ߫ ߕߘߍ߬ ߦߴߊ߬ ߖߌ߰ ߟߊ߫ ߞߏ߫ ߖߌ߬ߣߍ߫ ߡߌ߬ߙߌ߲߬ߘߌ ߟߎ߬ ߘߌ߫ ߣߊ߬ ߥߟߌ߬ ߞߎ߲߬ߠߊ߬ߛߌ߮ ߟߎ߬ ߞߊ߲ߡߊ߬߸ ߞߏ߬ߣߌ߲߬ ߏ߬ ߡߊ߫ ߛߋ߫ ߞߍ߫ ߟߊ߫. ߖߌ߬ߣߍ߬ߞߊ ߟߎ߬ ߝߊ߲߭ ߞߵߊ߬ߟߎ߬ ߟߊ߫ ߞߎ߲߬ߠߊ߬ߛߌ߮ ߟߎ߬ ߡߊߘߍ߬ߡߍ߲߫ ߠߋ߬߸ ߞߊ߬ ߖߎ߮ ߟߎ߬ ߟߊ߲ߝߊ߲߫. ߞߐߞߊ߲߫ ߞߏߟߊߞߙߐߛߌߟߊ ߟߎ߬ ߞߊ߬ ߖߌ߰ߟߌ ߣߌ߲߬ ߠߋ ߞߍ߫߸ ߞߏ߫ ߓߋ߲߬ߒ߬ߞߊ߲߬ߠߌ߲߬ߠߊ ߟߎ߬ ߡߊ߫ ߛߋ߫ ߥߎߢߊ߲ߓߍ߲ ߞߟߊ߬ߟߊ߬ߡߊ ߡߌ߬ߣߊ ߡߍ߲ ߞߍ߫ ߟߊ߫߸ ߏ߬ ߘߏ߲߬ ߕߏ߫ ߘߊ߫ ߓߊ߯ߙߊ߫ ߟߊ߫ ߞߎ߲߬ߠߊ߬ߛߌ߮ ߟߊ߫ ߖߊ߬ߡߙߊ߬ߙߌ ߞߘߐ߫. ߊ߬ ߣߴߊ߬ߟߎ߬ ߦߴߊ߬ ߓߛߌ߬ߞߌ߬ ߟߊ߫ ߝߣߊ߫ ߞߏ߫ ߖߌ߬ߣߍ ߛߏ߬ߝߊ߬ߞߎ߲ ߝߊ߲߬ߓߊ ߟߎ߬ ߛߌߟߊ߲߫ ߘߊ߫ ߡߎ߯ ߜߊߛߌ ߟߴߊ߬ߟߎ߫ ߡߌ߬ߘߊ߬ߞߏ ߟߋ߬ ߘߐ߫. ߏ߬ ߘߌ߫ ߛߋ߫ ߞߍ߫ ߟߊ߫ ߕߎ߬ߢߊ߬ ߘߌ߫ ߞߎ߲߬ߕߌ߮ ߖߊ߲߬ߝߊ߬ߒߕߋ ߟߎ߬ ߓߘߊ߸ ߒ߬ߞߵߊ߬ ߦߋ߫ ߥߎߦߊ ߟߋ߬ ߘߌ߫ ߞߎ߲߬ߕߌ߮ ߝߊ߲߬ߓߊ ߓߘߊ߸ ߡߍ߲ ߠߎ߬ ߣߊ߬ ߞߍ߬ߟߍ ߞߍ߫ ߟߊ߫ ߝߓߊ߬ߘߋ߲߬ߧߊ ߡߊ߬߸ ߦߏ߫ ߘߊ߮ ߞߡߍ߬ߓߙߋߡߊ߫ ߞߟߍ߬ߘߋ߲ ߠߎ߬. ߦߌߟߡߊ:ߔߐ߬ߙߑߕߐ߬ߜ߭ߊߟߌ߫ ߟߊ߫ ߞߐ߲ߛߐ߲ߧߊߟߌ߫ ߞߟߍ ߦߌߟߡߊ:ߖߌ߬ߣߍ߫ ߓߌ߬ߛߊ߬ߏ߫ ߘߍ߲ߖߘߍߟߦߊ߫ ߞߟߍ ߦߌߟߡߊ:ߛߍ߲ߞߍߡߎ߲߫ ߞߐߟߐ߲
ߋߟߌ ߞߡߊߣߏ
ߋߟߌ ߞߡߊߣߏ ߥߟߏ߫ ߘߊ߫ ﴿ ߖߋ߬ߟߌ߬ߞߡߊߣߏ ߟߋ߬ ߁߉߈߄ ߟߊ߫ ߜߞߋߘߎ߯ ߖߌ߬ߣߍ߬ ߕߎߞߘߐߟߊ ߘߐ߫﴾ ߸ ߊ߬ ߦߋ߫ ߖߌ߬ߣߍ߬ߞߊ ߛߏ߯ߙߏߟߌ ߞߍߓߊ߮ ߣߌ߫ ߘߊߘߐߓߍ߲ߠߊ ߣߌ߫ ߘߐ߲߬ߞߟߌ߬ߟߊ߬ߟߊ ߟߋ߬ ߘߌ߫. ߊ߬ ߦߋ߫ ߘߐ߲߬ߞߟߌ߬ߟߊ߬ߟߊ ߝߊ߬ߙߊ߲߬ߛߌ߫ ߞߊ߲ ߣߌ߫ ߊ߲߬ߜ߭ߌ߬ߟߋ߬ ߞߊ߲ ߠߌ߫ ߛߏ߬ߛߏ߬ ߞߊ߲ ߠߌ߫ ߡߊ߬ߣߌ߲߬ߞߊߞߊ߲ ߠߎ߬ ߟߋ߬ ߘߐ߫.
ߊ߬ ߘߊߡߌߣߊ
ߊ߬ ߞߴߊ߬ ߟߊ߫ ߘߞߋ߬ߟߌ ߟߊߟߐ߬ ߛߊ߯ߘߊ߫ ߁߀߲ ߠߋ߬ ߟߊ߫ ߞߊ߬ ߘߐ߲߬ߞߟߌ߬ߟߊ ߘߊߡߌ߬ߣߊ߬ ߞߊߟߌߦߊ߫ ߓߟߏߡߊ߬ ߸ ߊ߬ ߞߴߊ߬ ߘߊߡߌ߬ߣߊ߬ ﴿rap﴾ ߟߋ߬ ߡߊ߫.
߁߉߉߀ - ߁߉߉߂ ߟߊ߫߸ ߋߟߌ ߞߡߊߣߏ ߣߴߊ ߘߍ߬ߢߐ߲߮ ߠߎ߬ ߞߊ߬ ߞߙߎ ߘߏ߫ ߛߌ߲ߘߌ߫ ߡߍ߲ ߕߘߍ߬ ߞߟߌߟߊ ߞߏ߫ ߜ. ߔ. ߛ. ﴿ ߜߟߏ߬ߝߌ߲߬ ߔߊߞߌ ߛߎ߲ߞߎ߲ߡߊ﴾، ߞߙߎ ߢߌ߲߬ ߞߊ߬ ߘߊߞߎ߲ ߛߌߦߊߡߊ߲߫ ߠߋ߬ ߕߘߍ߬ߒ߬ߘߐ߬ߦߊ.
ߝߏߣߌ߲ߞߋ ߖߋߟߌߡߊ߲߮ ߞߡߊߣߏ ߸ ߡߍ߲ ߞߊ߲߬ߕߐ߮ ߦߋ߫ ߋߟߌ ߘߌ߫ ، ߊ߬ ߟߊ߫ ߢߊߓߐߒߝߍ ߞߏߛߐ߲߬ ߞߴߊ߬ ߦߴߊ߬ ߝߍ߬ ߞߊ߬ ߓߏ߲߬ߓߊ߫ ߞߍ߫ ߡߌ߬ߙߌ߲߬ߘߌ ߢߍ߫ ߊ߬ ߖߍ߬ߘߍ ߟߊ߫ ߞߎ߬ߛߊ߲߬ߧߊ߬ ߘߐ߫ ߸ ߊ߬ ߞߴߊ߬ ߡߙߌߘߐ ߕߊ߬ ߞߊ߬ ߦߴߊ߬ ߝߍ߬ ߕߊ߯ ߞߊ߬ ߓߐ߫ ߞߊ߬ߝߏ߬ ߞߣߐ߫. ߊ߬ ߕߊ߯ ߘߊ߫ ߜߋ߲ߞߐ߰ߖߌ߬ߘߊ ߟߊ߫ ߁߉߉߈ ߸ ߊ߬ ߞߍߕߐ߫ ߊ߬ ߟߊ߫ ߟߍ߰ߟߍ߰ߟߌ ߘߐ߲ߞߟߌ ߟߎ߬ ߓߐ߫ߟߊ ߢߐ߲߯ ߡߊ߫ ߦߋ߲ ߡߍ߲ ߘߐ߫ ߞߴߊ߬ ߖߍ߬ߘߍ ߓߌ߬ߟߊ߬ ߖߏ߯ߛߏߖߊ߯ߛߊ߫ ߟߎ߬ ߟߊ߫ ߞߊߡߊ߲ ߘߐ߫ ،  ߏ߬ ߡߍ߲ ߓߐߣߍ߲߫ ߊ߬ ߟߊ߫ ߖߋ߬ߓߌ߬ߦߊ߬ߟߌ ߞߍߞߎߛߊ߲ߧߊ ߟߊ߫ ߘߐ߲߬ߞߟߌ߬ߟߊ ߡߊ߬ߘߎ߮ ߘߐ߫.
ߊ߬ ߕߐ߭
ߛߊ߲߭ ߝߌ߬ߟߊ ߕߊ߬ߡߌ߲߬ߣߍ߲ ߞߐߝߍ߬ ߝߏߣߌ߲ߞߋ ߢߌ߬ ߓߟߏ߫ ߜߋ߲ߞߐ߰ߖߌ߬ߘߊ ߟߊ߫ ߜߟߍ߬ߦߊ ߘߐ߫ ߸ ߊ߬ ߞߴߊ߬ ߞߐߛߊ߬ߦߌ߲߬ ߖߌ߬ߣߍ߬ ߂߀߀߂ ߟߊ߫ ߞߊ߬ ߘߐ߲߬ߞߟߌ߬ ߘߏ߫ ߟߊ߫ ߡߍ߲ ߡߊ߲߬ߞߕߎ߬ ߘߴߊ߬ ߓߟߏ߫ ߞߏ߫ ﴿ߛߋߟߎ ߞߎߟߎ߲ߖߋ߫﴾ ߸ ߏ߬ ߕߘߍ߬ ߦߋ߫ ߖߌ߬ߣߍ߬ߞߊ ߝߏߣߌ߲ߞߋ ߘߏ߫ ߟߋ߬ ߘߌ߫ ߸ ߡߍ߲ ߜߊ߬ߛߌ߬ ߘߊ߫ ߊߡߋߙߌߞߌ߬ ߞߊ߬ߝߏ߫ ߘߍ߬ߣߍ߲ ߠߊ߫ ߞߵߊ߬ ߝߊ߰ ߞߎ߲߬ߠߊ߬ߝߏ߬ߣߌ߲ ߓߊߟߌߦߊ ߘߐ߫ ، ߊ߬ ߞߵߏ߬ ߖߊ߲߬ߛߊ ߏ߬ ߟߊ߫.
ߝߟߐߡߊ ߏ߬ ߞߐߝߍ߬ ߖߌ߬ߣߍ߬ ߢߍ߫ ߸ ߊ߬ ߞߴߊ߬ ߟߊ߫ ߡߙߌߘߐ ߕߊ߬ߞߏ ߝߌߟߊߣߊ߲ ߞߍ߫ ߞߴߊ߬ ߓߐߕߐ߫ ߞߊ߬ߝߏ߬ ߞߣߐ߫ ߸ ߊ߬ ߟߊ߫ ߛߎߥߊ߲ߘߌߟߌ ߓߍ߲߬ ߘߊ߫ ߛߣߍ߬ߜ߭ߊߟߌ߫ ߟߋ߬ ߡߴߏ߬ ߘߐ߫ ߸ ߊ߬ ߦߴߊ߬ ߝߍ߬ ߞߴߊ߬ ߟߊ߫ ߜߊߝߋ ߝߟߐߡߊ߲ ߓߐ߫ ߦߋ߲߬ ߡߍ߲ ߘߐ߫ ߸ ߡߍ߲ ߕߐ߯ ߞߏ߫ ﴿ lent et sûr﴾.
ߊ߬ ߟߊ߫ ߜߊߝߋ ߝߟߐߡߊ߲ ߟߊߓߐ߫ ߞߐߝߍ߬ ߸ ߋߟߌ ߞߡߊߣߏ ߘߍ߲߬ߞߣߍ߬ߦߊ߬ ߘߊ߫ ߞߴߊ߬ ߘߌ߫ ߛߴߊ߬ ߟߊ߫ ߞߟߍ߬ ߟߎ߬ ߞߍ߫ ߟߊ߫ ߘߍ߲߬ߞߣߍ߬ߦߊ߬ ߓߟߏߡߊ߬.
ߋߟߌ ߞߡߊߣߏ ߦߋ߫ ߘߊ߫ ߖߌ߬ߣߍ߬ ߓߟߏ߫ ߡߎ߬ߕߎ߲߬ ߛߊ߫ ߸ ߊ߬ ߣߌ߫ ߜߟߏ߬ߝߌ߲߬ߠߊ ߜߙߋ ߓߍ߯ ߓߟߏ߫ ، ߊ߬ ߞߊ߬ ߜߙߊ߬ ߟߎ߬ ߣߌ߫ ߖߊ߲߬ߖߏ߲ ߛߌߦߊߡߊ߲߫ ߠߋ߬ ߞߍ߫ ߖߌ߬ߣߍ߬ ߞߣߐ߫ ߸ ߊ߬ ߣߴߊ߬ ߕߌ߲߬ߞߎߘߎ߲ ߠߎ߬ ߘߐ߫.
ߊ߬ ߞߊ߬ ߜߊߝߋ ߘߏ߫ ߟߊߓߐ߫ ߂߀߀߆ ߟߊ߫ ߸ ߏ߬ ߡߊ߲߬ߞߕߎ߬ ߘߴߊ߬ ߓߟߏ߫ ߞߏ߫ ﴿ ߖߋ߬ߟߌ߬ߡߊ߲ߞߊ߲﴾ ، ߏ߬ ߞߍ߫ ߸ ߋߟߌ ߞߡߊߣߏ ߞߊ߬ ߡߙߊ߬ߞߊ߲ ߖߍ߬ߘߍߖߍ߬ߘߍ ߛߐ߬ߘߐ߲߬ ߏ߬ ߘߐ߫ ߡߎ߬ߕߎ߲߬ ߛߌߣߍ߬ ߛߊ߫.
ߊ߬ ߘߏ߲߭ ߓߘߍ߬ߓߘߍ߬ߟߌ ߘߐ߫
ߊ߬ ߓߘߊ߫ ߛߊ߲ߖߌ߫ ߦߙߌߞߊ߫ ߓߐ߫ ߋߟߌ ߞߡߊߣߏ ߦߋ߫ ߜߍ߲ߛߍ߲ߞߍߙߍ߲ ߠߎ߬ ߞߎ߲߬ߠߊ߬ߝߎߟߋ߲ ߓߊߟߌߦߊ ߣߴߊ߬ߟߎ߬ ߕߐ߬ߢߍ߬ߟߌ߬ ߡߊߞߊ߲ߞߊ߲ ߠߋ߬ ߟߊ߫ ߖߌ߬ߣߍ߬ ߣߌ߫ ߜߟߏ߬ߝߌ߲߬ߠߊ. ߊ߬ ߞߵߊ߬ߟߎ߬ ߞߟߍ߬ ߘߊߡߌ߬ߣߊ߬ ߞߊ߬ߦߌ߯ ߊ߬ ߟߊ߫ ߘߐ߲߬ߞߟߌ߬ߟߊ ߕߎ߬ߜߍ߬ߕߎ߬ߜߍ߬ߦߊ ߘߊߡߌ߬ߣߊ߬ ߕߎߡߊ ߟߊ߫ ߸ ߊ߬ ߣߌ߫ ߞߎ߲߬ߠߊ߬ߛߌ߮ ߞߏߖߎ߯ߦߊ߫ ߞߟߍ߬ ߟߎ߬. ߊ߬ ߞߴߊ߬ ߟߊߛߋ߫ ߂߀߁߈ ߠߊ߫ ߞߴߊ߬ ߓߘߊ߫ ߘߊ߲߭ ߛߌ߰ ߊ߬ ߟߊ߫ ߘߐ߲߬ߞߟߌ߬ߟߊ ߝߏ߲߬ߝߏ߲߬ߠߊ. ߊ߬ ߞߴߊ߬ ߟߊ߫ ߓߘߍ߬ߓߘߍ߬ߟߌ ߞߙߎ ߛߌ߲ߘߌ߫ ߡߎ߬ߕߎ߲߬ ߣߊߟߌ߬ߡߎ߲߫ ߖߌ߬ߣߍ߬ߞߊ ߟߎ߬ ߟߊ߫ ߞߙߎ ߣߴߊ߬ߟߎ߬ ߟߊ߫ ߓߍ߲߭ ߠߴߊ߬ߟߎ߬ ߟߊ߫ ߓߍ߯ߦߊ ߥߙߎߞߟߌ ߘߌ߫ ߞߊ߬ߣߌ߲߬ ﴿ ߖ. ߓ. ߓ. ߥ.﴾.
߂߀߁߉ ߟߐ߬ߓߊߟߌ ߘߐ߫ ߸ ﴿ߖ ߲ߓ. ߓ. ߥ.﴾ ߘߏ߲߬ ߘߊ߫ ߖߌ߬ߣߍ߬ ߞߎ߬ߙߎ߲߬ߘߎ ߝߊ߬ߛߏ߬ߟߊ߬ߞߊ ߡߊߞߊ߲ߞߊ߲ ߕߋ߲߬ ߠߎ߬ ﴿ FNDC﴾ ߝߍ߬ ߞߊ߬ ߊߟߌߝߊ߫ ߞߐ߲ߘߍ߫ ߓߊ߬ߟߌ߬ ߸ ߏ߬ ߡߍ߲ ߕߘߍ߬ ߦߋ߫ ߞߊ߲ߕߌ߯ߦߊ ߟߊ߫ ߞߊ߬ߦߌ߯ ߂߀߁߀ ߸ ߖߐ߲߬ߛߴߊ߬ ߞߊߣߊ߬ ߞߎ߬ߙߎ߲߬ߘߎ ߡߊߝߊ߬ߟߋ߲߬ ߞߵߊ߬ ߖߘߍ߬ ߢߣߊߓߊ߯ߦߊ߫ ߂߀߂߀ ߣߊ߬ߕߐ ߢߣߊߕߊߟߌ ߟߎ߬ ߘߐ߫. ߞߴߊ߬ ߛߌ߰ߞߏ ߃߲ ߞߍ߫.
ߊ߬ ߘߎ߲߬ߘߎ߬ߡߊ߬ ߞߏ
ߋߟߌ ߞߡߊߣߏ ߟߋ߬ ߦߋ߫ ߘߐ߲߬ߞߟߌ߬ߟߊ߬ߟߊ ߋߟߌߛߌߦߊ ߝߊ߬ ߘߌ߫.
ߜߊߝߋ
ߋߟߌ ߞߡߊߣߏ ߟߊ߫ ߂߀߂߂ ߘߐ߲߬ߞߟߌ.
"ߛߌߟߊ ߓߘߊ߫ ߕߍ߰ | La route est barrée" ߘߐ߲߬ߞߟߌ ߞߟߏߜߍ ߒߞߏ ߘߐ߫👇🏿:
ߤߋ ߒ ߣߊ߬߸ ߤߋ ߒ ߣߊ߬߹߹߹ ߤߋ ߒ ߣߊ߫߸ ߤߋ ߒ ߣߊ߫߹߹߹
ߛߌߟߊ ߓߘߊ߫ ߕߍ߰߸ ߛߌߟߊ ߓߘߊ߫ ߕߍ߰߸ ߛߋߘߋߊߏ ߦߴߊ߬ ߝߍ߬ ߞߵߊ߲ ߓߟߏߕߍ߰߹ ߛߌߟߊ ߓߘߊ߫ ߕߍ߰߸ ߛߌߟߊ ߓߘߊ߫ ߕߍ߰߸ ߕߊߛߎߝߊߕߐ ߢߌ߲߬ ߠߎ߬ ߦߴߊ߬ ߝߍ߬ ߞߵߊ߲ ߓߟߏߕߍ߰߹
ߊ߬ߟߎ߬ ߗߋ ߟߋ߬ ߊ߲ ߦߟߌߡߊߘߌߦߊ ߘߌ߫ ߛߐ߲߬߸ ߞߎ߲߬ߘߐ߬ߕߍ߰ߟߌ ߟߎ߬ ߟߊ߫. ߊ߬ߟߎ߬ ߦߴߊ߬ ߝߍ߬ ߞߊ߬ ߥߴߊ߲ ߘߌ߫ (ߊ߬ߟߎ߫ ߝߍ߬)߸ ߊ߲ ߖߊ߬ߕߋ ߘߐ߫ ߊ߬ߟߎ߬ ߓߟߏ߫ ߣߊߟߏ߲ߡߊ ߘߌ߫. ߕߟߋ߬ߓߋ߬ ߊߝߙߌߞߌ߬ ߞߊ߬ߝߏ ߟߎ߬ ߟߊ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߘߍ߬ߓߊ (ߛߘߋߊߏ) ߓߘߊ߫ ߞߍ߫ ߝߙߋߞߋ߫ ߓߘߐ ߘߌ߫ ߕߟߋ߬ߓߋ߬ ߖߡߊߣߊ ߟߎ߬ ߞߊ߲ߡߊ߬. ߛߕߊ߫ ߛߓߊߣߊ߲ߞߏ (ߕߙ߭ߑߥߊߖ߭ߑߦߍߡ ߡߊ߲ߘߊ) ߡߐ߬ߟߐ߲߬ߦߊ߬ߓߊ߮ ߟߎ߬ ߟߊ߫ ߘߍ߭ ߝߣߊ߫ ߦߴߊ߬ ߝߐ߫ ߞߏ߫ ߊ߬ߟߋ߬ ߦߋ߫ ߥߟߊ߬ߘߊ ߘߌ߫ ߒ߬ߠߎ߫ ߡߊ߬. ߘߍ߬ߢߐ߲߰ߡߊ߬ ߛߘߍ߫ ߟߎ߫ ߟߋ߬߸ ߡߍ߲ ߠߎ߬ ߗߋ ߦߋ߫ ߖߡߊ߬ߣߊ߬ ߘߍ߲ߒߖߘߍߟߦߊߣߍ߲ ߠߎ߬ ߟߊ߫ ߘߊ߲ߒߞߡߊ ߘߐߡߙߌ ߘߌ߫ — ߖߡߊ߬ߣߊ߬ ߘߍ߲ߒߖߘߍߟߦߊߣߍ߲ ߠߎ߬ ߖߐ߫ —. ߓߟߏߞߘߐ߫ (ߓߊ߯ߙߊߘߋ߲߫) ߞߙߎ߫ ߟߋ߬߸ ߡߍ߲ ߡߊߞߎ߲߬ߣߍ߲߫ ߊ߲ ߠߊ߫ ߛߕߊ ߟߎ߬ ߟߊߜߊ߬ߛߌ ߞߊ߲߬ ߥߙߎߣߍߦߟߊ ߟߎ߫ ߖߌ߲߬ߓߊ߲ ߞߘߐ߫ — ߥߙߎߣߍߦߟߊ ߟߎ߫ ߖߌ߲߬ߓߊ߲ ߞߘߐ߫ ߞߊ߬ߣߌ߲߬ —߸ - ߥߙߎߣߍߦߟߊ߫ ߟߎ߫ (ߖߌ߲߬ߓߊ߲ ߞߘߐ߫)߸ ߡߍ߲ ߠߎ߬ ߕߎ߲߬ ߦߋ߫ ߛߕߊ߫ ߛߓߊߣߊ߲ߞߏ ߝߌ߬ߟߊ߲߬ߞߊߝߏ ߟߎ߬ ߘߌ߫߸ ߛߕߊ߫ ߛߓߊߣߊ߲ ߡߍ߲ ߣߊߡߙߊ߫ ߘߊ߫ ߒߓߊߙߌ߲߫ #ߥߊߕߙߊ߫ ߓߟߏ߫. - ߥߙߎߣߍߦߟߊ߫ ߟߎ߫ (ߖߌ߲߬ߓߊ߲ ߞߘߐ߫)߸ ߡߍ߲ ߠߎ߬ ߕߎ߲߬ ߦߋ߫ ߛߕߊ߫ ߛߓߊߣߊ߲ߞߏ ߜߙߊ߬ߢߐ߲߮ ߠߎ߬ ߘߌ߫߸ ߛߕߊ߫ ߛߓߊߣߊ߲ ߡߍ߲ ߣߊߡߙߊ߫ ߘߊ߫ ߒ ߕߊ߫ #ߊߟߌߝߊ߫ ߓߟߏ߫.
ߒ ߧߋ߫ ߡߊ߲߬ߞߎ߲ ߖߎ߬ߟߎߕߍ߰ ߟߊ߫ (ߛߌߣߍ߲߬)، ߒ ߧߴߊ߬ ߝߐ߫ ߟߊ߫ ߟߋ߬ ߔߌߢߊ߲߫، ߒ ߠߊ߫ ߕߌ߬ߦߊ߬ ߕߴߊ߬ ߞߐߝߟߌ߫ ߟߊ߫، ߓߊߏ߬ ߛߌߟߊ ߓߘߊ߫ ߕߍ߰، ߢߊ߬ߡߐ߰ߘߋ߲ ߠߎ߬ ߓߘߴߊ߬ߟߎ߬ ߢߊߞߘߐߛߘߌ߬߹ ߓߊߏ߬ ߛߌߟߊ ߓߘߊ߫ ߕߍ߰، ߛߘߋߊߏ ߦߴߊ߬ ߝߍ߬ ߞߵߊ߲ ߓߟߏߕߍ߰߹
ߛߌ߰ߞߊ߲߬ ߞߊߝߏߖߊߛߏ߲ ߘߏ߫ ߟߋ߬ ߡߏߦߌߣߍ߲߫ ߣߊ߲߬ߕߌ߰ ߞߊߝߏߖߊߛߏ߲ ߠߊ߫߸ ߏ߬ ߡߍ߲ ߞߍߕߐ߫ ߊ߲ ߡߞߊߘߊ߲߫ ߠߊ߫، ߣߊ߲߬ߒ߬ߕߊ߲߬ ߞߊ߲ߕߌ߮ ߟߊ߫ ߝߊ߰ߟߌ߬ ߥߊߣߌ߲ߞߋ ߟߎ߫ ߞߵߊ߬ ߕߏ߫ ߝߊ߲߬ߞߊ ߟߊ߫߸ ߏ߬ ߦߋ߫ ߞߍ߫ ߟߊ߫ ߛߊߓߎ߫ ߟߋ߬ ߘߌ߫ ߕߎ߬ߡߊ߬ ߛߌߦߊߡߊ߲߫ ߞߊ߬ ߣߊ߲߬ߕߌ߮ ߟߐ߬ ߊ߬ ߕߊ߫ ߞߍߕߊ ߞߍ߫ ߟߊ߫.
ߊߟߎ߫ ߦߋ߫ ߡߎ߲߬ ߞߊ߬ߟߊߡߊ߬ ߊ߲ ߠߊ߫ ߘߐ߬ߝߐ ߘߐ߫؟ ߓߐߒߘߊ߫ ߛߌ߫ ߟߋ߬ ߕߎ߲߬ ߕߍ߫ (ߦߋ߲߬ ߡߎ߬ߕߎ߲߬)، ߞߊ߲ߕߌ߮ ߓߋ߬ߣߍ߲ ߞߵߊ߲ ߠߊߛߌ߲߫ ߓߊ߬ߛߊ߲߬ߞߊߙߋ ߟߋ߬ ߕߍߡߊ߬.
ߣߴߌ ߕߍߣߊ߬ ߛߋ߫ ߞߊ߬ ߒ ߘߍ߬ߡߍ߲߬߸ ߒ ߕߏߦߋ߲߬ ߒ ߧߋ߫ ߥߊ߫ ߒ ߧߋ߫. ߌ ߞߣߊ߫ ߞߍ߫ ߖߊ߲߬ߞߊ߬ߙߏ߬ ߘߌ߫ (ߒ ߞߊ߲߬)߸ ߡߍ߲ ߦߋ߫ ߒ ߠߊߘߛߍ߫ ߟߊ߫ ߥߟߌ߬ ߟߊ߫.
ߣߴߌ ߕߴߛߋ߫ ߞߊ߬ ߒ ߘߍ߬ߡߍ߲߬߸ ߒ ߕߏߦߋ߲߬ ߒ ߧߋ߫ ߒ ߢߊߞߘߐߛߘߌ߬. ߌ ߞߣߊ߫ ߞߍ߫ ߖߊ߲߬ߞߊ߬ߙߏ߬ ߘߌ߫ (ߒ ߞߊ߲߬)߸ ߡߍ߲ ߦߋ߫ ߒ ߞߢߊ߬ ߟߊ߫ ߥߟߌ߫ ߟߊ߫.
ߡߊ߬ߞߎ߲ ߓߘߊ߫ ߓߊ߲߫ ߒ ߝߍ߬، ߒ ߘߴߊ߬ ߝߐ߫ ߔߌߢߊ߲߫߸ ߊ߬ ߞߐߝߟߌ ߟߎ߬ ߞߍ߫ ߘߊ߫ ߢߊ߫-ߊ߫-ߢߊ߫، ߓߊߏ߬ ߛߌߟߊ ߕߍ߰ߣߍ߲߫، ߕߊߛߎߝߊߕߐ ߢߌ߲߬ ߠߎ߬ ߦߴߊ߬ ߝߍ߬ ߞߵߊ߲ ߓߟߏߕߍ߰، ߓߊߏ߬ ߛߌߟߊ ߕߍ߰ߣߍ߲߫، ߛߘߋߊߏ ߦߴߊ߬ ߝߍ߬ ߞߵߊ߲ ߓߟߏߕߍ߰.
ߟߞߊ߬ߙߊ߲߬ߠߌ߲߬ߠߊ ߟߎ߫ ߛߙߊ߬ ߞߏ߬ߖߎ߰ߦߊ߬ߣߍ߲߫، — ߛߘߋߊߏ ߘߊ߫ ߕߴߏ߬ ߘߐ߫ —، ߝߎߣߎ߲ߞߋ ߟߎ߬ ߓߊ߯ߙߊߒߕߊ߲ߧߊߣߍ߲߫، — ߛߘߋߊߏ ߘߊ߫ ߕߴߏ߬ ߘߐ߫ —، ߊ߲ ߞߊߓߙߎ ߟߎ߬ ߘߐߞߊ߬ߣߍ߲߬ ߕߍߡߓߊߜߍ (ߡߋߘߌߕߋߙߊߣߋ) ߘߐ߫، — ߛߘߋߊߏ ߘߊ߫ ߕߴߏ߬ ߘߐ߫ —، ߣߴߌ ߞߵߊ߬ ߦߋ߫ ߊߝߙߌߞߌ߬ ߥߟߌ߬ߣߍ߲߬ ߕߍ߫߸ — ߏ߬ ߞߎ߲߭ ߠߋ߬ ߓߊߏ߬ ߛߌߟߊ ߕߍ߰ߣߍ߲߫ —.
ߛߌߟߊ ߟߊߞߊ߬߹ ߕߎ߬ߡߊ ߘߏ߫ ߓߊ߯ ߛߋ߫ ߌ ߦߴߊ߬ ߝߐ߫ ߞߏ߫ "ߌ ߘߐߟߐ߬"، ߛߌߟߊ ߟߊߞߊ߬ ߟߋ߬ ߖߐ߫߹ ߖߡߊ߬ߣߊ߬ߘߋ߲ ߠߎ߬ ߡߙߌߣߊ߲ ߘߊ߲ߞߎ߲ ߘߐ߫.
ߤߋ ߒ ߣߊ߬߹ ߤߋ ߒ ߣߊ߬߹߹߹ ߤߋ ߒ ߣߊ߬߹ ߤߋ ߒ ߣߊ߬߹߹߹
_______
ߦߟߌߣߐ ߟߎ߬ ߣߌ߫ ߦߟߌߡߊߛߙߋ
ߦߌߟߡߊ:ߖߌ߬ߣߍ߫ ߘߐ߲߬ߞߟߌ߬ߟߊ߬ߟߊ ߦߌߟߡߊ:ߋߟߌ ߞߡߊ߬ߣߏ߫ ߦߌߟߡߊ:ߓߘߍ߬ߓߘߍ߬ߟߌ߬ߟߊ
ߙߌߙߌߞߡߎߕߌߡߊ߫
ߒߥߊߡߌߞߊߖ߭ߌ ߣߘߌ ߓߌ߬ߖ߭ߊߡߊ߫ ߤߌߕߊ߲ߖ߭ߡߌߖ߭ߊ߫ ߒߥߋ߲ߖ߭ߌ (ߛߊ߬ ߘߊ߫ ߞߊ߬ߙߌ߬ߝߐ ߂߈, ߁߉߁߇) ߟߋ߬ ߟߊ߫߸ ߊ߬ ߕߘߍ߬ ߦߋ߫ ߡߊ߲߬ߛߊ߬ߡߛߏ߫ ߡߙߊ߬ߞߍ߬ߟߊ ߟߋ߬ ߘߌ߫ ߓߎߙߎ߲ߘߌ߫ ߞߵߊ߬ ߕߊ߬ ߁߉߀߈ ߡߊ߬ ߞߊ߬ ߥߴߊ߬ ߛߵߊ߬ ߟߊ߫ ߛߊ߬ߦߊ ߟߊ߫.
ߢߣߊߡߦߊ ߞߎ߲߬ߝߟߐ ߣߌ߫ ߞߐߙߍ
ߙߌߙߌߞߡߎߕߌߡߊ߫ ߡߏߦߌ߫ ߘߊ߫ ߝߊ߯ߘߐߞߍ߫ ߁߉߲ ߕߟߊߒߕߍ ߟߋ߬ ߟߊ߫ ߓߎߙߎ߲ߘߌ߫ ߡߊ߲߬ߛߊ߬ߟߊ ߘߐ߫߸ ߞߎ߲߬ߕߌ߰ ߛߌߞߊߥߏ߲ߦߌ߫ ߘߋ߲ߡߛߏ߫ ߛߓߊߣߊ߲ ߠߋ߬ ߘߌ߫ ߞߊ߬ ߓߐ߫ ߥߊߕߎߛߌ߫ ߡߎ߲ߦߊߞߙߊߡߊ߫ ߞߊ߬ߓߌߟߊ ߘߐ߫߸ ߊ߬ ߡߛߏ߬ ߌߣߊߞߌ߲ߛߏ߫ ߝߍ߬߸ ߒߥߋ߲ߖ߭ߌ ߜ߭ߌ߬ߖ߭ߊߝ߭ߏ߬ (߁߈߅߀-߁߉߀߈) ߡߛߏ߬ ߕߊ߲ߣߌߥߐ߯ߙߐ ߟߎ߬ ߘߐ߫ ߞߋߟߋ߲߫߸ ߏ߬ ߡߍ߲ ߕߘߍ߬ ߦߋ߫ ߓߎߙߎ߲ߘߌ߫ ߡߊ߲߬ߛߊ (ߗߍ߬ߡߊ߲) ߘߌ߫߸ ߙߌߙߌߞߡߎߕߌߡߊ߫ ߞߊ߬ ߘߋ߲ߡߛߏ߫ ߛߊ߬ߓߊ߫ ߣߌ߫ ߘߋ߲ߗߍ߫ ߥߐ߯ߙߐ߫ ߟߎ߫ ߡߏߦߌ߫.
ߡߊ߲߬ߛߊ߬ ߒߥߋ߲ߖ߭ߌ߫ ߗߐ߬ߡߐ߰ߓߊ ߛߊ߬ߣߍ߲ ߁߉߀߈ ߠߊ߫߸ ߙߌߙߌߞߡߎߕߌߡߊ߫ ߞߣߐߜߊ߬ߣߍ߲ ߞߵߊ߬ ߘߋ߲ߞߍ߫ ߘߍ߬ߡߍ߲߬ ߛߊ߫ ߡߊ߲߬ߛߊ߬ߓߏ߲ ߣߘߐ߬ߓߌ߬ߟߊ߬ߟߌ ߘߌ߫ ߘߴߏ߬ ߡߊ߬. ߓߊߏ߬ ߊ߬ ߕߎ߲߬ ߞߵߊ߬ ߟߐ߲߫ ߞߴߊ߬ ߛߌ߬ߣߊ߬ߡߛߏ߬ ߒߕߌߓߊߤߌ߲ߦߊ߫ ߟߋ߬ ߛߘߎ߬ߡߊ߲߫ ߕߘߍ߬ ߦߴߊ߬ ߟߊ߫߸ ߊ߬ ߝߊ߲߭ ߞߍ߫ ߘߊ߫ ߦߏ߫ ߖߊ߲ߓߋ ߓߍ߫ ߟߊߕߊ߬ߡߌ߲߫ ߠߊ߫ ߒߕߌߓߊߤߌ߲ߦߊ߫ ߘߋ߲ߞߍ߫ ߒߓߞߌߖߋ߫ ߡߊ߬߸ ߙߌߙߌߞߡߎߕߌߡߊ߫ ߞߊ߬ ߝߍ߬ߙߍ ߟߎ߬ ߘߐߓߍ߲߬ ߒߕߌߓߊߤߌ߲ߦߊ߫ ߘߋ߲ߞߍ߫ ߝߊ߰ ߞߏ ߟߊ߫. ߏ߬ ߞߍ߸ ߞߊ߬ ߓߍ߲߬ ߊ߬ ߞߍ ߡߊ߬ ߒߓߞߌߖߋ߫ ߣߊ߫ ߘߌ߫߸ ߊ߬ߟߋ߬ ߟߊߥߊ߲߬ߞߊ߬ ߘߊ߫ ߡߊ߲߬ߛߊ߬ߡߛߏ ߘߌ߫. ߞߵߊ߬ ߕߘߍ߬ ߜߎ ߡߊ߬ߝߌ߲߫ ߘߍ߰ߜߍ ߟߋ߬ ߕߘߍ߬ ߡߊߟߐ߲ߣߍ߲߫ ߕߘߍ߬ ߦߋ߫ ߞߴߊ߬ ߖߘߍ߬ߞߊߣߌ߲ ߘߋ߲߫ ߕߍ߫ ߒߓߞߌߖߋ߫ ߘߌ߫߸ ߘߌ߬ߢߍ߬ ߞߍ߫ ߘߊ߫ ߘߐ߬ߝߐ ߏ߬ ߡߊ߬߸ ߏ߬ ߞߍ ߊ߬ߟߋ߬ ߞߍ߫ ߘߊ߫ ߡߙߊ߬ߟߌ߬ߟߊ ߘߌ߫ ߒߓߞߌߖߋ߫ ߡߍ߲ ߠߊ߫ ߡߙߊ߬ߟߌ߬ ߕߐ߮ ߕߘߍ߬ ߦߋ߫ ߡߎߕߜ߭ߊ߫ ߄߲ ߒߓߞߌߖߌ߫ ߣߌ߫ ߒߥߊ߲ߓߎߕߑߛߊ߫ ߄߲ ߠߎ߫ ߡߐ߰ ߝߌ߬ߟߊ ߓߍ߯ ߟߊ߫ ߡߊ߲߬ߛߊ߬ߦߊ ߕߎ߬ߡߊ ߟߊ߫.
ߊ߬ ߣߌ߫ ߋߙߐߔߎ߬ ߞߐ߲ߛߐ߲ߧߊߟߌ ߞߎ߲߬ߠߊ߬ߛߌ߮ ߟߎ߬ ߟߊ߫ ߕߍߓߊ߯ߦߊ
ߊ߬ ߞߍ߫ ߘߊ߫ ߦߏ߫ ߓߎߙߎ߲ߘߌ߫ ߞߍ߫ ߘߊ߫ ߊߟߏߡߊ߲ߘߎ߯ ߟߊ߫ ߥߙߎߣߍ ߘߏ߫ ߘߌ߫ ߊߝߙߌߞߌ߬ ߕߟߋ߬ߓߐ ߊߟߏߡߊ߲ߘߎ߯ ߝߊ߲߭ ߘߏ߫ ߘߌ߫ ߁߈߉߀ ߟߊ߫߸ ߒ߬ߞߊ߬ ߞߐ߲ߛߐ߲ߧߊߟߌ߫ ߝߊ߲ߞߊ ߡߊ߫ ߕߌ߲߬ߞߎߘߎ߲ ߏ߬ ߡߊߜߐ߬ߙߐ߲߬ߞߕߐ߬ ߥߟߊ߫ ߞߵߊ߬ ߡߊߡߙߊ߬. ߖߊ߯ߓߊ߫ ߞߟߍ ߝߟߐߡߊ ߞߎ߲߬ߕߊ߮ ߞߘߐ߫߸ ߓߍߟߑߗ߭ߞߌߞߊ ߟߎ߬ ߟߊ߫ ߞߟߍ߬ߘߋ߲ ߠߎ߬ ߞߊ߬ ߕߌ߲߬ߞߎߘߎ߲ ߏ߬ ߡߌ߬ߣߊ߬.
ߋߙߐߔߎߞߊ߫ ߝߟߐ ߡߍ߲ ߣߌ߫ ߙߌߙߌߞߡߎߕߌߡߊ߫ ߞߊ߬ ߢߐ߲߯ߦߋ߫ ߏ߬ ߞߏߝߐ߫ ߟߋ߬ ߞߴߊ߬ ߦߋ߫:
ߦߟߌߡߊߛߙߋ ߟߎ߬
ߓߊ߲ߦߊߙߑߥߊ߲ߘߊ ߣߌ߫ ߓߊ߬ߙߎ߲ߘߌ ߢߋ߬ߙߍ߬ߡߊ ߟߎ߬߸ (߁߉߅߄), ߞ. ߅߄
ߛߊ߬ߦߊ
ߙߌߙߌߞߡߎߕߌߡߊ߫ ߛߊ߬ ߘߊ߫ ߛߌߕߋߜ߭ߊ߫ ߟߋ߬ ߥߊ߬ߛߌ߬ߥߙߊ ߂߈, ߁߉߁߇ ߟߊ߫. ߦߌߟߡߊ:ߊߝߙߌߞߌ߬ ߘߏ߲߬ߘߊ ߦߌߟߡߊ:ߡߊ߲߬ߛߊ߬ ߞߘߐ ߦߌߟߡߊ:ߓߎߙߎ߲ߘߌ߫ ߡߊ߲߬ߛߊ߬ߟߊ ߦߌߟߡߊ:ߊߝߙߌߞߌ߬ ߡߊ߲߬ߛߊ߬ ߡߛߏ
ߜߋ߲߫ߞߐ߬ߖߌ߬ߘߊ ߓߍ߯ߦߊ߫ ߞߙߎߞߊ
ߜߋ߲߫ ߞߐ߬ߖߌ߬ߘߊ ߓߍ߯ߦߊ߫ ߞߙߎߞߊ ߦߋ߫ ߜߋ߲ߞߐ߰ߖߌ߬ߘߊ ߞߙߎߞߊ ߟߋ߬ ߘߌ߫߸ ߡߍ߲ ߜߘߌ ߛߌ߰ ߘߊ߫ ߁߉߄߆ ߟߊ߫߸ ߡߍ߲ ߣߐ߬ ߦߋ߫ ߝߋ߬ߟߌߞߛ ߤߎߝߎߋߕ ߓߎߥߊߢߋ ߟߊ߫ ߛߣߍ߬ߞߍ߬ߟߊ ߟߎ߬ ߟߊ߫ ߕߐ߰ߕߐ߰ߟߌ ߣߐ߬ߘߐߓߌ߬ߟߊ߬ ߟߊ߫߸ ߞߵߊ߬ ߟߊߥߟߌ߬ ߝߘߊ߬ߝߌ߲ ߠߎ߬ ߟߊ߫ ߞߊ߲ߠߊߓߌߟߊߟߌ ߦߌ߬ߘߊ ߡߊ߬߸ ߊ߬ ߦߋ߫ ߊߝߙߌߞߌ߬ ߓߍ߯ߦߊ ߟߊߘߍ߭ ߛߌ߲߬ߝߏ߲ ߠߋ߬ ߘߴߊ߬ ߛߌ߲ߘߌ߫ ߕߎߡߊ ߟߊ߫. ߊ߬ ߦߋ߫ ߞߊ߲ߠߊߓߌߟߊߟߌ ߕߊ߲ߓߊ߲ ߣߎߡߊ߲ߓߟߏ ߟߋ߬ ߘߌ߫߸ ߊ߬ߟߋ ߟߋ߬ ߕߘߍ߬ ߦߋ߫ ߜߋ߲ߞߐ߰ߖߌ߬ߘߺߊ ߞߊ߲ߓߍ߲ ߞߙߎߞߊ ߞߎ߲߲߬ߞߋߟߋ߲ ߘߌ߫ ߞߵߊ߬ ߕߊ߬ ߘߍ߲ߒߖߘߍߟߦߊ ߕߎ߬ߡߊ ߡߊ߬ ߁߉߆߀ ߡߊ߬ ߞߵߊ߬ ߛߌ߰ ߁߉߉߀ ߟߊ߫, ߊ߬ ߕߘߍ߬ ߦߋ߫ ߟߊߛߌ߲߫ ߠߊ߫ ߞߊ߲ߕߌ߮ ߝߋ߬ߟߌߞߛ ߤߎߝߎߋߕ ߓߎߥߊߢߋ ߟߋ߬ ߓߟߏ߫. ߊ߬ ߕߘߍ߬ ߦߋ߫ ߞߐߘߌ߯ ߟߊ߫ ߓߊߥߎߟߋ ߠߎ߫ ߟߋ߬ ߓߟߏ߫߸ ߊ߬ ߕߏ߫ ߘߊ߫ ߝߊ߲߲߲߬߬ߞߊ ߟߊ߫ ߞߙߎߞߊ߫ ߥߙߍߡߊ߫ ߛߎߥߊ߲ߘߟߌ ߘߏ߫ ߞߐ߫߸ ߡߍ߲ ߛߌ߲߬ߝߏ߲߬ߧߊ߫ ߘߊ߫ ߁߉߉߀ ߟߊ߫. ߞߊ߲ߕߌ߮ ߤߏ߬ߝߏߦߌ ߛߊ߬ߣߍ߲ ߁߉߉߃ ߟߊ߫߸ ߊ߬ ߣߐ߬ߘߐߓߌ߬ߟߊ߬ ߘߊ߫ ߤߊ߲ߙߌ ߞߏ߬߬ߣߊ߲ ߓߋ߬ߘߌߦߋ ߟߊ߫. ߛߎߥߊ߲ߘߟߌ߫ ߓߙߊߡߊߖߊ߲ߓߊ߲߫ ߜߍߟߍ߲ ߘߏ߫ ߣߌ߫ ߞߕߌ ߛߐ߬ߛߐ߬ߟߌ ߞߐ߫߸ ߊ߬ ߣߌ߫ ߛߏ߬ߙߌ߬ߡߊ߬ߘߋ߲ ߠߎ߬ ߟߊ߫ ߞߊ߬ߝߏ߬ ߖߊߛߏ߲ ߘߏ߫ ߞߐ߫߸ ߡߍ߲ ߢߍߡߌ߬ߣߊ߬ ߘߊ߫ ߞߟߍ߬ߕߌ߮ ߙߏߓߍߙ ߜ߭ߋߌ߫ ߓߟߏ߫߸ ߏ߬ ߞߍ ߝߊ߲߲߲߬߬ߞߊ ߓߐ߫ ߘߴߊ߬ ߓߟߏ߫. ߊ߬ ߞߊ߬ ߛߌ߰ߝߋ߲߬ ߄߆ ߟߋ߬ ߛߐ߬ߘߐ߲߬ ߂߂߅ ߘߐ߫ ߂߀߀߀ ߥߛߊ߬߬ߘߋ߲߲߬ ߛߎߥߊ߲ߘߟߌ ߘߐ߫߸ ߏ߬ ߞߵߊ߬ ߕߘߍ߬ ߞߐߘߏ߲ߓߊ߯ߦߊ ߟߋ߬ ߟߊ߫.
ߝߐ߰ߓߍ߬ߘߊ ߡߍ߲ ߠߎ߬ ߛߘߎ߬ߡߊ߲߬ ߜ.ߞ.ߓ.ߞ - ߊ.ߓ.ߟ ߟߊ߫߸ ߏ߬ ߟߎ߫ ߟߋ߬ ߦߋ߫: ߟߋ߬ ߣߎ߳ߝ߭ߍߟ ߙߋߝ߭ߋߦ߸ ߟߋ߬ ߙߋߓߐ߲ߘ߸ ߟߋ߬ ߖߊߟߐߜ߭߭߸ ߊ߬ ߣߌ߫ ߣߊߛ߭ߐ߲ߣߊߟ ߔߑߟߎ߳߳ߛ …
ߊ߬ ߓߐߖߎ߫ ߘߐߘߎ߲߲߲߲߰߰ߧߊ߬߬߬߬ߣߍ߲߲: ߖߐ߲߲߲߲߬߬ߧߊ (ߝߊ߯߯ߘߐߞߍ߫ ߁߅߲ - ߝߊ߯߯ߘߐߞߍ߫ ߂߀߲)
ߡߊ߲߬ߛߊ߬ߘߋ߲ ߤߊ߲ߙߌ߫ ߛߏ߲߯ߓߟߊ ߣߌ߫ ߔߕߏߞߌߞߊ ߗ߭ߏߊߏ߬ ߘߋ߬ ߛߊ߲ߕߊߙߍ߲߸ ߣߌ߫ ߣߌ߫ ߔߋߘߙߏ ߍߛߑߞߏߓߊߙ ߟߎ߫ ߖߌ߰ ߘߊ߫ ߜߋ߲ߞߐ߰ߖߌ߬ߘߊ ߞߐ߰ߖߌ߬ߘߊ ߟߎ߫ ߟߊ߫ ߁߄߇߀-߁߄߁ ߠߊ߫ ߤߊ߲߯ ߞߊ߬ ߥߴߊ߬ ߛߌ߰ ߝߊ߯߯ߘߐߞߍ߫ ߁߆߲ ߓߊ߲߫ ߕߎߡߊ ߟߊ߫߫߸ ߋߙߐߔߎߞߊ߫ ߞߋߟߋ߲ ߡߍ߲ ߠߎ߬ ߛߋ߫ ߘߊ߫ ߜߋ߲ߞߐ߰ߖߌ߬ߘߊ ߞߐ߰ߖߌ߬ߘߊ ߟߎ߬ ߟߊ߫߸ ߏ߬ ߔߕߏߞߌߞߊ ߟߎ߬ ߘߌ߫. ߤߏߟߊ߲ߘߌߞߊ ߟߎ߬ ߣߊ߬ߣߍ߲߬ ߘߌ߫ ߞߴߊ߬ߟߎ߫ ߕߘߍ߬ ߟߊ߫ ߦߋ߲߬ ߝߊ߯߯ߘߐߞߍ߫ ߁߆߲ ߓߊ߲߫ ߕߎߡߊ ߟߊ߫߸ ߏ߬ ߞߐ߫ ߝߊ߬ߙߊ߲߬ߛߌ߫ ߣߌ߫ ߊ߲߬ߜ߭ߌߟߋ ߟߎ߫ ߣߊ߬ ߘߊ߫ ߝߊ߯߯ߘߐߞߍ߫ ߁߇߲ ߠߊ߫. ߞߵߊ߬ ߕߊ߬ ߝߊ߯߯ߘߐߞߍ߫ ߁߆߲ ߡߊ߬߸ ߣߐ߲߬ߞߐ߬ߛߓߊ߬ߡߊ ߖߎ߬ߟߊ߬ߦߊ ߘߏ߫ ߘߊߡߌ߬ߣߊ߬ ߘߊ߫ ߖߎ߬ߟߊ߬ߦߊ ߘߊߡߌ߬ߣߊ߬ ߘߊ߫ ߘߎߢߊߓߍߟߊߢߐ߲߯ߡߊ߫ ߝߟߐ ߘߌ߫ ߋߙߐߔߎ߬߸ ߊߝߙߌߞߌ߬߸ ߊߡߋߙߌߞߌ߬ ߜߙߋ ߟߎ߫ ߕߍ߫߸ ߞߊ߬ ߖߐ߲߭ ߠߎ߬ ߘߐߝߘߊ߫ ߥߙߎߣߍ ߟߎ߬ ߕߍ߫ ߘߎߢߊ߫ ߞߎߘߊ߫ ( ߊߡߋߙߌߞߌ߬ ߜߙߋ ߞߊ߲߫), ߞߊ߬ ߋߙߐߔߎ߬ ߡߊߛߐ߫ ߥߙߎߣߍ ߟߎ߫ ߥߟߏߒߘߐ ߟߎ߬ ߟߊ߫߸ ߊ߬ ߣߌ߫ ߞߴߊߝߙߌߞߌ߬ ߝߣߊ߫ ߡߊߛߐ߫ ߋߙߐߔߎ߬ ߣߴߊߡߋߙߌߞߌ߬ ߟߎ߫ ߥߟߏߒߘߐ ߟߎ߬ ߟߊ߫. ߊ߬ ߣߌ߫ ߞߊ߬ ߝߘߊ߬ߝߌ߲߲߬ ߞߏ ߓߍ߲߬ߘߐ ߘߊߘߐߓߍ߲߬.